
"VIII.     Schøning  som   Historieskriver.     En  Prøve    af  hans  Hoved- 

I. 

Schønings  Barndom.      Rector  Benjamin  Dass.      Skoleliv  i  Throndhjem. 

Paa  Gaarden  Skotnes  i  Buksnes  Prestegjeld  (en 
Del  af  Vestvaagøen  i  Lofoten)  boede  i  Begyndelsen  af 
det  attende  Aarhundrede  en  Landhandler  Andreas  Schø- 
ning, der  tillige  var  Forpagter  af  Kongetienden  i  Lofo- 
ten og  Vesteraalen.  Han  var  gift  med  Marthe  Ursin, 
yngste  Datter  af  Hr.  Michel  Bjørnsen,  en  Bondesøn  fra 
samme  Buksnes,  der,  hvilket  dengang  var  en  Sjeldenhed, 
var  bleven  sat  til  Studeringer  og  havde  arbeidet  ^ig 
frem  til  Prest  i  sin  Hjembygd;  hans  Børn  havde  over- 
såt hans  Navn  til  Ursin. ^ 

Dette  Ægtepar  havde  syv  Børn,  blandt  hvilke  Søn- 
nen Gert  (Gerhard),  der  fødtes  paa  Skotnes  Natten  til 
Korsmesse  om  Vaaren,  altsaa  2den  eller  3die  Mai  1722, 
var  det  femte  i  Rækken.  Han  var  bleven  opkaldt  efter 
en  Sogneprest  i  Vaagen,  Gert  Estensen  (f  1706),  og 
dette  gav  Anledning  til,  at  Hr.  Gerts  Enke,  Dorothea 
de  Fine,  der  boede  paa  Gaarden  Finnesset  i  Mandens 
forrige  Kald,  tog  ham  til  sig  i  nogle  Aar.  Efter  derpaa 
at  være  vendt  til  hage  til  Forældrene  sattes  han,  da 
han   var   bleven  ti  Aar   gammel,    i    Skole   og  Kost  hos 

'  A.  Erlandsen,  Biogr.  Efterrctninger  om  Geistligheden  i  Tromsø 
Stift,  S.  83 — 84.  J.  Kraft,  Topogr.-stat.  Beskrivelse  over  Xorge, 
VI,  S.  398. 

Vicepastoren  i  Buksnes,  Hr.  Leonard  Sidenius,^  eu  født 
Jemte  og  oprindelig  vistnok  svensk  Student.  I  denne 
Prests  Hus  tilbragte  Gerhard  Schøning  omtrent  fem 
Aar,  læste  Latin  og  begyndte  paa  Græsk  og  Hebraisk, 
men  hans  Fremgang  synes,  efter  hvad  han  selv  fortæl- 
ler,  endnu  ikke  at  have  været  synderlig  stor.  Han  blev 
ogsaa,  i  en  Alder  af  femten  Aar,  confirmeret  af  Sidenius, 
altsaa  ikke  længe  efter,  at  Confirmationen  ved  Forord- 
ningen af  13de  Januar  1736  var  indført  i  den  dansk- 
norske Kirke.  Derefter  lode  Forældrene  ham  skifte 
Lærer  og  sendte  ham  i  1737  til  Vaagen  igjen,  til  Sogne- 
presten der,  Hr.  Elias  Schøning,  der  var  den  unge  Schø- 
nings nære  Slægtning,  idet  han  baade  var  hans  Faders 
Broder  og  gift  med  hans  Moders  Søster.  Denne  Hr. 
Elias  „havde  Navn  for  en  lærd  Mand  og  var  stedse 
vant  til  at  have  fremmede  Børn  at  oplære" ;  selv  var 
han  barnløs.  Det  blev  kun  en  kort  Tid,  som  Gerhard 
Schøning  kom  til  at  tilbringe  i  Hans  Egedes  gamle 
Prestegaard,  da  Farbroderen  døde  allerede  om  Høsten 
1738,^  men  han  gjorde  her  gode  Fremskridt,  thi  „Hr. 
Elias  var  meget  stærk  i  det  latinske  Sprog,  men  ogsaa 
i  gode  Prygl,  som  han  efter  de  Tiders  Maade  var  meget 
rund  i  at  uddele."  Gerhard  Schøning  kom  saa  hjem 
igjen  for  en  kort  Tid  og  underviste,  saa  godt  han  kunde, 
to  yngre  Brødre,  indtil  Forældrene  bestemte  sig  til 
at  sende  ham  til  Throndhjems  Skole. 

'  Buksnes  var  et  af  de  Throndhjems  Domcapitel  underlagte  Kald; 
Domkirkens  residerende  Capellan  rar  i  Navnet  Sogneprest  og  holdt 
en  „reBiderende"  eller  Vice-Pastor  som  Vicariua.  Om  Hr.  Leo- 
nard Sidenius  se  H.  Hammond,  Den  Nordiske  Missions  Historie, 
S.  851—854.  Suhm  (Saml.  Skr.  VI,  S.  30)  fortæller,  at  Schønings 
Fader  selv  var  en  velstuderet  Mand  og  sin  Søns  første  Lærer, 
hvilket  neppe  er  rigtigt,  da  Sønnen  selv  ikke  omtaler  det. 

«   Erlandsen  (1.  c.  S.  93)  har  urigtigt  1739. 


Denne  Skoles  Rector,  Mag.  Benjamin  Dass,  kom  til 
at  øve  en  saa  stor  Indflydelse  paa  Schønings  hele  Ud- 
vikling  og  Skjebne,  og  der  dannede  sig  mellem  ham  og 
hans  Discipel  et  saa  inderligt,  livsvarigt  Venskab,  at 
vi  maa  dvæle  et  Øieblik  ved  denne  Mands  Liv  og  Per- 
sonlighed. 

Benjamin  Dass,  der  var  født  15de  August  1706 
paa  Gaarden  Skar  i  Alstahaug  Prestegjeld  paa  Helge- 
land, var  en  Brodersøns  Søn  af  Digteren  Petter  Dass 
(f  1707)*  og  en  Søstersøn  af  en  anden  Datidens  Poet, 
Hr.  Marcus  Volquartz,  Forfatter  af  den  af  Almuen  ind- 
til  den  seneste  Tid  yndede  Bog  „Sjelens  Luth",-  i  hvil- 
ken man  ogsaa  vil  finde  et  Digt  til  Benjamin  Dass's 
Daabshøitidelighed.  Hans  Fader  var  imidlertid  fattig, 
dertil  neppe  nogen  god  Fader,*  og  det  var  kun  ved  et 
Tilfælde,  at  Benjamin  Dass  kom  til  at  betræde  den 
lærde  Bane.  Det  var  Thomas  v.  Westen,  som  blev  op- 
mærksom  paa  ham  ved  en  af  sine  Reiser,  og  han  tog 
ham  med  sig  til  Throndhjem  for  at  lade  ham  opdrage 
til  Missionær  blandt  Lapperne.  Han  blev  Student  1726, 
men  havde  større  Lyst  til  den  videnskabelige  end  til 
den  geistlige  Virksomhed  og  blev  tidlig  en  ivrig  Sam- 
ler af  Bøger,  Haandskrifter,  Mynter  o.  s.  v.*  Hans  Gram 
blev  hans  Velynder  og  bevægede  i  1734  Biskoppen  i 
Throndhjem,  Dr.  Eiler  Hagerup,  til  at  kalde  ham  til 
Rector  i  Stiftsstaden,  en   Ret,   som  dengang   endnu    til- 


'   Se  Petter  Da8s'8   Skrifter,  udg.  af  A.  E.  Eriksen,  I,  S.  IX. 

'   I  lUustreret  Xyhedsblad  for    1860,   No.    34   har   jeg   samlet,    hvad 

der    kunde    findes    ora    Volquartz'8   Liv.      Se   ogsaa   Danske    Saml. 

IV,  S.  115. 
'   Suhm,  Saml.  Skr.  IV,  S.  322. 
■*  Et  Træk  i  denne  Retning  fra  Dass's  yngre  Aar,  se  Wille  Høybergs 

Holbergiana,  Fortalen  S-  4  vers. 

kora  Biskopperne  overensstemmende  med  Norske  Lovs 
0—18-2.1 

I  det  følgende  Aar  tiltraadte  Dass  sit  Embede 
efter  at  have  erhvervet  Magistergraden.  Den  endnu 
ikke  tredive  Aar  gamle  Rector  modtog  Throndhjems 
Skole  i  den  misligste  Forfatning  og  maatte  begynde 
sin  Virksomlied  med  at  befri  den  fra  en  Hoben  gamle, 
uvidende  og  umulige  Disciple,  eller  for  at  bruge  en 
yngre  Samtidigs  kraftige  Udtryk:  .,han  rensede  som  en 
Hercules  stahulum  scholae  NkJrosiensis  og  drev  ud  en 
Mængde  stivskjæggede  Asener,  bedre  skikkede  til  at 
drage  Ploven  end  til  at  studere."-  Snart  forstod  han 
ved  sin  Nidkjærhed  og  Dygtighed  som  Lærer  at  bringe 
Throndhjems  Skole  i  Anseelse,  og  han  vandt  i  de  fem- 
ten Aar,  han  bestyrede  den,  et  Navn  som  faa  danske 
eller  norske  Skolemænd.  Professorerne  i  Kjøbenhavn 
„fordrede  altid  en  større  Fremgang  af  dem,  der  havde 
været  Dass's  Disciple,  end  af  andre," ^  og  Frekventsen 
i  Skolen  var  under  ham  usædvanlig  stærk.  Han  var 
en  i  høieste  Grad  uegennyttig  og  hjelpsom  Mand,  i  hvem 
Disciplene  fandt   en  sand,   om   end   streng  Ven.     Som 


'  Hagerup  skriver  fra  Throndhjcm  "iSde  Octbr.  1734  til  Gram:  .,Den 
Forsikring  om  Domini  Dassii  gode  Erudition  og  Egenskaber 
fra  Deres  Haand  er  mig  nok,  thi  haver  jeg  derpaa  strax  skrevet 
hans  Vocation,  med  hvilken  jeg  ønsker  haade  ham  og  Skolen 
Lykke."  (Grams  Breve  paa  det  st.  kgl.  Bibl.).  Ora  Grams  ven- 
skabelige  Forhold  til  Hagerup  besidder  det  norske  Tniv-BibL  et 
Yidnesbyrd  i  et  Excmpl.ir  af  Torfæu9's  Hist.  rcrr.  Xorvv.,  som 
den  Førstnævute  skjænkede  Biskopen  med  on  længere  latinsk  Til- 
skrift, da  denne  i  1727  forlod  Danmark  for  at  blive  Th.  v.  Westens 
Eftcrmand  som  I.ector  i  Throndhjem. 
*  H.  Hammond,  Den  nordiske  Missions  Historie,  S  217 
'  Samling  af  Mindetaltr,  holdne  i  det  Kgl.  Norske  Videnskalicrs 
Selskab  over  adskillige  af  dets  afdode  Medlemmer,  udg.  af  H.  J. 
Wille,  Kbhvn.  1805,  S.  9. 


Videnskabsmand  hørte  han  til  den  i  hans  Tid  talrige 
Klasse  af  Lærde,  der  befandt  sig  bedre  ved  at  læse, 
end  ved  at  skrive,  og  glædede  sig  mere  ved  at  besidde 
og  samle  Kundskab,  end  ved  at  udbrede  den  gjennem 
literære  Arbeider.  Intet  var  ham  imidlertid  kjærere 
end  at  bistaa  Andre  ved  deres  Verker,  en  Redebonhed, 
hvorpaa  han  i  en  senere  Periode  af  sit  Liv  aflagde 
mange  Beviser. 

Der  rørte  sig  derimod  hos  Dass  en  stærk  Uvilje 
imod  alt,  hvad  der  forekom  ham  at  være  Hulhed  og 
Skin.  Hans  Domme  om  Samtiden  og  dens  Mænd  ud- 
mærkede  sig  ved  et  ægte  satirisk  Salt,  der  gjorde  hans 
Brevstil  mere  end  almindelig  interessant.  Det  er  ogsaa 
som  Brevskriver,  at  han  har  faaet  en  Plads  i  Literatu- 
ren.  Bekjendte  ere  især  hans  Breve  til  Suhm,  der, 
som  Nyerup  allerede  har  bemærket,  „give  en  sammen- 
hængende  Udsigt  over  det  danske  lærde  Væsen'^  i  en 
Piække  af  Aar.^ 

Det  er  fra  Suhm,  med  hvem  Dass  stod  paa  en 
meget  fortrolig  Fod,  at  man  egentlig  kjender  ham. 
Vi  skulle  anføre  nogle  afSuhms  Ytringer  om  ham.  .,Ma- 
gister  Dass  knurrede  ofte  paa  mig,  satte  mig  ofte  til- 
rette, modsagde  mig  og  mine  Tilbøieligheder  ofte,  men 
forsvarede  mig  som  en  Løve,  naar  jeg  var  fraværende. 
Dersom  jeg  havde  gjort  en  Ugjerning,  vikle  jeg  have 
tåget  min  Tiltiugt  til  ham,  betroet  mig  ham;  han  havde 
skjældet  mig  ud,  kaklet  mig  BesUa,  qui,  med  hvilket 
Tilnavn  han  beærede  dem,  hvis  Gjerninger  mishagede 
ham,  men  han  havde  tåget  sig  af  mig  og  søgt  at  redde 

'   Suhm,    Saml     Skr.    XV,    S.    189-305.      Selvfølgelig   maatte,    den 
gang    disse    Breve    aftryktes,   Adskilligt    udelades.      Skulde   nogen 
vide,  om  Originalerne  til  disse  Breve  ere  bevarede,  og  hvor? 

mig,  endog  med  sit  eget  Livs  Forlis.  "^  —  „  Gunnerus, 
Treschow"'*  og  Dass,  den  første  den  navnkundigste,  den 
sidste  den  lærdeste,  den  mellemste  den  bedste.  Det 
norske  Videnskabers  Selskab  bliver  et  varigt  Æres- 
minde  for  den  første,  den  sidste  vil  længe  leve  i  sine 
Disciple,  og  de,  Throndhjem  og  Academiet  vidne,  at  en 
dueligere  Rector,  end  han,  kan  ikke  være.  Dog  en  god 
Hector,  det  er  en  ringe  Ting,  Skolestøvet  besmitter 
Klæderne,  og  en  bekvem  Haarskjærer  sættes  nu  mere 
Pris  paa."^ 

Ai  hvad  vi  saaledes  have  hørt  om  Dass,  kan  det 
let  forstaaes,  at  en  Mand  som  han  ogsaa  fik  Fiender. 
En  af  disse  blev  Biskop  Hagerup,  der  oprindelig  havde 
kaklet  ham  til  Throndhjem.  Dass  og  Hagerup  vare  to 
grundforskjellige  Naturer.  Hagerup  havde  i  sin  Ung- 
dom været  Pietist,  men  efterat  han  havde  gjort  sin 
Lykke  og  naaet  høie  Stillinger  i  Kirken,  blev  han  en 
opblæst  og  herskesyg  Prælat.  Med  hans  Studier  var 
det  kun  middelmaadig  bevendt,  og  da  han  ikke  desto- 
miudre  vilde  gjælde  for  Lærd  og  føre  det  store  Ord  i 
Skolens  Anliggender,  blev  Forholdet  mellem  ham  og 
Dass  et  erklæret  Uvenskab.  Allerede  i  1736  forefaldt 
der  heftige  Scener  i  Skolen  mellem  Biskop  og  Rector 
i  Høreres  og  Disciples  Nærværelse.  Biskoppen  kaldte 
Rectoren  imjratissimus  homo,  jog  en  Hører,  hvem  Rec- 
tor overensstemmende  med  den  ham  tilkommende  Myn- 
dighed  havde  antaget,  bort  fra  Tjenesten,  blandede  sig 
i  Examinationen  o.  s.  v.,  og  Forholdet  blev  endnu  værre, 


'    Suhms  Saml.:Skr.  XIV,  S.  267. 

-   Gerhard  Treschow,  en   Gudbrandsdøl,  t  1765  som   Prest  i  Kbhvn., 

bekjendt  af  sine  „T)anske  Jubellærere". 
^   Suhm,  Saml.  Skr.  IV,  S.   167. 


efterat  Hagerup  havde  skaffet  sin  Søn  Conrectors  Ern- 
bede  i  en  Alder  af  atten  Aar.  Det  er  et  stærkt  Vid- 
nesbyrd  om  Dass's  Dygtighed  og  Characterfasthed,  at 
han  forraaaede  at  holde  sin  Anseelse  oppe  i  en  saa 
vanskelig  Stilling.  Han  synes  at  være  bleven  den 
seirende  i  denne  Kamp,  der  sandsynligvis  først  endte 
med  Hagerups  Død  1743.  ^ 

Til  denne  Rector  kom  Schøning  ved  Pintsetid  1739, 
ledsaget  af  sin  Moder.  Dass  examinerede  ham  og  gav 
ham  Plads  i  fjerde  (næstøverste)  Lectie.  „Ved  denne 
Forandring,"  siger  Schøning  selv,  „fik  jeg  ligesom  et 
nyt  Sind,  og  i  den  Sted,  at  jeg  tilforn  havde  kun  havt 
liden  Lyst  til  Studeringer,  blev  jeg  nu  ganske  indtagen 
deraf,  fornemmelig  ved  den  stærke  Æmulation,  jeg  havde 
at  distingvere  mig  fremfor  mine  Meddisciple,  hvilke  i 
Begyndelsen  vilde  fixere  mig,  som  den,  der  rigtig  var 
kommen  fra  Laudet  og  endog  fra  Nordlandene."  Liden 
mindre  end  et  Aar  drev  han  det  til  at  komme  op  i  Me- 
sterlectien  og  blev  ved  sidste  Examen  endog  den  øverste 
af  dens  15—16  Disciple.  Dass  var  just  ikke  af  dem, 
der  ødsle  med  Lovtaler,  og  naar  han  skrev  om  sin 
Discipel  de  Ord:  „Gerdt  Schøning  har  et  meget  godt 
Hoved  og  fortjener  saavel  for  Flittighed  som  Skikkelig- 
hed  særdeles  at  roses,"  da  var  det  en  stærk  Berøm- 
melse. 

I  Marts  Maaned  1742  fik  han  sit  Testimonium  alle- 
rede før  Examen,  hvilken  Dass  for  hans  Vedkommende 
fandt  overflødig.     Førend  han  drog  til   Kjøbenhavn   for 


Høist  characteristiske  Actstykker  i  denne  Sag  findes  i  Throndhjema 
Skoles  Program  for  1805,  S.  2.5  —  38,  og  hos  L.  Daae,  Thrond- 
hjema Stifta  geistl.  Hiatorie,  S.  230—234. 


at  deponere,^  maatte  han  gjøre  et  Besog  i  Hjemmet^ 
hvor  Moderen  allerede  for  to  Aar  siden  var  bleven  Enke, 
Han  drog  nordover,  saa  underveis  Levanger  Marked 
og  gjestede  Prestegaardene  i  Beitstaden,  Fosnes  og 
Brønø.  I  Barndomshjemmet  var  hans  Ophold  lidet  glæde- 
ligt;  Moderen  sad  i  smaa  Kaar,  og  Morbroderen,  Soren- 
skriver Bjørn  Ursin  i  Vesteraalen,  den  eneste  Slægtning, 
af  hvem  han  havde  troet  at  kunne  paaregne  Hjelp;  var 
ogsaa  just  død.  Tredive  Daler  var  alt,  som  Schøning 
kunde  medbringe,  da  han  i  Pintsen  seilede  med  en 
Nordi andsjægt  til  Bergen,  og  da  han  efter  tre  Ugers 
Ophold  der  og  en  ny  Søreise  endelig  naaede  Kjøben- 
havn,  vare  de  tredive  Daler  svundne  ind  til  fjorten. 
Fem  Daler  gik  med  til  Depositsen  (31te  Juli),  men  en 
Condition  hos  en  Borger  ydede  dog  nogen  Hjelp;  efter 
negle  Maaneders  Forløb  fik  han  Communitetet  og  Re- 
gentsen,  hvortil  Throndhjems  Skoles  Dimittender  havde 
en  Forret,^  og  endelig  ved  Rector  Dass*s  IndHydelse 
tillige  et  Stipendium  af  15  Daler  om  Aaret.^ 


'  Foruden  Schøning  dimitteredes  af  Benjamin  Dass  i  dette  Aar 
tretten  andre,  blandt  dem  Peder  Ascanius,  senere  Professor  i  Na- 
turhistorie og  Mineralogi  ved  Kjøbenhavns  Universitet  og  tilsidst 
Berghauptmand  nordenfjelds,  samt  Mentz  Rynning,  Terents's  Over- 
sætter,  senere  Schønings  Collega  ved  Throndhjems  Skole  og  om- 
sider Sogneprest  til  Vinger.  I  det  følgende  Aar  dimitteredes 
den  siden  høit  ansete  Prest  Hans  Steenbuch  (egentlig  Leganger), 
den  egentlige  Forfatter  til  Jessens  store  Bog  „Det  Kongerige 
Xorge". 

-  Dansk  historisk  Tidsskrift,  3  R,  III,  S.  87,  209. 

^  Her  standser  det  paabegyndte  autobiographiske  Udkast,  som  jeg  i 
sin  Tid  har  meddelt  i  Norsk  hist.  Tidsskrift,  I,  S.  511-513. 


II. 

Ungdomstid  og  Studier  i  Kjøbenhavn    (1742  -1751).     Gram    og  Lange- 
bek.     Schønings  begyndende  Forfattervirksomhed. 

Schønings  niaarige  Ophokl  ved  Kjøbenhavns  Uni- 
versitet (1742 — 1751)  er  et  Mønster  paa  en  vel  anvendt 
Ungdomstid.  Men  det  var  ogsaa  et  overordentligtHeld 
for  ham,  at  de  afgjørende  Aar  i  hans  Liv  faldt  sammen 
med  et  Vendepunkt  i  den  dansk-norske  Videnskabelig- 
heds  og  netop  særligt  den  historiske  Videnskabeligheds 
Udvikling. 

Hans  Gram  var  bleven  den  kritiske  Historieforsk- 
nings Fader  i  Danmark.  Oprindeiig  var  han  classisk 
Philolog  og  havde  som  saadan  i  Aarene  1706—1732 
forfattet  en  Mængde  Afhandlinger,  hvis  Værd  noksom 
fremgaar  deraf,  at  en  af  Aarhundredets  lærdeste  og 
smagfuldeste  Philologer,  David  Ruhnken,  endnu  1758 
var  tilsinds  at  foranstalte  en  samlet  Udgave  af  dem  i 
Holland.'  Efterhaanden  havde  imidlertid  hans  Inter- 
esser mere  og  mere  vendt  sig  mod  Historien,  og  han 
var   bleven    Bibliothekar    ved  Kongens  Bibliothek,    Ge- 


'  Ruhnken  skriver  fra  Leiden  den  19de  Febr.  1758  til  I.  A.  Erncsti: 
,,In  pauculis  Joannis  Grammii  libellis,  qui  ad  notitiam  mcani 
pervenerint,  rcetum  et  probum  in  literis  nostris  judioium  eximiam- 
quc  Graecae  linguae  scientiam  admiror.  Quodsi  mihi  omnia  ejus 
opuseula  suppeditarcntur,  illa  Hatavis  typis  descripta  oblivioni 
oripercm."  D.  Ruhnkenii  orationes,  dissertationcs  et  cpistolac,  ed. 
F.  Th.  Fricdcmann.     Rrunswigue   1828.     II,  p.  656. 

heimearchivar  og  kongelig  Historiograph.  Det  er  endnu 
ikke  blevet  paavist,  hvilke  Grams  Forbilleder  have  været, 
og  hvorfra  han  har  modtaget  Irapulserne  til  sin  bane- 
brydende  Virksomhed  som  dansk  Historiker,  men  det 
ligger  nær  at  antage,  at  han  har  været  paavirket  af 
Du  Ganges,  Bayles  og  Leibnitz's  Arbeider.  Det  var 
denne  sidste,  som  udtalte  og  gjenneraførte  den  store 
Sandhed,  at  Historien  alene  hviler  paa  Kildernes  Vid- 
nesbyrd,^  og  det  var  dette  Princip,  der  ogsaa  laa  til 
Grimd  for  hele  Grams  Forskning.  Men  Gram  var  af 
dem,  hvis  Pen  ikke  sættes  i  Bevægelse  luien  ydre  For- 
anledninger, Den  vigtigste  af  disse  blev  for  ham  Stif- 
telsen af  det  Kgl.  danske  Videnskabsselskab,  der  uetop 
blev  grundet  i  det  selvsamme  Aar  1742,  i  hvilket  Schø- 
ning blev  Student,  og  hvis  Skrifter  Gram  nu  berigede 
med  den  Række  af  Afhandlinger,  i  hvilke  .,hans  kritiske 
Blik  paa  Personer  og  Forhold  er  endnu  mærkeligere 
end  hans  Lærdom. *'- 

Et  Par  Aar  efter  Videnskabsselskabets  Stiftelse 
grundede  Grams  ypperlige  Discipel  Jacob  Langebek 
„det  danske  Selskab  for  Fædrelandets  Historie  og  Sprog" 
og  begyndte  Udgivelsen  af  „Diinske  Magazin'-.  Dette 
Tidsskrift  er  epochegjørende  i  vor  historiske  Literatur. 
Indtil  denne  Tid  havde  der  mellem  Historikerne  ikke 
fundet  noget  egentligt  Samarbeide  Sted,  de  yderst  faa, 
som  syslede  med  historiske  Studier,  havde  hver  for  sig 
kun  tænkt  paa  sine  egne  literære  Planer,    nu    for.st  be- 

'  Didici  in  matheraaticis  ingenio,  in  natura  experimentis,  in  legibus 
(liTinis  hunianisque  auctoritate,  in  historia  testimoniis  ni- 
tcndum  esse.  (Gottfried  "Wilhelm,  Freiherr  v.  Leibnitz,  eine  Bio- 
graphie  von  G.  E.  Guhrauer,  II,  S.  73). 

'  C.  Paludan-Miiller,  De  første  Konger  af  den  Oldcnborgske  Slægt, 
S.  377. 

gyndte  man  at  udgive  historiske  Actstykker,  ikke  for 
den  øieblikkelige  Interesses  Skyld,  men  med  den  Tanke, 
at  fremtidige  historiske  Verker  derved  skulde  lettes  og 
forberedes.  Hertil  sigter  ogsaa  det  bekjendte  Motto 
paa  Magazinets  Titelblad:  „Til  Fleres  Nytte'".  I  vore 
Dage,  efterat  Literaturen  er  opfyldt  med  historiske  Blan- 
dingsverker,  vilde  naturligvis  disse  Ord,  om  de  anbragtes 
paa  et  nystiftet  Tidsskrift,  forekomme  os  trivielle,  men 
da  Ideen  var  ny,  var  denne  Devise  desto  mere  skjøn 
og  betydningsfuld. 

Men  allerede  forinden  Udgivelsen  af  Danske  Maga- 
zin,  af  hvilket  der  i  Aarene  1745—1752  udkom  de  sex 
bekjendte  Kvartbind,  der  udgjore  dettes  første  Eække, 
havde  Gram  begyudt  at  forberede  det  store  Corpus  JDi- 
])lomaticnm  Daniae  et  Norvegiae  JEcclesiasticiim  et  PoU- 
ticum,  et  Verk,  som,  skjønt  det  ikke  er  udgivet  og 
efter  denne  Dag  for  Danmarks  Vedkommende  maaske 
aldrig  ser  Lyset  i  den  oprindelig  paatænkte  Skikkelse, 
dog  har  været  af  uberegnelig  Betydning  for  nordisk 
Historieforskning.  Gram  havde  i  1731  gjort  Forslag  til 
Kongen  om  et  saadant  Verks  Fremme,  hau  vedblev 
stedse  dels  personlig  dels  gjennem  Medhjelpere  at  ar- 
beide derpaa  og  overlod  dets  Fortsættelse  som  en  stor  Arv 
til  Langebek,  hvis  Navn  det  uhyre  Haandskrift  nu  bærer.  ^ 

Ogsaa  her  vender  Tanken  sig  mod  Leibnitz.  Histo- 
rien om  Columbus's  Æg  gjentager  sig  ogsaa  her.  Aldrig 
ved  jeg  at  have  læst  Noget,  der  bedre  er  skikket  til  at 
aabne  Øinene  for  Grams  og  Langebeks  Fortjenester  end 
den  geniale  Polyhistors  Betænkning  i  Anledning  af  det 
historiske  Collegium,  som  den  under  Frederik  III  ogsaa 

'   Se  om  Diplomatariets  ældre  Historie  Chr.  Bruuns  ,,Langebekiana" 
i  Danske  Saml.  IV,  S.  37-58. 

i  Danmark  noksom  bekjendte  Paulini,  dengang  Historie- 
skriver hos  Biskoppen  af  Milnster,  i  Slutningen  af  Otti- 
aarene  i  det  syttende  Aarhundrede  søgte  at  oprette  i 
Forening  med  Ludolf,  en  Mand,  hvis  lærde  Vandreliv 
heller  ikke  havde  ladet  Norden  ubesøgt.  lafter  Leib- 
nitz"s  Raad  skulde  dette  lærde  Selskab,  der  ønskede  at 
se  Keiseren  som  sin  Beskytter,  tåge  det  naturvidenska- 
belige  Collegium  til  Mønster.  „Naturens  forskjellige  Ar- 
ter og  Producter,"  siger  han,  „blive  her  fordelte  blandt 
Medlemmerne.  Den  Ene  vælger  sig  Zinuober,  den  An- 
den Opium  0.  s.  v.  til  at  beskrive,  og  Enhver  udretter 
fordetmeste,  hvad  han  har  paataget  sig.  Men  for  at 
imidlertid  mange  ypperlige  lagttagelser,  der  ingen  pas- 
sende Plads  fiude  i  Systemerne.  ikke  skulle  gaa  tabt, 
udgive  de  ogsaa  saakaldte  Ephemerider  som  et  Reper- 
torium  for  mange  fortrinlige  Ting.  Dette  burde  ogsaa 
Historikerne  efterligne.  Det  er  et  langvarigt  og  møi- 
sommeligt  Arbeide  at  give  en  fuldstændig  Historie  om 
et  Landskab  eller  et  Aarhundrede.  Medens  altsaa  Med- 
lemmerne arbeide  hver  paa  sin  Opgave,  bør  man  imid- 
lertid til  deres  og  det  hele  Publikums  Nytte  udgive 
Materialierne.  Mange  kunne  overkomme  Documenter, 
Krøniker,  Fragmenter  o.  s.  v.,  der  kunne  give  andre  Stu- 
diebrødre  Oplysninger.  Ofte  forståa  Besidderne  af  saa- 
danne  Sager  selv  ikke  dette,  thi  de  kunne  ikke  uddrage 
de  Conseqventser,  som  kun  de  formåa  at  gjøre,  der  have 
arbeidet  sig  ind  i  Gjenstanden.  Circulationen  af  saa- 
danne  Ting  blandt  Medlemmerne  kan  alene  ske  gjennem 
Trykning.  Det  kommer  ingenlunde  nærmest  an  paa  at 
skrive  et  sirligt  og  blomstrende  historisk  Compendium; 
hvad  man  først  og  fremst  behøver,  er  tvertimod  en  om- 
fangsrig  Kildesamling  (vastum  opus,    apparatus),   lig  Ba- 

ronii  Annaler,  der  ikke  skal  tjene  til  Tidsfordriv,  men 
være  en  Skat  for  Eftertiden  og  danne  et  Grundlag  for 
tilkommende  Historieskrivere.  Thi  i  Historien  er  det 
Viduesbyrdene,  hvorpaa  det  kommer  an,  og  fordærvelig 
er  den  Anskuelse,  at  denne  altfor  kritiske  Fremgangs- 
maade  (xpiTixoTspov  genus)  ikke  anstaar  Historieskrive- 
ren. Men  en  saadan  Mening  er  heller  ikke  andet,  end 
at  ville  holde  sig  Døren  og  Porten  aaben  for  Opdigtel- 
ser,  idet  man  paaberaaber  sig  sin  gode  Smag."^ 

Disse  classiske  Ord,  der  indeholde  en  Lære,  som 
ingen  Historiker  ustraffet  forglemmer,  kunne,  skjønt  hver- 
ken Gram  eller  Langebek  have  læst  dem,  betragtes  som 
Programmet  for  deres  Virksomhed,  ligesom  i  Alminde- 
lighed  for  den  sande  Historieforskning.'^ 


Edm.  Pfleiderer,  Gottfried  Wilhelm  Leibnitz  als  Patriot.  Staats- 
mann  und  Bildungstrager.  Lpz.  1870.  S.  632  —  634 
Der  findes  et  yistnok  lidet  paaa^^et  Spor  til,  at  der  allerede  i  Be- 
gyndelsen  af  det  attende  Aarhundrede  har  dannet  sig  et  Selskab  i 
Kjøbenhavn  for  Forskninger,  udentvivl  især  historiske.  I  Ser.  Eer. 
Dan.  V.  p.  311  vil  man  nemlig  finde  eiteret  et  Haandskrift.  Acta 
Societatis  Indaganlium  Hauniensis.  Af  Fr.  Nannestads  Forord  (S.  5) 
til  de  af  ham  (i  Christiania  1767.  4to.)  udgivne:  „Johan  Colds  Tan- 
ker om  Slægtningers  Ret  ved  Testamenter"  o.  s.  v.  erfarer  man, 
at  Stifteren  af  Selskabet  var  Søren  Lintrnp,  der  1702  kom  til 
Kjøbenhavn  efter  at  have  forladt  Bergens  Rectorat  formedelst  den 
da  stedfundne  Ildebrand.  Selskabet,  skriver  Xannestad,  ..bestod  af 
de  flittigste  og  diieligste  blandt  den  studerende  Ungdom."  Johan 
Cold  forled  Kjøbenhavn  og  Selskabet  1706,  inden  hvilken  Tid 
dette  altsaa  maa  have  været  i  god  Gang.  Som  bekjendt  blev  Gram 
Student  1703,  og  det  bliver  da  høist  sandsynligt,  at  han  har  været 
Medlem  af  denne  Kreds.  Lintrup  tør  altsaa  have  øvet  Indflydelse 
paa  Grams  Udvikling,  hvilket  ogsaa  bestjTkes  ved  Jens  Møllers 
Oplysiiinger  i  det  Skandinaviske  Literaturselskabs  Skrifter,  Yl,  S. 
12.  Ved  en  tidligere  Leilighed  (i  mine  ,,Optegnelser  til  L. 
Holbergs  Riographi",  Norsk  hist.  Tidsskrift,  II,  S.  256-257)  har 
jeg,  dertil  bevæget  ved  Ytringer  af  Holberg  selv  om  hans  med 
ham  saa  lidet  aandsbeslægtede  Rector,  maaske  ikke  ydet  Lintrup 
fuld  Retfærdighed. 

Langebek  havde  været  Grams  •  Discipel,  Schøning 
blev  en  Discipel  af  dem  begge  to.  Med  Gram  er  han 
udentvivl  fra  først  af  kommen  i  Berøring  ved  en  Anbe- 
faling fra  Benjamin  Dass.  Hvor  gode  Tanker  Gram 
har  havt  om  den  unge  fattige  Nordlænding,  kan  bedst 
sees  deraf,  at  han  havde  til  Hensigt  at  give  ham  en 
Post,  som  dengang  var  overraaade  stærkt  eftertragtet 
formedelst  den  Adgang,  den  aabnede  til  de  for  Almen- 
heden  lukkede  Lærdomsskatte,  nemlig  en  Amanuensis- 
post  ved  Kongens  Bibliothek.  Desværre  blev  dog  heraf 
Intet,  da  Gram  forinden  døde  1748.  Med  den  kun  tolv 
Aar  ældre  Langebek  kom  Schøning  ogsaa  let  i  Be- 
kjendtskab.  Han  havde  overhoved  den  Lykke  at  komme 
i  Forbindelse  med  de  fleste  Mænd  i  Hovedstaden,  af 
hvem  en  begyndende  Historiker  dengang  fortrinsvis 
kunde  lære.  Haus  Privatpræceptor  var  Bernhard  MøU- 
mann,  der  som  Professor  havde  overtaget  de  historiske 
Forelæsninger,  efterat  Holberg  var  gaaet  over  til  Qvæ- 
sturen.  Det  var  en  Mand  af  megen  polyhistorisk  Lær- 
dom, der  dog  i  Literaturen  saagodtsom  Intet  har  efter- 
ladt,  og  hvis  Navn  heller  ikke  fik  nogen  god  Klang  i 
det  kongelige  Bibliotheks  Historie,  da  han  efter  Gram 
overtog  dets  Bestyrelse,  men  ifølge  Suhms  Beretning 
skal  dog  Schøning  have  draget  Nytte  af  MøUmanns 
udstrakte  Bogkundskab.  Ogsaa  til  den  gamle  Holberg 
havde  Schøning  Adgang,  uden  at  vi  dog  nærmere  kjende 
hans  Forhold  til  denne.  Han  kj endte  ogsaa  Erik  Pont- 
oppidan,  som  dengang  samlede  sit  kirkehistoriske  Ma- 
teriale, og  Klevenfeldt,  som  samtidig  grundlagde  Studiet 
af  den  danske  Adelshistorie. 

Som  de  allerfleste  borgerlige  Studenter  tog  Schø- 
ning den  theologiske  Examen,  og  han  prækede  ogsaa  til 

Dimis,  skjønt  han  neppe  nogensinde  har  tænkt  paa  Pre- 
stekald.  Hvad  der  for  ham  syntes  at  ligge  nærmest, 
var  at  opnaa  et  Rectorat,  og  hertil  forberedte  han  sig 
ved  flittige  philologiske  Studier,  i  Latin  under  Anchersen, 
i  Græsk  under  Munthe,  Grams  Vicar  og  siden  1748  hans 
Eftermand  som  Professor,  i  Hebraisk  under  Kall.  Han 
drev  det  meget  vidt  i  de  classiske  Studier. ^  Derhos  lagde 
han  sig  ogsaa  efter  nyere  Sprog,  og  heller  ikke  i  Philo- 
sophi,  Jurisprudents,  ja  end  ikke  i  Mathematik  og  Natur- 
videnskab  var  han  ubevandret.  Men  Historien  blev  hans 
Hovedfag,  og  al  hans  Stræben  gik  meget  tidlig  ud  paa 
intet  mindre  end  at  blive  sit  Fødelands  Historieskriver 
og  det  lige  fra  den  ældste  Tid  til  den  nyeste.  Med  Flid 
lagde  han  sig  strax  efter  det  Sprog,  som  dengang  kald- 
tes  det  islandske,  og  som  naturligvis  var  et  uundværligt 
Hjelpemiddel  for  hans  Hovedstudium.  Udentvivl  har 
han  ikke  indskrænket  sig  til  de  faa  Skrifter,  som  den- 
gang vare  trykte  af  den  norrøne  Literatur,  men  alle- 
rede nu  opsøgt  Haandskrifterne  i  den  arnamagnæanske 
Samling.^ 

Imidlertid  havde  Schøning  i  1748  erhvervet  Magi- 
stergraden. Han  havde  som  Student  nydt  academiske 
Beneficier  og  dertil  været  kjærligt  understøttet  af  Rector 
Dass.     Selvfølgelig  havde  han  ogsaa  givet  Informationer.^ 

'  ,,Han  skrev  en  ren  og  god  latinak  Stil,  og  var  der  vel  neppe 
nogen  latinak  Autor,  som  han  ei  havde  læst.  I  det  græske  Sprog 
var  han  og  meget  bevandret  og  havde  læst  alle  Historieskriverne, 
samt  Homerus,  Demosthenes  etc." 

'  Som  Rector  i  Throndhjem  lod  han  afskrive  Stykker  af  denne,  saa- 
ledes  Kongespeilet,  se  Nordisk  Tidsskr.  for  Oldkyndighed.  Kbh. 
1836.  S.   145  flg. 

*  Blandt  hans  Disciple  vare  Nils  Krog  Bredal,  den  senere  Borger- 
mester, Theaterdirektør  o.  s.  v,  I.  C.  Bloch,  siden  Biskop  i  Ribe, 
Johan  Collett  til  Rønnebæksholm  (Statsraad  Jonas  Colletts  Fader). 

I  de  sidste  Aar  af  dette  Ophold  i  Kjøbénhavn  var  Schøning 
derlios  eu  af  Decanerne  ved  Communitetet.^  Ved  denne 
Stiftelse  havde  han,  som  allerede  ovenfor  anført,  tidli- 
gere været  Alumnus  og  som  saadan,  overensstemmende 
med  Datidens  Skik,  maattet  iidgive  nogle  Disputatser 
som  Vidnesbyrd  ora  academisk  Flid.  De  vare  fire  i  Tal- 
let og  handlede  samtlige  om  den  orientalske  Philosophis 
Oprindelse.^ 

I  1750  udgav  han  sin  første  Afhandling  i  den  nor- 
diske Historie.  Hans  Landsmand  og  Lærer,  den  nys- 
nævnte  Professor  i  Græsk,  Caspar  Frederik  Munthe 
(dimitteret  fra  Throndhjem  1723),  holdt  i  hint  Aar  Bryl- 
lup med  sin  Forlovede,  en  Jomfru  Kaasbøll.  Til  denne 
Høitidelighed  forfattede  Schøning  ,,Nogle  Bemærkninger 
over  vore  gamle  nordiske  Forfædres  Giftermaal  og  Bryl- 
lupper",  hvilke  han  „offererede  i  Steden  for  et  Grafula- 
tions-Vers:'  „efterdi/-  siger  han,  ,.jeg  ikke  haver  den 
Lykke  at  kunne  regne  mig  blandt  Poeter  og  hverken 
Humeur  eller  naturlige  Gaver  til  at  gjore  Vers.''^ 

Af  en  ganske  anden  Betydning  var  dog  Schønings 
næste  Arbeide,  der  saa  at  sige  var  haus  Habilitations- 
skrift  i  (len  lærde  Verden.  Han  havde  tidlig  med  For- 
kjærlighed  beskjæftiget  sig  med  sit  Fødelands  ældre 
Geographi,  som  et  naturligt  Forstudium  for  den,  der 
skulde  skrive  dets  Historie,  og  kom  her  ind  paa  en  Bane, 


'  Hun  opfares  dog  ikke  blandt  disse  i  Eeckmanns  Historia  Com- 
munitatis  Rcgiac. 

*  De  origine  philosophiae  orientalis.  Pai'tt.  1-4.  4to.  Hafn  1744  — 
1747.  For  hans  Biopraphi  frembyde  de  injfcn  aaden  Interesse  end 
den,  at  han  altid  havdr  Thronderc  til  Dcfendenter,  i  1744  Søren 
Hagerup,  1745  Haus  Dahl,  1746  Elias  Hellberg,  1747  Nils  Bredal. 
(Expl.  paa  det  st,  kgl.  Bibl.  i  Kbhvn.). 

^  Expl.  i  det  Deichmanske  Bibliothek, 

som  allerede  i  det  foregaaende  Aarhundrede  var  be- 
traadt  af  hans  Landsraand,  Lector  Melchior  Ramus  i 
Throndhjem,  den  første,  der  har  gjort  Norges  Geogra- 
phi  til  Gjenstand  for  et  planraæssigt  videnskabeligt 
Studium,  og  som  i  den  Hensigt  skal  have  bereist  det 
for  at  tegne  fuldstændige  Karter.^  Som  Frugt  af  sine 
Studier  i  denne  Retning  udgav  Schøning  sit  „Forsøg  til 
de  nordiske  Landes,  særdeles  Xorges  gamle  Geographi, 
hvorved  Finmarkens  og  hosliggende  Lapmarkers  gamle 
Grændser  o.  s.  v.  undersøges".  (Kbhvn.  1751.  4to.  144 
Sider).  Bogen  udkom  paa  det  nys  omtalte  Danske 
Selskabs  Bekostning,  thi  nu  var  Mag.  Schøning  optagen 
deri,  en  virkelig  videnskabelig  Udmærkelse,  thi  dette 
Samfund  har  altid  vist  en  priselig  Strenghed  i  sit  Valg 
af  Medlemmer.  Xu  har  Skriftet  nærmest  kun  literær- 
historisk  Interesse,  men  i  sin  Nyhed  vakte  det  en  over- 
ordentlig Opmærksomhed.  Det  berørte  derhos  Spørgs- 
maal  af  politisk  Interesse,  thi  Xorges  Grændser  mod 
Rusland  og  Sverige  vare  ikke  bragte  paa  det  rene.  Mod 
Rusland  vedbleve  de  at  være  usikre  lige  til  1826,  men 
med  Sverige  havde  der  længe  været  forhandlet  om  en 
Grændsetractat,  der  længere  ud  paa  Aaret  (18de  Octo- 
ber  1751)  kom  til  endelig  Afslutning.  Langebeks  Breve 
til  Carl  Deichman  vise  noksom,  hvor  stor  Pris  de 
Lærde  satte  paa  Schønings  Verk,^  og  af  Hensyn  til 
dets  publicistiske  Vigtighed  indgik  ^Danske  Selskab" 
med  Andragende  til  Kongen  om  Understøttelse  til  at 
lade  det  udkorame  ogsaa  paa  Fransk.     Ved  Rescript  af 


L.  Daae,  Throndhjems  Stifta  geistl.  Historie,  S.  133 — 34.     Nogle  af 
hans  Karter,    f.  Ex.  over  Bergens  Stift  samt  Xordlandene  og  Fin- 
marken, findes  i  den  Hammerske  Samling  i  Throndhjem. 
J.  C.  Berg,  SamL  til  N.  F.  Spr.  og  Hist.   V,    S.  594. 

2den  Juli  1751  bevilgedes  en-  liden  Sum  hertil,  idet 
Kongen  udtalte,  at  det  var  ønskeligt,  at  den  franske 
Udgave  blev  ledsaget  med  et  Kart.  Oversættelsen  blev 
ogsaa  virkelig  udført  af  I.  B.  Roche  de  la  Parthenay, 
og  Kartet  blev  stukket  i  Kobber  af  0.  H.  v.  Lode,  men 
ingen  af  Delene  udkom,  som  det  antages,  fordi  ., Danske 
Selskab"  kort  efter  for  en  længere  Tid  kom  til  at  ind- 
stille  sin  Virksomhed.*  Men  Schønings  Arbeide  vakte 
dog  Opmærksomhed  ogsaa  udenfor  Norden^  og  blev  i 
1771  af  A.  L.  Schløsser  i  det  Væsentlige  optaget  i 
„Allgemeine  Weltgeschichte". 

Schøning  befandt  sig,  da  han  i  Juni  1751  under- 
tegnede Fortalen  til  dette  Skrift,  endnu  i  Kjøbenhavn, 
men  han  var  da  allerede  bleven  udnævnt  til  et  Embede 
i  sit  Fødeland,  nemlig  til  sin  Lærer  Dass's  Eftermand 
som  Throndhjems  Skoles  Rector.  Hermed  begynder  et 
nyt  Afsnit  i  hans  Liv. 


'  E,  C.  Werlauff,  Det  Kgl.  Danske  Selskab  for  Fædrelandets  Hi- 
storie og  Sprog  i  dets  første  Aarhundrede.    Kbh.  1847.  S.  65 — 67. 

'  (A.  F.  Biiscliings)  Nachrichten  von  dem  Zustande  der  Wissen- 
Bchaften  und  Kunste  in  den  kgl.  diinischcn  Reichen  u.  Låndem. 
III  (Kopenh.  u.  Lpz.  1757),  S.  350—360. 


III. 

Schøning  bliver  Rector  i  Throndhjem  og  drager  til  Norge  i  Følge  med 
Suhm.  Dennes  Giftermaal  med  Karen  Angell.  Schønings  Tiltrædelseetale. 
Stadier  og  Samliv  med  Suhm.  Deres  „Forbedringer  til  den  gamle  dan- 
ske og  norske  Historie".  Rivninger  raellem  Schøning  og  Biskop  Nannestad. 

BeDJamin  Dass  havde  nemlig,  skjønt  endnu  i  sin 
kraftigste  Alder,  faaet  Lyst  til  at  trække  sig  tilbage  i 
Privatlivet,  idet  „adskillige  tilstødende  Fortrædeligheder"^ 
havde  gjort  ham  ..kjed  af  Skoleembedet".  Som  det  sy- 
nes, faldt  heller  ikke  Frederik  Nannestad,  der  i  1748 
var  bleven  Biskop,  i  Dass's  Smag  som  Skoleephor,^  og 
da  Rectoren  var  ugift,  blev  det  ham  ogsaa  lettere  at 
bære  en  Formindskelse  i  Indtægter.  Formen  for  Dati- 
dens  Pensionering  var  som  oftest  den,  at  den  Aftrædende 
fik  Lov  til  at  ,,oplade"  sit  Embede  for  en  af  ham  selv 
foreslaaet  Eftermand  og  enedes  med  denne  om  en  De- 
ling af  Indtægterne,  eller  ogsaa  blev  affunden  med  en 
Afstaaelsessum  engang  for  alle.  Det  var  altsaa  et  Slags 
Salg.  Dass  ønskede  Schøning  til  sin  Etterfølger  og  drog 
derfor  i  Slutningen  af  1750  ned  til  Kjøbenhavn  for  at 
søge  om  at  maatte  aftræde  Rectoratet  til  denne.  Dette 
blev  indvilget  af  Kongen,  der  siden  1739  havde  forbe- 
holdt sig  selv  de  høiere  Skoleembeders   Besættelse,   og 


'  Suhm,  Saml.  Skr.  VI,  S.  33.  I  sin  latinske  Biographi  af  Schøning 
bniger  Suhm  Udtrykket  „maximis  laboribus  taediisque  Jractus'^. 

^  Man  bemærke  hans  satiriske  Ytringer  om  Nannestad  i  et  Brev  til 
Bi«kop  Hersleb,  trykt  i  L.  Daaes  Thj.  St.  gcistl.  Historie,  S.  235  flg. 

under  15de  Januar  1751  udnævntes  da  Schøning  til 
Throndhjems  Skoles  Rector.  Af  Embedets  forholdsvis 
meget  gode  Indtægter  forbeholdt  Dass  sig  en  liden  aar- 
lig  Pension.^ 

Endnu  i  Juni  Maaned  1751,  fra  hvilken  Tid  Forta- 
len til  Schønings  Skrift  om  Norges  Geographi  er  date- 
ret,  befandt  den  nye  Rector  sig  fremdeles  i  Kjøbenhavn. 
Kort  etter  reiste  han,  ledsaget  af  Dass,  op  til  sin  nye 
Virkekreds.  Reisefølget  talte  imidlertid  endnu  en  tredie 
Deltager,  der  herefter  ved  Siden  af  Dass  bliver  Schø- 
nings Nærmeste,  —  den  unge  Adelsmand,  Kammerjunker 
Peter  Frederik  Suhm.  Han  reiste  til  det  ham  hidtil 
ganske  ubekjendte  Norge  for  der  at  gjøre  sin  Lj'kke. 
I  Modsætning  til  sine  fleste  Standsfællers  Tilbøielighed 
ønskede  Suhm  at  hengive  sig  helt  til  lærde  Studier  og 
Arbeider,  men  han  var  ikke  formuende,  og  han  vilde 
nødig  gaa  Embedsbanen.  Derfor  saa  han  sig  om  efter 
en  rig  Brud.  En  Slægtning  i  Throndhjera,  Generallieute- 
nant  Frølich,  underrettede  ham  om,  at  en  saadan  just 
var  at  finde  i  Throndhjem,  thi  en  meget  rig  Kjøbmand, 
Etatsraad  Lorentz  Angell,  var  just  afgaaet  ved  Døden  i 
Marts  1751  og  havde  foruden  sin  Enke  kun  efterladt  en 
eneste  nittenaarig  Datter,  Karen,  som  Arving  til  hele  sin 
Formue.     Der  maatte   handles   raskt,   thi  her  vilde  der 

'  „Schøning  var  Da88'8  kjæreste  Diacipel;  af  Kjærlighed  til  ham,  til 
Ro,  til  Uafhængighed  og  Studeringer  afstod  han  det  fcde  thrond- 
hjemske  Rectorat  til  ham  og  betingede  sig  alene  250  Rdl.  aarlig 
Pension."  Suhm,  Saml.  Skr.  XIV,  S.  268.  I  en  noget  senere  Tid, 
men  uden  at  der  var  indtraadt  nogen  anden  Forandring  i  Rectora- 
tets  Indtægter  end  den,  der  kan  have  været  en  Følge  af  fluctu- 
erende  Capitcltaxter,  analog  Rector  Laurits  Smith  disse  til  „12  k 
1400  Rdl."  (foruden  Bolig  o.  s.  v.),  se  ,Af  Geheimeraad  Joh.  v, 
Biilows  Papirer",  udg.  af  Ji.  Daae.  Chra.  1864.  S.  216.  Smlgn. 
ogsaa  Programmet  fra  Throndhjems  Skole  for  1855,  S.  52. 

ikke  mangle  Friere.  Men  Suhm  var  ogsaa  strax  reise- 
færdig,!  og  ^e  tre  lærde  Mænd  droge  da  afsted  over 
Frederikshald  og  Moss  til  Christiania  og  derfra  efter  en 
Afstikker  til  Drammen  og  Kongsberg  videre  til  Thrond- 
hjem.  Allerede  den  29de  Juli,  altsaa  ganske  kort  efter 
Ankomsten,  var  Sagen  bragt  i  Orden  og  Suhm  forlovet, 
men  der  blev  dog  gjort  til  Betingelse,  at  de  unge  Folk 
skulde  blive  boende  i  Throndhjem.  Aaret  efter  holdt 
de  Bryllup  19de  April  1752/^ 

Det  var  dengang  Skik,  at  en  Rector  tiltraadte  sit 
Embede  ved  at  holde  en  latinsk  Tale,  og  Schønings  Tale 
ved  denne  Leilighed  er  endnu  bevaret  i  Haandskrift.^ 
Han  valgte  et  Emne,  der  vidnede  om  hans  Studiers 
historiske  Ketning,  idet  han  behandlede  Videnskabelig- 
hedens  Tilstand  i  Norge,  særlig  i  det  Nordenfjeldske,  fra 
de  ældste  Tider  af  indtil  de  første  Aarhundreder  efter 
Christendommens  Indførelse.*  Efter  at  have  berømmet 
den  glimrende  Oldtid  gik  han  over  til  at  beklage  det 
paafølgende  Forfald  og  den  sørgelige  Kjendsgjerning,  at 


'  Suhm  fortæller  selv  (;Saml.  Skr.  IV,  S.  363  flg.)  denne  Sag  oprigtigt 
nok  saaledes:  „Aar8agen,  hvi  Suhm  drog  saa  lang  en  Vei  for  at 
frie,  var  den  Lyst,  han  havde  til  Studeringer,  Frihed  og  Uafhæn- 
gighed,  hvilke  gjorde  det  nødvendigt  for  ham  at  søge  efter  en  rig 
Brud  for  at  kunne  undvære  kgl.  Tjeneate.  Og  at  hans  Tanker  just 
faldt  paa  Throndhjem  og  paa  Frøken  Angell,  dertil  fik  han  Anled- 
ning ved  sin  Beslægtede,  General  Lieut.  Frølich,  som  hoede  i  Thrond- 
hjem." 

J  Det  Throndhjemske  Videnskabsselskah  besidder  endnu  fire  eller  fem 
af  Datidens  sædvanlige  Lykønskningspoesier  til  dette  Bryllup.  I 
de  fleste  af  dem  forekommer  det  Ordspil,  at  Suhm  heldigen  havde 
anglet  efter  Frøken  Angell. 

'  St.  kgl.  Kibl.  i  Kbhvn.,  Ny  kgl.  Saml.  No.   1631  fol. 

■*  „Statu8  eruditionis  antiquissimae  in  Norvegia,  speciatim  in  praefec- 
tura  Nidrosiensi,  a  primis,  qvantum  investigari  posBunt,  genti» 
nostrae  incunabulis  ad   prima  saecula  usque  Christiana". 

Skaldenes  Kvad  ikkevare  blevne -omhyggelig  opskrevue, 
hvorved  saa  meget  var  gaaet  tabt,  og  citerede  i  den 
Anledning  Theodoricus  Monachus's  Ord  om  Usikkerheden 
af  det  Sted,  hvor  Olaf  den  Hellige  var  døbt:  Non  mirum 
de  Olavo  hoc  contigisse  in  ea  terra,  uhi  nuUus  antiqvita- 
turn  scriptor  fiierit.^  .,Desværre,"  fortsætter  Taleren, 
„har  Tilstanden  ikke  været  meget  bedre  efter  Theodo- 
ricus's  Tid,  kun  faa  have  i  Norge  lagt  Vind  paa  Viden- 
skaberne,  eudnu  færre  vundet  Berømmelse  ad  den  Vei. 
Desto  mere  Pris  maatte  man  sætte  paa  de  kjendelige 
Fremskridt,  der  havde  vist  sig  i  den  seneste  Tid.  Man 
maatte  erindre,  at  Landet  savnede  offentlige  Bibliothe- 
ker,  var  ganske  blottet  tor  høiere  videnskabelige  Stif- 
telser, kortsagt,  at  intetsteds  i  Europa  var  Lærdom 
vanskeligere  at  opnaa.  Ikke  destomindre  havde  alene 
Thrøndelagen  og  Throndhjem  i  det  sidst  forløbne  halve 
Aarhundrede  frembragt  ikke  mindre  end  otte  Mænd,  der 
havde  opnaaet  Bispestole,  Professorater  o.  s.  v.,  medens 
det  tidligere  lige  siden  Reformationen  havde  været  en 
saare  stor  Sjeldenhed,  at  nogen  derfra  udgaaet  Mand 
havde  hævet  sig  til  saadanne  Stillinger.^  Heri  turde  sees 
et  Varsel  om,  at  der  snart  forestod  en  Tid,  da  Norge 
og  Thrøndelagen  ikke  mere  i  Fremmedes  Øine  skulde 
gjelde  for  et  Barbariets  Hjem,  altsaa  efter  Digterens 
Ord  en  Tid,  quo  de  conducendo  rhetore  loquetur  jam 
ultima  TJmle/'^ 


'  Theod.  Mon.  ed.  Kirchmann,  p.  23. 

'  Her  maa  bl.  A.  sigtes  til  de  fem  Thrøndere,  der  i  det  attende 
Aarhundrede  vare  blevne  Biskopper:  Caspar  Wildhagen  (1712)  i 
Viborg,  Eiler  Hagerup  ^731)  i  Throndhjem,  Christian  Ramus 
(1732)  i  Fjn,  Christopher  Mummc(1735)  i  Aalborg,  Peder  Hersleb 
(1730)  i  Christiania  og  siden  (1737)  i  Sjælland. 

•  De  conductndo  loquUur  jam  rhetore   Thule,  JuTcnal.  Sat.  XV,  112. 

Det  var  et  overordentligt  Held  baade  for  Schøning 
og  for  Suhm,  at  de,  naar  de  maatte  forlade  Hovedstaden, 
kora  til  at  blive  boeude  i  den  samme  By.  Begge  vare 
lige  ivrige  Videuskabsdyrkere,  men  hver  især  af  dem 
besad  Egenskaber,  der  kunde  supplere  den  andens,  eller 
var  saaledes  stillet,  at  han  kunde  komme  den  anden  til 
Hjelp.  Den  sex  Aar  ældre  Schøning  var  rimeligvis  den 
lærdeste,  og  som  den,  der  selv  havde  maattet  kjæmpe 
sig  frem,  havde  han  sikkert  den  grundigste  Skole.  Han 
havde  bl.  a.  med  stor  Flid  tilegnet  sig  det  islandske  Sprog, 
og  i  dette,  vistnok  ogsaa  i  mere,  kunde  han  være  Suhms 
Lærer.'  Paa  den  anden  Side  havde  Suhm  Fordelen  af 
den  uafhængige  Kigmands  Otium,  han  var  istand  til  at 
forskrive  Bøger  og  literære  Hjelpemidler  efter  sit  Hjertes 
Lyst,  en  uberegnehg  Fordel  ogsaa  for  Schønings  Stu- 
dier. Dertil  kom  ogsaa,  at  Suhm  havde  et  lettere 
og  muntrere  Sind  og  vistnok  arbeidede  raskere  end 
den  anden. 

I  al  den  Tid,  Suhm  og  Schøning  boede  i  Thrond- 
hjem,  det  vil  sige  i  hele  fjorten  Aar,  bestod  der  mellem 
dem  en  uafbrudt  Omgang,  og  deres  Venskab  vårede  Li- 
vet igjennera.  Men  man  vilde  ganske  misforstaa  Dati- 
dens Tæukemaade  og  Aand,  ifald  man  troede,  at  en  for- 
nem Adelsmand,  som  Suhm,  og  en  borgerlig  Embedsmand 
i  en  Rectors  beskedne  Stilling  kunde  omgaaes  fuldt  ud 
som  Ligemænd.  I  deres  daglige  Omgang,  helst  paa  To- 
mandshaand,  er  det  vel  troligt,  at  Etiketten  ikke  har 
havt  meget  at  betyde,  men  i  Schønings  Breve  til  Suhm 
vil  man  altid  se  ham  betegne  denne  som  sin  „høistærede 

'  Suhms  Saml.  Skr.  VI,  S.   36. 

Velynder"  og  ydmygt  hilse   den  „naadige  Frue"  og  den 
„kjære  Junker".^ 

To  Gange  ora  Ugen  kom  Rectoren  regelmæssig  til 
Kammerjunkeren  eller,  som  han  nu  hed,  Etatsraaden,  og 
hver  saadan  Sammenkomst  vårede  mindst  fire  Timer.  De 
lærte  hinanden  da  indbyrdes  Engelsk  og  Italiensk,  Schø- 
ning lærte  Suhm  Islandsk  og  gjennemgik  i  den  Hensigt 
Snorre  med  ham,^  men  især  drøftede  de  historiske 
Spørgsmaal.  Schøning,  som  allerede  havde  den  dristige 
Plan  at  skrive  et  stort  Verk  over  Norges  Historie,  op- 
muntrede  Suhm  til  at  skrive  Danmarks.  I  den  første 
Tid  levede  ogsaa  Dass  endnu  i  Throndhjem,  som  Rector 
emeritus,  og  der  er  vist  ingen  Tvivl  om,  at  hau  i  Begyn- 
delsen  har  været  Trediemanden  ved  Sammenkomsterne, 
men  efter  et  Par  Aars  Forløb  begyndte  han  at  tinde 
Tiden  for  lang  og  flyttede  derfor  ned  til  Kjøbenhavn, 
hvorfra  hau  imidlertid  vedligeholdt  den  flittigste  Brev- 
vexling  med  sine  to  Venner  i  Throndhjem,^  og  hvor  han 
stadig  saa  sig  istand  til  at  gjøre  dem  literære  Tjenester. 
Han  syslede  nemlig  selv  uafbrudt  med  Studier,  idet  han 

'   Suhms  Saml.  Skr.  XV,  S.  440  flg.     Danske  Saml.  Ill,  S.  377. 

'  En  Lærer,  helst  en  saadan  som  Schøning,  i  dette  Sprog  var  dengang 
ikke  til  at  faa.  Luidorph  skrev  1752  Ira  Kjøbenhavn  til  Suhm, 
at  han  ^misundte  ham  Mag.  Schønings  Kjendskab  og  Omgjængelse", 
da  han  selv  gjerne  vilde  have  Schønings  Hjelp  til  at  læse  Land- 
namasaga,  Sturlungasaga  osv.,  men  Suhm  svarede  (Luxdorphiana, 
udg.  af  Nyerup,  S.  457;:  „Jeg  har  en  liden  Proces  med  min  Herre. 
Han  siger,  at  Han  misunder  mig  Schøning.  Deri  gjør  han  Synd. 
I  Kjøbenhavn  har  de  et  temmelig  Forraad  paa  lærde  Folk,  i  det 
mindste  mere  end  her.  Desuden  kunde  det  vel  og  engang  falde 
mig  ind  at  lære  vort  gamle  nordiske  Sprog  af  Schøning,  og  om 
han  da  var  borte,  saa  sad  jeg  der  jo  i  en  god  Maade."  Dengang 
var  altsaa  Læsningen  af  Islandsken  endnu  ikke  begyndt. 
^  Fra  Das8's  sidste  Tid  i  Throndbjem  har  man  et  interessant  iirev  til 
Biskop  Hersleb,  trykt  i  L.  Daaes  Throndhjems  Stifts  geistl.  Hist., 
S.  235  —  237. 

navnlig  søgte  og  fik  Adgang  til  Archiverne,  gjenneragik 
og  excerperede  Cancelliregistranterne  og  andre  historiske 
Kilder,  hyppigst  med  særligt  Hensyn  til  Norge  og  for- 
nemmelig Throndbjems  By  og  Stift,'  skjønt  han  dog 
stundom  ogsaa  beskjæftigede  sig  med  andre  Emner  og 
bl.  a.  navnlig  samlede  til  sine  to  Velgjøreres,  Thomas 
v.  Westens  og  Hans  Grams,  Biographier.^ 

Nogle  Aar  forløb  altsaa  i  Throndhjem  under  flittige 
Studier.  Schøning  forberedte  sig  til  sit  store  Foreha- 
vende og  læste  og  excerperede  med  en  Flid,  hvorom 
hans  bevarede  Samlinger  endnu  ere  det  bedste  Vidnes- 
byrd.  Hans  Embede  gav  ham  ganske  vist  meget  at 
bestille,  og  han  var  en  nidkjær  Skolemand,  men  en  Rec- 
tor  havde  dog  i  de  Dage  langt  mere  Tid  tilovers  til 
Studier,  end  det  nutildags  vil  være  muligt  at  afse  i 
en  sa^dan  Stilling,  En  Datidens  Latinskole  var  him- 
melvidt forskjellig  fra  hvad  der  nu  fører  det  smagløse 
Navn  af  «offentlig  Skole  for  den  høiere  Almendannelse". 
Den  havde  kun  det  ene  Maal  gjennem  den  lærde  Under- 
visning at  forberede  til  Universitetet,  Disciplene  i  Clas- 
serne,  der  sædvanlig  vare  fem  i  Tallet,  vare  sjelden  flere 
end  60  til  80,  Medlærerne  tire  eller  fem;  for  Skriveri. 
Lærermøder,  pædagogiske  Inventioner  o.  s.  v.  var  man 
saagodtsom  ganske  befriet.  Rectoren  læste  i  Mesterlectien. 
men  vel  at  mærke  kun  de  tre  Dage  i  Ugen,  thi  de  tre 
øvrige  Dage  besørgedes  den  hele  Undervisning  i  hans 
Classe  af  Conrector.  Heller  ikke  huslige  Forhold  have 
i  synderlig   Grad  kunnet   optage    Schønings   Tid.     I  de 


'  Adskillige  Vidnesbyrd  om  Da8s's  Flid  ere  bevarede,  dele  blandt 
Sdhøningiana  paa  det  st.  kgl.  JMbl.,  dels  i  Videnskabssclskabets 
Bibl.  i  Throndhjem. 

'   Suhm,  Saml.  Skr.  XY,  S.  226,  288-289. 

fem  første  Rectoraar  var  han  ugift,  og  det  Ægteskab, 
hvori  han  den  Ste  Mai  1756  indtraadte  med  Frederica 
Hveding,  en  Datter  af  Justitsraad  Jens  Hveding,  By-  og 
Raadstueskriver  i  Throndhjera,^  blev  stedse  barnløst. 

I  1757  udgav  Schøning  og  Suhni  under  Titeleu  «For- 
bedringer til  den  gamle  danske  og  norske  Historie'*  i 
Forening  en  Prøve  af  sine  Forstudier  til  de  store  Ver- 
ker, hvortil  de  beredte  sig.  Schønings  Del  i  Bogen  be- 
stod i  Harald  Haardraades  og  Erkebiskop  Eysteins  Bio- 
graphier.  Bogen,  der  udkora  i  Kjøbenhavn  under  Dass^s 
omhyggelige  Tilsyn,  vakte  meget  Bifald  og  store  For- 
haabninger.  Endog  Kong  Frederik  den  Femte  læste  den, 
ja  nedskrev  sin  Dom  derom  i  sit  Exemplar.  Den  gik 
ud  paa,  „at  han  undrede  sig  over,  at  saa  unge  Folk, 
som  Schøning  og  Suhra,  vikle  sætte  den  gamle  Arild 
Hvitfeld  tilrette  og  vide  det  bedre  end  han".^ 

I  flere  end  en  Henseende  levede  Schøning  altsaa 
under  lykkelige  Vilkaar,  og  en  Videnskabsmand  kunde 
vistnok,  naar  han  skulde  arbeide  paa  et  saa  fjerntlig- 
gende Sted,  ikke  være  heldigere  stillet  end  han.  Men 
hans  første  Rectoraar  forbitredes  dog  i  nogen  Grad  ved 
hans  Forhold  til  Biskoppen,  Dr,  Frederik  Nannestad, 
hvilket  idetmindste  i  Begyndelsen  ikke  var  synderlig 
bedre,  end  fordum  Dass's  til  Hagerup.  Nannestad  var 
en  Mand  med  flere  gode  Egenskaber,  han  var  en  lærd 
Theolog,  besad  et  meget  stort  Bibliothek,  havde  i  sin 
Ungdom  som  academisk  Lærer  nydt  adskillig  Anseelse 
og  bevarede  fremdeles  varme  literære  Interesser,  kunde 
derhos,  som  Suhm,  der  omgikkes  ham  venskabeligt,  har 


'    A.   Erlandsen,    Biogr.    Efterretninger   om    Geistliphcden   i  Thtond- 

hjems  Stift,  S.  210. 
^  Suhm,  Saml.  Skr.   XIV,  S.   245. 

bemærket,  være  jovial  og  elskværdig, ^  men  fuldt  saa 
ofte  var  han  dog  pedantisk  og  stiv.^  Paa  sin  Side  var 
formodentlig  Schøning  heller  ikke  ganske  uden  Skyld, 
da  det  kom  til  Rivninger  imellem  dem.  Han  tilstaar 
selv  i  Anledning  af  disse  Sammenstød,  at  han  .,var  af 
et  Gemyt,  som  let  kunde  irriteres",^  og  en  af  hans  se- 
nere Disciple  bemærker  i  sin  Mindetale  over  ham,  at 
Rectoren  i  de  Aar  ,,kunde  have  ønsket  sig  et  lettere 
Sind,  en  mere  munter  Lune",^  det  vil  vistnok  sige, 
været  noget  medgjørligere. 

Allerede  kort  efter  Schønings  Tiltrædelse  var  Spæn- 
dingen  mellem  Biskop  og  Rector  meget  stor.  En  Di- 
scipel  havde  forfattet  et  Skandskrift  over  en  af  Skolens 
Hørere,  hvorfor  Schøning  gav  ham  en  eftertrykkelig 
Straf,  Faderen  tog  Sønnen  ud  af  Skolen  og  klagede  til 
Bispen  over,  at  Rector  havde  „slaaet  Drengen  fordær- 
vet",  Nannestad  iudfandt  sig  da  i  Skolen  i  Schønings 
Fraværelse  og  indsatte  Discipelen  paany  efter  offentlig 
at  have  lastet  Rectors  Conduite  og  bestemt  et  Maxi- 
mum  af  Straf,  som  ikke  raaatte  overskrides  uden  bi- 
skoppeligt  Samtykke.  Rector  forlangte  saa  dette  For- 
bud skriftlig,  men  uden  at  faa  Svar.  Kort  efter  lod 
Nannestad  en  Finnedreng,  der  gik  i  Byens  Fattigskole, 
uden  Rectors  Vidende  og  i  dennes  Fraværelse  indsætte  i 
Latinskolen;  en  anden  Gang   lod  han  Skoleforordningen 

■   Saml,  Skr.  X,  S.  33. 

'   L.   Helveg,  Den  danske^  Kirkes   Historie   efter   Reformationen,   II, 

S.  134—135.     Danske  Saml.,  udg.  af   Chr.   Bruun  m.  FL,    IV,    S. 

110-111. 
'   Brev  fra  Schøning  til  en  „høigTevelig Excellence"  (J.  L.  Holstein?) 

af  24de  August  1754  (St.  kgl.  Bibl.,  Ny  kgl.  Saml.,  Xo.  743.  fol.). 
*   Samling  af  Mindetaler,  holdne  i  det  kgl.  Norske  Yidensk.  Selskab, 

udg.  af  H.  J.  "Wille.     Kbh.    1805.    S.  217.     Smlgn.    Suhms    Saml. 

Skr,  VI,  S.  82. 


38 

der  oplæse  og  klagede  over,  at  Disciplene  ikke  over- 
ensstemmende med  dennes  Bud  bare  sorte  Klæder,  men 
gik  i  ,,affarvede  Surtouter".  Da  Rector  i  Anledning  af 
denne  sidste  Bebreidelse  gjorde  opmærksom  paa,  at 
Disciplene  vare  for  fattige  til  at  kjøbe  sorte  Klæder,  bød 
Biskoppen  ham  i  disses  Nærværelse  „at  holde  Mund", 
og  da  Schøning  senere  ønskede  en  Forsoning,  forlangte 
Biskoppen  en  Afbigt,  hvorpaa  den  anden  ikke  vilde 
indlade  sig.  Da  Vicestatholder  Benzon  en  Gang  ved 
et  Besøg  i  Throndhjem  indfandt  sig  ved  Examen  i 
Skolen,  behandlede  ligeledes  Biskoppen  Rector  paa  en 
fornærmelig  Maade  ved  at  blande  sig  i  Exarainationen 
og  jjbefale",  i  hvilken  Orden  der  skulde  examineres  i 
Fagene.^  „Jeg  haaber.  Bispen  begynder  vel  engang 
at  sagte  sig,"  skrev  Langebek  i  1753  til  Suhm,*  men 
om  Forholdet  i  den  følgende  Tid  virkelig  blev  bedre, 
vide  vi  ikke. 


'  St.  kgl.  Bibl.,  Ny  kgl.  Saml.  Xo.  743,  fol.  Cfr.  L.  Daae,  Thjema. 
St.  geistl.  Hist.,  S.  236.  Mere  om  disse  Controverser,  der  her  ikke 
fortjene  nærmere  Omtale,  findes  i  Throndhjems  Skoles  Program 
for  1855,  S.  45—47,  hvorhos  en  uden  Tvivl  meget  overdreven 
Besværing  over  Rector  af  en  Discipel  læses  i  Stamtavle  over  Fa- 
milierne  Garmann,  Schanche  m.  fl.  Bergen  1876.  4to.  S.  38. 

'  Langebekiana  S.  59. 

GunneruB  afløser  Naaneatad  som  Biskop  i  Throndhjem.  Schønings 
Forbindelse  med  ham.  Det  norske  Yidenskabsselskabs  Stiftelse  og 
Schønings  Bidrag  til  dets  Skrifter.  Landøkonomiske  Arbeider.  Sam- 
linger til  Throndhjems  Historie,  Domkirkens  Beskrivelse.  Schøning 
optages  i  det  danske  Videnskabsselskab  og  indsender  Bidrag  til  dets 
Skrifter.  Suhm  beslutter  at  forlade  Xorge,  Schøning  ombytter  samti- 
dig sit  Rectorat  med  et  Professorat  i  Sorø.  Nogle  af  hans  thrond- 
hjeraske  Disciple. 

Det  var  derfor  en  heldig  Forandring,  der  indtraadte 
i  1758,  idet  Nannestad  forflyttedes  til  Christiania  og 
Johan  Ernst  Gunnerus  blev  Biskop  i  Throndhjem.  Al- 
lerede Schønings  og  Suhms  Samvirken  i  Norges  dengang 
nordligste  Stad  var  noget  enestaaende  og  forunderligt, 
hvortil  vor  Historie  intet  Sidestykke  kan  fremvise,  og 
nu  vilde  Lykken,  at  Gunnerus  uetop  skulde  blive  Bi- 
skop i  den  samme  By.  Som  bekjeudt  var  Gunnerus 
en  usædvanlig  livlig  og  mangesidig  Aand,  han  havde  i 
tretten  Aar  studeret  og  doceret  udenlands  og  vundet  et 
Navn  ved  sine  theologiske  og  philosophiske  Arbeider, 
samt  en  Tid  været  en  meget  anseet  academisk  Lærer  i 
Kjøbenhavn.  Neppe  var  han  koramen  til  Throndhjem, 
førend  han  med  sin  ,,brændende  Iver  for  Norges  Ære", 
som  Suhm  udtrykker  sig,  af  sin  hele  Sjel  begyndte 
at  virke  for  den  samme  Tanke,  som  Schøning  for  nogle 
Aar  siden  havde  udtalt  i  sin  Tiltrædelsestale,  nemlig 
at  vække  videnskabelig  Interesse  og  Sands  for  Lærdom 
tillive  i  Fødelandet. 

Spor  af  Gunnerus's  Forbindelse  med  Schøning  ere 
strax  synlige  i  den  førstes  „Hirtenbrief"  af  1759,  hvori 
der  meddeles  nøiagtige  Oplysninger  om  alle  de  tidligere 
i  Throndhjems  Stift  hjemmehørende  eller  der  ansatte 
Mænd,  som  havde  gjort  sig  bekjendte  ved  Skrifter.  ^ 
Det  er  klart,  at  det  udeu  Bistand  af  Schøning  paa 
den  Tid  vilde  have  været  ganske  umuligt  for  Biskop- 
pen,  hvem  den  Art  Lærdom  laa  fjernere,  at  meddele 
disse  vigtige  literærhistoriske  Bidrag.  Ogsaa  et  andet 
Arbeide  af  Gunnerus  vidner  tydeligt  om,  hvo  der  har 
bistaaet  Forfatteren,  nemlig  Afhandlingen  om  Christen- 
doramens  Indførelse  i  Norge.^  Det  ser  af  dette  ud,  som 
om  Gunnerus  endog  har  lært  noget  Islandsk  af  Schø- 
ning. 

Biskoppen  gjorde  ogsaa  allerede  i  1758  Schøning 
og  Suhm  det  Forslag,  at  de  i  Forening  skulde  oprette 
et  lærd  Selskab,  og  at  de  tre  strax  skulde  begynde  at 
udgive  sine  Afhandlinger  i  Fællesskab  som  dette  Sel- 
skabs  Skrifter,  uden  at  vente  paa  flere  Medarbeidere. 
Planen  til  et  saadant  Selskab  bekjendtgjorde  han  der- 
paa  i  det  omtalte  Hyrdebrev  og  gav  dem  af  Presteska- 
bet,  som  dertil  maatte  gjøre  sig  fortjente,  Haab  om  at 
blive  optagne  i  det  vordende  Samfund.  Selskabet  kom 
ogsaa  i  Stand  1760,  og  1761  udkom  det  første  Bind  af 
dets  Skrifter,  der  ligesom  nogle  af  de  følgende  ogsaa  blev 
udgivet  paa  Tydsk. 

I  de  Bind  af  det  nye  Selskabs  Skrifter,  der  ud- 
kom,  medens    Schøning    endnu   var    Rector  i   Thrond- 


Dette  Skrift  er  nylig   (af  fhv.  Sogneprest   J.  Belsheim)    paany  ud- 
givet i  norsk  Oversættelse    i   Theol.    Tidsskrift,   udg.    af  C.  P.  Ca- 
spari og  G.  Johnson,  2  R.  VII,  S.  20  —  73  (ogsaa  særskilt). 
Manuscript  i  det  st.  kgl.  Bibl.  i  Kbhvn, 


31 

hjem,  vil  man  finde  flere  mindre  Arbeider  af  ham.  Et 
af  dem  (II,  S.  351 — 376)  indeholder  ,,Anmærkninger  og 
Erindringer  ved  det  over  Norge  nylig  udgivne  Kart" 
(Pontoppidans)  og  vidner  ligesora  det  i  1751  udgivne 
Skrift  om  det  fortroligste  Kjendskab  til  Fædrelandets 
Geographi.  I  det  samme  Bind  (II,  S.  95—157)  har  han 
givet  en  Bearbeidelse  af  Quirinis  Skibbrud  og  Ophold 
paa.Øen  Røst  i  Lofoten  1432.  Denne  Skildring,  som 
særlig  maatte  interessere  Schøning,  da  den  angik  en 
Egn  saa  nær  hans  Fødested,  er  som  bekjendt  en  af  de 
meget  faa  Reisebeskrivelser,  der  belyse  Norges  Tilstand 
i  Middelalderen  og  derfor  et  høist  værdifuldt  Stykke. 
Schønings  øvrige  Bidrag  i  disse  Skrifter  vidne  nærmest 
om  en  levende  Interesse  for  de  norske  Næringsveies, 
særlig  Agerbrugets,  Fremme.  Det  var  just  paa  denne 
Tid,  at  Landøkonomien  begyndte  at  faa  en  Literatur, 
„Danmarks  og  Norges  økonomiske  Magazin",  (I— VIII, 
4to,  Kbh.  1757—1764)  var  netop  begyndt  at  udkomme, 
en  Række  Forfattere  af  større  og  mindre  Fortjeneste 
optraadte  i  dette  Fag,  og  selve  Regjeringen  søgte,  paa- 
virket  af  Datidens  physiokratiske  Anskuelser,  at  frem- 
kalde Rydninger  og  Colonisationer  i  de  norske  Almin- 
dinger.'  Allerede  til  en  af  Broderen  Claus  Ursin  Schøning 
i  1754  udgiven  latinsk  Afhandling  om  Norges  Bekvemhed 
for  Agerbrug^  havde  Gerhard  Schøning  givet  Bidrag.     I 


'  Jeg  kan  herom  henvise  til  mine  tidlig^ere  Meddelelser  i  Norsk  hi- 
storisk Tidsskrift,  IV,  S.  503  flg.  og  de  der  eiterede  Skrifter. 

'  Denne  Schønings  Broder,  hvem  han  ogsaa  i  sin  Tid  havde  under- 
vist, var,  medens  han  „laa  som  Student  ved  Academiet",  Assistent 
hos  E.  J.  Jessen-SchardebøU,  der  ved  den  Tid  med  større  literær 
Ærgjerrighed  end  videnskabeligt  Talent  samlede  Materialier  til  et 
etort  Verk  over  Monarchiets,  først  og  fremst  Norges,  Geographi. 
C.  U.  Schøning  udarbeidede  ogsaa  selv  en  Afhandling,    „  Tractatus 

1758  havde  han  selv  anonymt  ladet  trykke  i  Kjøbenhavn 
et  Skrift  om  ^Agerdørkningens  mulige  Forbedring  i 
Norge"  (64  S.  8vo),  hvilket  i  ethvert  Fald  vidner  ora 
grundig  Tænkning  over  Emnet  og  Stræben  efter  at  be- 
tragte  det  med  en  Historikers  Øine.^  Nu  meddelte  han 
i  det  Throndhjeraske  Selskabs  Skrifter  ,,Beretning  om 
Uaar  og  Misvext,  særdeles  i  Throndhjems  Stift"  (I,  S.  129 
—162)  samt  „Betænkning  om  offentlige  Forraads-Huses 
Opretning  og  Indretning  i  Norge",  en  Tanke,  der  senere, 
som  bekjendt,  optoges  og  gjordes  til  Virkelighed  paa 
de  mange  Steder  i  vort  Land,  hvor  de  for  sin  Tid 
hensigtsmæssige  og  velgjørende  Kornmagaziner  bleve 
stiftede.  Til  denne  Række  af  Skrifter  kan  ogsaa  hen- 
regnes hans  „ Beretning  ora  det  Meldalske  eller  Løkkens 


Oeconomico-Physicus  de  habitu  Norvegiae  ad  agriculturam"' ,  der  ud- 
kom  i  Kjøbenhavn  1754,  ved  hvilken  han  (ifølge  Jessen,  Det  Kon» 
gerige  Norge,  I,  S.  133)  „banede  sig  Vei  til  at  blive  Sorenskriver 
over  Salten  i  Xordlandene".  Afhandlingen  er  forlængst  bleven 
yderst  sjelden,  men  har  endnu  nogen  Interesse.  Jeg  benytter 
Leiligheden  til  at  gjøre  opmærksom  paa  en  formentlig  Feil  deri, 
der  er  gaaet  over  ogsaa  i  andre  Skrifter,  saaledes  i  F.  V.  Manaas 
Bidrag  til  Folkesj-gdommenes  Historie,  S.  75.  Pag.  39  citeres 
nemlig  en  i  et  gammelt  Missale  fra  Thoten  anført  Beretning  om 
en  Pestepidemi,  saalydende:  Pest  is.  ultimis  diebus  Septembris  hie 
incipiens,  sex  duravit  hebdomadas,  quo  toto  tempore  perpetuo  plue- 
bat.  Dette  er  af  Meddeleren  uden  videre  henført  til  1350,  til  den 
sorte  Død.  Men  da  der  ikke  er  paavist  nogen  Hjemmel  til 
saadan  Henførelse  i  selve  det  nu  vistnok  ikke  mere  eiisterende 
Missale,  ligger  det  meget  nærmere  at  henføre  Beretningen  til  de 
langt  senere  Epidemier  i  det  16de  Aarhundrede,  om  hvilke  der 
ogsaa  tales  i  andre  Missale-Antegnelser,  f.  Ex.  i  de  af  mig  i  Norsk 
historisk  Tidsskrift,  IV,  S.  491-498  meddelte.  Ifald  C.  U.  Schø- 
ning havde  Ret,  maatte  vi  her  have  et  Bnidstykke  af  en  middelal- 
dersk Krønike,  hvad  der  dog  er  ganske  usandsynligt.  Det  kan 
ogsaa  bemærkes,  at  det  i  andre  Beretninger  om  den  sorte  Død 
netop  anføres,  at  den  var  ledsaget  af  stærk  Tørke. 
•  Denne  Afhandling  blev  senere  (1819>  optrykt  i  Saga,  et  Fjerding- 
aaraskrift,  udg.  af  Joh.  Storm  Munch,  II,  S.  359-418. 

Kobber- Verkes  Opfindelse  og  Fremgang  i  de  første  Tider 
til  Begyndelsen  af  1G59"  (III,  S.  296—375).  Til  dette  Ar- 
beide havde  han  en  naturlig  Opfordring  deri,  at  han  i 
flere  Aar  var  Medlem  af  Verkets  Direction.  Rimeligvis 
ere  ogsaa  et  Par  andre  af  Schønings  mindre  Arbeider 
oprindelig  udførte  i  den  Hensigt  at  finde  en  Plads  i  det 
Throndbjemske  Tidsskrift.  Dette  gjælder  udentvivl  to 
efter  hans  Død  trykte  Opsatser,  den  ene  hans  „Bereg- 
ninger  over  Kornavlingen  i  Throndhjems  Stift  ved  de 
Aaringer  1589,  1625  og  1644  med  endeel  Anmærkninger 
derover",  der  siden  af  J.  C.  Berg  blev  meddelt  i  Her- 
moder  (H.  14.  Chra.  1800.  S.  17—49),  den  anden  hans 
,,Beretning  om  den  throndbjemske  Biskop  A.  Arreboes 
Afsættelse  1622",  der  fandt  en  Plads  i  ,,Det  kgl.  norske 
Videnskabers  Selskabs  Skrifter  i  det  19de  Aarhundrede'- 
(I,  Kbhvn.  1817,  S.  245—274). 

Ved  Siden  af  Forberedelserne  til  en  stor  Norges 
Historie  syslede  Schøning  med  Kjærlighed  med  Thrond- 
hjems Byes  Beskrivelse,  hvortil  der  i  hans  efterladte  Sam- 
linger vil  findes  baade  Materialier  og  Begyndelser  til 
udarbeidede  Fremstillinger.^  Hvad  der  her  fremfor  alt 
maatte  interessere  ham,  var  selvfølgelig  Stadens  Dom- 
kirke. Denne  har  han  helliget  en  særlig  Omhu  og 
beskrevet  i  en  egen  Bog,  et  af  hans  ypperste  Skrifter. 
Det  var  færdigt  allerede  1759,  da  Gunnerus,  der  som 
Biskop  udøvede  Censors  Functioner  i  Stiftet,  tillod  dets 
Udgiveise  i  de  Ord:  „Dette  lærde  Skrift  fortjener  meget 
vel  at  trykkes'",  men  det  udkom  først  1762,  trykt  i  Thrond- 
hjem  hos  Jens  Winding.  Kobberne,  hvortil  Suhm  ydede 
Pengebidrag,  og  som  Dass  besørgede  stukne  i  Kjøben- 
havn,  have  neppe  meget  Værd,  og  det  egentlig  architec- 

'   Xogct  deraf  er  trj-kt  i  Kjøbenhavna  Skilderi,  VIII. 

toniske  i  Verket  har  ikke  holdt  Stik,  men  Skriftet  inde- 
holder  dog  en  rig  Skat  af  Lærdom,  der  endnu  gjør  det 
umisteligt,  selv  efterat  i  vort  Aarhundrede  saamange 
andre  Arbeider  over  dette  Emne  have  seet  Lyset,  og 
det  er  skrevet  med  en  Kjærlighed  til  Gjenstanden,  der 
ikke  forfeiler  sit  Indtryk  paa  den  gode  Læser.  Jeg  kan 
som  et  Exempel  anføre  Thronderen  Peder  Krog  Meyer. 
Om  ham  skriver  hans  Biograph:  ..Schønings  Beskrivelse 
af  Throndhjems  Domkirke  var  ham  uundværlig.  Naar 
han  som  Mand  ret  skulde  forlyste  sig  ved  at  gjennem- 
leve  paany  sin  sorgfrie  Ungdom,  da  raaatte  hin  Topo- 
graphi  drages  frem  af  Hylden.  Dens  Omstændelighed 
behagede  ham.  fordi  han  kjendte  enhver  Plet,  og  dens 
Tørhed  forsvandt.  fordi  hans  livlige  Phantasi  bedæk- 
kede  den  med  Skolelivets  tusindfold  uskyldige  Glæder."i 
I  1752  havde  Schøning  sendt  Langebek  en  Afliaud- 
ling  om  ,,Nordlysets  Ælde".  Denne  Afliandling  blev 
den  Ste  Marts  1753  og  i  fire  følgende  Møder  forelæst 
i  det  kgl.  danske  Videnskabsselskab,  hvor  den  vakte 
megen  Anerkjendelse  formedelst  den  store  Eruditiou, 
hvorom  den  vidnede.  Den  gik  ud  paa  at  vise,  at  dette 
Phænoraen  ogsaa  har  været  kjendt  i  Oldtiden  og  navn- 
lig af  de  gamle  Nordboer,  og  i  en  langt  senere  Tid  har 
en  udmærket  Naturforsker,  Hans  Christian  Ørsted,  ud- 
talt,  at  den  „havde  en  virkelig  Værdi  for  Naturviden- 
skaben,  da  Nordlyset  i  lange  Perioder  ligesom  bliver 
borte  eller  viser  sig  meget  sjeldent.'-^     Videnskabssel- 


'  Jens  Møller,  liiskop  Dr.  P.  Kro»  Meyers  Minde,  i  Thcologiak 
Bibliothek,  XVII.    Kbhrn.   1820.  S.  260. 

'  C.  Molbech,  Det  kgl.  Danske  Videnskabernes  Sclskabs  Historie  i 
dets  første  Aarhundrede,  S.  127—128,  233.  Langebek  til  Deiohman 
23de  Decbr.  1752.  (Deicbm.  Bibl.  Manuser.  No.  Ul,  4to).  Afhand- 
lingcn  er  trykt  i  Selskabets  Skrifter,  VII.  S.  167—316.    Dette  Stykke 

skabet  tænkte  ved  den  Tid  paa,  som  en  Paaskjønnelse 
af  Schønings  Fortjenester,  at  lade  ham  paa  dets  Be- 
kostning besørge  en  Udgave  af  Kongespeilet/  for  hvil- 
ket Skrift  han,  som  allerede  tidligere  oplyst,  nærede 
en  særegen  Interesse.  Om  at  optage  ham  som  Medlem 
var  derimod  endnu  ikke  Tale,  og  denne  Udmærkelse  op- 
naaede  han  først  den  27de  November  1758,  da  han  indvalg- 
tes  sammen  med  Suhm,  Carl  Deichman  og  en  paa  Kongs- 
berg bosat  Læge,  Dr.  J.  H.  Becker,^  Af  dette  Selskab 
blev  han,  skjønt  længe  fraværende  fra  dets  Sæde,  et 
virksomt  og  anseet  Medlem  og  nedsendte  allerede  1761 
fra  Throndhjem  et  af  sine  betydeligste  og  lærdeste  Ar- 
beider, nemlig  „0m  de  gamle  Grækeres  og  Romeres 
Kundskab  om  de  nordiske  Lande".  Han  havde  her 
fundet  et  EmnC;  der  gav  ham  en  rig  Anvendelse  ogsaa 
for  sin  udstrakte  classiske  Lærdom,  og  Afhandlingen 
gjorde,  som  vi  senere  skulle  erfare,  Opsigt  ogsaa  uden- 
for  Norden.^ 

Ved  mange  Baand  var  Schøning  knyttet  til  Thrond- 
hjem. Der  havde  han  gaaet  i  Skole,  og  der  havde  han 
som  ungMand  opnaaet  et  af  de  bedste  Erabeder,  hvorom 
en  Mand  i  hans  Stand  kunde  gjøre  sig  Haab.  Han  var 
bleven  gift  med    en  Thrønderinde,   han   eiede   Gaard   i 

er  ikke  det  eneste  i  naturridenskabeli^  Retning,  som  Schøning 
har  efterladt.  Han  havde  ogsaa  Interesse  for  Meteorologien  og 
meddelte  i  det  Kgl.  Danske  Vidensk.  Selsk.  Skr.  (IX,  S.  596  flg.) 
.,Udtog  af  hvad  der  angaaende  Veirets  og  Luftens  Forandringer  er 
iagttaget  i  Throndhjem  fra  1  Oet.  1759  til  1  Oet.  1761". 

'  Ovenfor  S.  15,  Note  2.  Kongs-Skuggsjo,  udg.  af  H.  Einersen, 
Sorø  1768.  4to.  (Erichsens  Forberedelse,  S.  XXV  flg.). 

'   C.  Molbech,  1.  c.  S.  523. 

'  Trykt  i  Selskabets  Skrifter,  IX,  S.  151  — 360.  Langebek  skriver  i  Fe- 
bruar 1761  til  Suhm:  „Rector  Schønings  piece  blev  begyndt  at  læ- 
ses i  Mandags  (IGde  Febr.)  i  Societctet  og  fandt  megen  Approba- 
tion."     Dansk  hist.  Tidsskrift,  IV,  S,  320. 

Byen,^  ja  besad  endog  et  lidet  af  ham  selv  opdyrket 
Landsted,  Schøningdal.^  Hans  Syslen  med  Byens  For- 
tid havde  knyttet  Baandet  endnu  fastere. 

At  dog  dette  løstes,  blev  nærmest  foranlediget  ved 
Subms  Bortflytning  fra  Throndhjem.  Hvor  fordelagtigt 
dennes  Giftermaal  end  havde  været,  slåp  han  dog  ikke 
fri  for  de  Ubehageligheder,  som  Svigersønner  af  Pro- 
fession  undertiden  maa  tinde  sig  i.  I  Begyndelsen  af 
hans  Ægteskab  med  Karen  Angell  levede  endnu  Svi- 
germoderen, Sara  Collett,  af  den  bekjendte  Christianien- 
siske  Patricierfarailie.  Hun,  der  forekom  Suhm  at  være 
«sparsommelig  og  noget  hastig",  sad  i  uskiftet  Bo,  og 
dertil  kom,  at  hendes  Svoger,  den  rige  Thomas  Angell. 
som  havde  været  i  Compagni  med  Broderen,  fremdeles 
bestyrede  Husets  hele  Formue.  Suhm  og  hans  Frue 
„maatte  tåge  hver  Skilling  af  hans  Haand",  hvilket  ved- 
blev ogsaa  efter  Sara  Colletts  Død  1756.  Dog,  Thomas 
Angell  var  barnløs  og  Fru  Suhm  hans  nærmeste  Arving, 
der  maatte  altsaa  holdes  gode  Miner.  Men  i  Længden 
lykkedes  det  ikke  Suhm  at  komme  ud  af  det  med  den 
gamle  Angell,  der  ganske  vist  var  en  Mand  med  mange 
Særheder,  og  som,  da  han  aldrig  kom  udenfor  det  Hus, 
han  beboede  sammen  med  Suhms,  sandsynligvis  brugte 
en  stor  Del  af  sin  Tid  til  at  kritisere  de  unge  Folk.   Nok, 

•  H.  H.  Muller,  Bemærkninger  o{?  Aktstykker,  Throndhjems  KatVie- 
dralskolcs  Bygninger  vedkommende,  (Skole-Program  for  1857),  S. 
30.  Skolebygningen  selv  var  ved  Biskop  Krogs  egennyttige  Færd 
i  Begyndelsen  af  Aarhundredet  blevcn  helt  slet  opført.  Schøning 
sees  at  have  tilbudt  at  sælge  sin  egen  Gaard  til  Skoleloeale, 

'  Ved  Sccularfesten  i  1760  i  Anledning  af  Enevældens  Indførelse 
havde  Schøning  i  Egenskab  af  Historiker  bistaact  Magistraten  med 
Arrangementet,  hvorfor  han  som  Godtgjørelse  havde  modtaget  dette 
Stykke  Land,  som  endnu  er  kjendt  under  Navn  af  Schøningdalen. 
(Mundtlig  .Meddelelse  af  Consul  Chr.  Thaulow  i  Throndhjem). 

Angell  besluttede  pludselig  at  flytte,  skiftede  det  liidtil 
fælles  Bo  og  afbrød  al  Omgang  med  sin  Broderdatter 
og  dennes  Mand.  Suhm  mente  selv,  at  en  gammel  Tjener 
hos  Thomas  Angell.  Morten  Hoff,  var  den,  der  havde 
bevæget  ham  til  dette  Skridt;^  i  Throndhjem  fortælles 
der,  som  bekjendt,  endnu  en  Anekdote^  om  Anledningen 
til  dette  Familiebrud,  der  blev  Byen  til  saa  stor  Fordel, 
da  Thomas  Angells  betydelige  Midler  nu  (1702)  bleve 
testamenterede  til  milde  Stiftelser.  Suhm  og  hans  Frue, 
for  hvem  Intet  mere  var  at  haabe,  bestemte  sig  derpaa 
til  at  forlade  Throndhjem  og  tåge  Bolig  i  Kjøbeuhavu, 
og  dette  Forsæt  blev  udført  i  1765.  De  gjeusaa  ikke 
mere  Norge,  men  det  skal  siges  til  Suhms  Ære,  at  han 
sit  hele  Liv  igjennem  bevarede  en  varm  Kjærlighed  til 
det  Land.  som  hau  skyldte  sin  Formue,  og  hvor  han 
havde  tilbragt  fjorten  Ungdomsaar.^ 

For  Schøning  maatte  der  opstaa  meget  haarde  Savn, 
ifald  han  skulde  forblive  i  Throndhjem  efter  Suhms  Bort- 
reise. Alene  Suhms  Bibliothek  maatte  være  ham  uund- 
værligt.  Men  nu  traf  det  sig  just  saa,  at  der  i  Danmark 
blev  en  Stilling  ledig,  som,  om  end  meget  ringere  i  Ind- 
tægter  end  Throndhjems  Rectorat,  dog  kunde  passe  for 
Schøning  og  dertil  gav  et  betydeligt  større  Otium,  end 
Skoleembedet.  Professoren  i  Historie  og  Eloqvents  ved 
Sorø  ridderlige  Academi,  J.  C.  L.  Pontoppidan  (af  en  fra 

'   Suhm,  Saml.  Skr.  IV,  S.  365  flg. 

*  Fredr.  E.  Storm,  Om  Fattig-  og  Understøttelsesvæsenet  i  Thrond- 
hjem.    Thjcm.   1846.  S.  21. 

'  Gaarden  Grilstad  i  Strindens  Prestegjeld,  en  halv  Mils  Vei  østen- 
for Throndhjem  ved  Landeveien  til  Indherred,  var  Suhms  Land- 
sted. Endnu  for  en  Menneskealder  siden  saaes  der  nogle  Frugt- 
træer,  plantede  af  ham.  Se  det  kgl.  Norske  Videnskabsselskabs 
Skrifter  i  det  19de  Aarh.  IV,  S.  4.  Kraft,  Topogr.-stat.  Beskr, 
over  Norge,  V,  S.  605. 

de  bekjendte  Pontoppidaners  forskjellig  Slægt),  var  just 
gaaet  over  til  det  theologiske  Professorat  sammesteds, 
og  Schøning  beskikkedes  i  hans  Sted  den  22de  Fe- 
bruar 1765.  Hans  Eftermand  i  Throndbjem  blev  en 
dansk  Mand,  Mag.  Søren  Peter  Kleist,  hvis  Navn  endnu 
erindres  i  Throudhjem  formedelst  et  af  ham  til  Byens 
Tarv  stiftet  betydeligt  Legat.  Som  det  synes,  blev  der 
paaheftet  Rectoratet  en  Pension  eller  Afgift  til  Schøning 
eller  maaske  snarere  til  Dass.^ 

Vi  ville,  inden  vi  følge  Schøning  til  hans  nye  Hjem 
i  Sorø,  nævne  nogle  af  de  raærkeligste  blandt  hans 
throndhjemske  Disciple,  af  hvilke  der  i  hans  fjorten 
Rectoraar  dimitteredes  omkring  130  til  Universitetet. ^ 
I  1752  afgik  Henrik  Tonning,  der  senere  blev  Dr.  med. 
i  Upsala  og  Forfatter  af  naturhistoriske  Skrifter,  Hans 
Hammond,  Missionshistoriens  Forfatter  og  som  Hospi- 
talsprest  i  Throndbjem  Suhms  og  Schønings  Omgangs- 
ven, i  1755  Digteren  Hans  Bull,  siden  Sogneprest  til 
Klæbo,  og  Jacob  Christian  Bie,  der  efter  en  Forfatter- 
virksomhed  af  tvivlsom  Hæderlighed  og  efter  mange 
Eventyr  omsider  endte  i  Bengalen,  1761  Lorents  Witt- 
rup,  tilsidst  Sogneprest  til  Stjørdalen,  i  hvis  Lod  det 
siden  faldt  at  holde  Mindetalen  over  sin  Rector  i  det 
throndhjemske  Videnskabersselskab,  1763  Johan  Nor- 
dal  Brun,  1764  Caspar  Borch,  senere  Schønings  Efter- 
mand som  historisk  Professor  i  Sorø,  1765  Nils  Tønder 
Lund,  bekjendt  som  Naturforsker,  men  tillige  ved  sin 
bratte  Død,  idet  han,  da  han  skulde  drage  til  Norge  foråt 
indtræde  i  Regjeringscommissionen,  forliste  paa  Søen  1809. 

*  Dette  synes  at  fremjjaa   af  Danske  Saml.  IV,   S.  376.      Om    Schø- 
nings Naadensaar  som  Rector  se  Rescript  4de  Novbr.  17C8. 

*  Man  vil  finde  dem  samtlige   opregnedc   i    Programmet  fra  Thrond- 
hjems  Skole  1855,  S.  82—85. 


' 


Forholdene   i    Sorø   paa    Schønings   Tid.      Hans    Privatliv,    Embedsfor- 
retninger  og  Forfattervirksomhed  som.  Professor  ved  Sorø  Aeademi. 

Suhm  Og  Schøning,  der  i  1751  vare  komne  til  Thrond- 
hjem  i  hinandens  Folge,  forlode  ogsaa  denne  Stad  i  For- 
ening i  Sommeren  1765,  men  skulde  herefter  i  en  Aar- 
række  bo  hver  paa  sit  Sted.  I  September  s.  A.  kunde 
allerede  Langebek  skrive  til  Carl  Deichman:  „Etatsraad 
Suhm  har  nu  slaget  sin  Bopæl  op  her,  og  Professor 
Schøning  i  Soer.  At  Norge  i  dem  er  berøvet  sine  Zira- 
ter,  vil  ikke  meget  sige.  saalænge  Verden  endnu  har 
dem,  thi  jeg  troer,  at  iniedens  de  beholde  deres  Lyst  og 
Kræfter,  vil  Xorge  herefter  tinde  samme  Fornøielse  af 
dem  herfra,  som  det  hidindtil  ved  dem  har  meddelt 
Danmark."'     I  det  Væsentlige  fik  Langebek  Ret. 

Schønings  nye  Hjem,  Sorø,  er  som  bekjendt  et  af 
Nordens  mest  classiske  Steder.  Det  er  der.  at  man, 
for  her  at  lade  de  middelalderlige  Erindringer  uora- 
talte.  tre  Gange  efter  hverandre,  i  det  syttende,  at- 
tende og  nittende  Aarhundrede,  har  forsøgt  at  grunde 
et  videnskabeligt  Aeademi  med  et  aristokratisk  Tilsnit. 
Disse  tre  Tillob  til  et  Universitet  i  det  mindre  have 
stedse  paa  en  forunderlig  Maade  baade  mislykkedes  og 
lykkedes.      Hensigten    er   forfeilet,    forsaavidt   som   Tii- 

'  Brev  af  ■24de  Septbr.   1765,  i  Deiehmans  Bibl.  Mscr.  Xo.  111.  4to. 

strømningen  af  Studerende  hvergangliar  været  lor  liden, 
men  alle  tre  Gange  har  dog  Sorø  vundet  rig  Berøm- 
melse gjennera  sine  Professorers  literære  Fortjenester. 
Første  Gang  møde  vi  Navne  som  Meursius,  Stephanius, 
Johan  Laurenberg.  anden  Gang  Kraft,  Schytte,  J.  S. 
Sneedorf,  Guldberg,  Erichsen  og  Schøning,  sidste  Gang 
Estrup,  Hauch,  Ingemann.  Wilster,  Wegener  og  Steenstrup. 

Blandt  Schønings  soranske  Colleger  har  Dr.  jur, 
John  Erichsen,  Professor  i  Lovkyndighed  1759—1771, 
udentvivl  været  den,  hvis  Studier  frembød  de  fleste 
Berøringspunkter  med  hans  egne,  og  denne  lærde  Is- 
lænding  var  derhos  ogsaa,  som  Schøning  selv,  en  Di- 
scipel  af  Dass,  thi  Biskop  Ludvig  Harboe,  Islændinger- 
nes  trofaste  Ven,  havde  tåget  ham  med  sig  fra  sin  be- 
kjendte  Kirkevisitats  der  paa  Øen  og  sat  ham  i  Thrond- 
hjems  Skole,  hvorfra  han  var  dimitteret  1748.  Suhm 
nævner  ogsaa  Erichsen  mellem  Schønings  Venner.  Til 
disse  hørte  ogsaa  Andreas  Schytte,  Professor  i  Sorø  1761 
— 1774,  der  vandt  saa  megen  Anseelse  ved  sine  stats- 
videnskabelige  Skrifter.  Haus  øvrige  Colleger  vare  hans 
Formand  som  Professor  i  Eloqvents  og  Historie  J.  C.  L. 
Pontoppidan,  der  nu  var  Professor  i  Theologi  og  Sogne- 
prest der  i  Byen,  den  mathematiske  Professor  J.  Wøl- 
dike  og  den  medicinske  og  naturhistoriske,  Holm,  hvor- 
til der  kom  Sproglærcre,  Ftidelærere,  Fægte-  og  Dandse- 
mestere  o.  s.  v. 

Freqventsen  af  Studerende  var  nu,  som  altid,  ringe. 
I  alle  de  otte  Aar  (1765-1773),  som  Schøning  levede  i 
Sorø,  immatrikulcredes  der  tilsammen  kun  30  Academi- 
ster.'    En  af  de  mærkeligste  blandt  disse,  Johan  v.  Biilow, 


'    Blandinger  fra  Sorø,  VI,  S.  202  flg. 

der  senere  blev  bekjendt  først   som  Frederik   den  sjet- 
tes  forraaaende  Yndling  i  hans  første  Regentaar,  siden 
som   den  store  Mæcenas  paa  Sanderumgaard,  har  i  sin 
Alderdom  optegnet  nogle  Træk   fra   sine  Academistaar, 
hvori  han  skildrer  Opholdet  i  Sorø  som  en  lykkelig  Idyl. 
Om  Sommeren  havde    man  Roture    paa  den   yndige   Sø 
eller  Hviletimer  med  en  Bog  i  Haanden  i  et  af  de  væl- 
dige  Egetræers  Kroner,  om  Vinteren  var  der  Baller,  dels 
i  Sorø  By  selv,  dels  i  det  nærliggende  Slagelse,  Acade- 
misteiue  havde  et  Privattheater  og  Concerter,   man  løb 
paa  Skøiter  paa   Søen,    og  Professor  Schøning   morede 
sig  ved   at  løbe   paa  Skier    ned   ad  Bakkerne  i  dennes 
Nærhed.'     Ogsaa  en  anden   samtidig   Academist,   Krag- 
Levetzau,    har   i  et  Par   utrykte   Breve  til   den   samme 
Johan  v.  Biilow,  der  imidlertid  havde  forladt  Academiet, 
opbevaret  nogle  lignende  Smaating,  der  give  et  Indblik 
i  det  soranske  Liv,  og  hvoraf  vi  blandt  andet  erfare,  at 
Schøning  førte  et  gjestfrit  og  behageligt  Hus.     Den  23(ie 
Novbr.  1771  var  der  hos  denne  et  „Selskab  med  Piquet 
og  Quadrille",  den   Iste  Januar   1772   vare   de  fleste   af 
Acaderaiets  Personale,  efterat  der  om  Formiddagen  havde 
været  „almindelig  Cour  hos   Geheimeraaden"    (Overhof- 
mester  Reitzenstein),  efter  Indbydelse  samlede  hos  Schø- 
nings; Brevskriveren  „ennuyerede  sig"  vistnok  ved  et  af 
Spillebordene,  men  „blev  trøstet  ved  et  meget  godt  Maal- 
tid".     Den   29de   Januar  s.  A.,    Christian   den   syvendes 
Fødselsdag,  holdtes  der  om  Formiddagen  en  latinsk  Tale 
af  Schøning  paa  Academiet  og  derefter  en  dansk  af  Aca- 
demisten   Lowzow,   og  da  Geheimeraaden  var  i  Kjøben- 
havn,   vare  alle   om  Aftenen   budne   til    Schønings,  hvor 

'    Blandinger  fra  Sorø,  T,  S.  165  flfj. 

det  gik  meget  muntert  til,  og  hvor  navnlig  Professor 
Wøldike  „havde  mange  Løier  for':. ' 

Som  Professor  havde  Schøning  den  dobbelte  Pligt 
at  læse  over  latinsk  Philologi  og  over  Historie.  Flere 
Vidnesbyrd  om  hans  Flid  som  academisk  Lærer  ere 
endnu  til  paa  det  store  kgl.  Bibliothek,  saaledes  hans 
Udkast  til  Forelæsninger  over  Caesars  Bellum  GalUcum, 
over  den  almindelige  Verdenshistorie,  over  Europas  Hi- 
storie fra  den  westphalske  Fred.-  Ogsaa  over  Danmarks 
Historie  udarbeidede  han  Forelæsninger,  der  gik  lige  til 
1770.^  Da  han  var  Professor  Eloquentiae,  paalaa  det 
ham  desuden  at  forfatte  Academiets  Programmer,  hvoraf 
han,  som  Literaturlexiconnet  viser,  udgav  en  stor  Mængde. 
ligesom  han  ogsaa  paa  Embedsvegue  har  holdt  og  ud- 
givet  adskillige,  dels  latinske,  dels  danske  academiske 
Taler. 

Literære  Hjelpemidler  vare  neppe  forhaanden  i  Sorø 
i  den  Udstrækning,  som  det  kunde  have  været  ønskeligt. 
Academiet  havde  naturligvis  et  Bibliothek,  den  Samling, 
der  brændte  i  1813,  og  hvoraf  Holbergs  Bøger  udgjorde 
en  Del,  det  holdt  en  Del  Journaler  o.  s.  v.,  men  dette 
forslog  ikke.  Oftere  foreslog  Schøning  lor  sine  Colleger, 
at  hver  af  dem  skulde  holde  en  Journal  og  lade  den 
gaa  rundt,  men  man  kom  ikke  til  ret  Enighed  herom.* 
Det  meste  maatte  derfor  Schøning  udentvivl  skaffe  sig 
ad  privat  Vei.  Selv  eiede  han  udentvivl  allerede  den- 
gang  en  god  Bogsamling,  og  i  Kjøbenhavn  havde  han 
Suhm  og  Dass  at  ty  til.     Suhm  besøgte  ham  tiere  Gange 

*  Bulowske  Breve  i  det  Danske  Gcheimearchiv. 

*  Ny  kgl.  Saml.  No.  213,  423  (Thott  No.  1145)  o»  436.  4to. 
»   Suhms  Saml.  Skr.  VI,  S.  \b. 

*  Danske  Saml.  III,  S.  376. 


43 

i  Sorø,  saaledes  i  1766  og  17G7.  Det  sidste  af  disse 
Besøg  kjende  vi  noget  nærmere  til  gjennem  et  bevaret 
Fragment  af  Suhms  Dagbogsoptegnelser.  Den  13de  Juni 
1767  kom  Suhm  med  Familie  til  Sorø,  reiste  saa  videre 
ned  til  Holsten,  Hamburg  og  Liibeck  (hans  eneste  Ud- 
flugt  udenfor  Danmarks  og  Norges  Grændser),  men  kom 
i  Slutningen  af  August  atter  til  Sorø,  hvor  han  opholdt 
sig  en  Stund,  i  Dass  flyttede  1769  selv  til  Sorø,  hvor 
han  tog  Bolig  i  sin  kjære  Discipels  Hus,'^  og  forblev  der, 
indtil  Schøning  1773  brød  op  for  at  reise  til  Norge. 

Imidlertid  havde  saavel  Schøning  som  Suhm  alvor- 
lig arbeidet  paa  sine  Hovedverker.  Schønings  oven- 
nævute,  allerede  i  Throndhjem  forfattede  Afhandling  om 
de  Gamles  Kjendskab  til  Norden  var  et  Forarbeide  til 
hans  Norges  Historie.  Den  fra  Norge  nedsendte  Af- 
handling var  imidlertid  kun  første  Del  af  hans  Fremstil- 
ling af  dette  Emne,  idet  den  staudsede  ved  Ptolemæus, 
men  nu  kom  Fortsættelsen,  der  ligeledes  fandt  sin  Plads  i 
det  danske  Videnskabsselskabs  Skrifter.^  Hertil  kom 
endvidere  en  særskilt  Afhandling  om  Darius  Hystaspis^s 
Tog  mod  Skytherne,"*  og  en  ny  Fortsættelse  om  de 
Gamles  Kjendskab  til  Norden,  for  hvilke  Procop  lagdes 
til  Grund.  Dette  sidste  Stykke  udkom  først  efter  Schø- 
nings Død.^  Disse  Arbeider  vakte  megen  Opsigt  i  Tydsk- 
land.  A.  L.  Schlosser,  der,  som  ovenfor  anført,  benyttede 
Schønings  Ungdomsarbeide  over  Norges  gamle  Geogra- 


'    R.  Nyerups  ]\Iagazin  for  Reiseiagttagelser,  I.  S.  416  flg. 

2  Samling  af  Mindetaler,  udg.  af  H.  J.  Willc,  S.  224-225. 

»  X,  S.  206-247,  XII,  S.   1-50. 

-»  Ibid.  X,  S.  61-103. 

^  Ibid.  Ny  Saml.  II,  S.  1-24. 

phi  i  Allg.  Welthistorie,'  meddelte  i  det  samme  Verk 
ogsaa  nogle  af  hans  senere  Afhandlinger  og  gjengav 
tillige  hans  Kart  over  Norden  efter  de  Gamles  Fore- 
stillinger.2  Som  bekjendt  havde  nemlig  Schlosser  et 
for  en  Fremmed  mere  end  almindeligt  Kjendskab  til 
nordisk  Historie  og  Literatur,  erhvervet  allerede  i  de 
Ungdomsaar,  som  han  (1755 — 1758)  havde  tilbragt  i 
Stockholm  og  Upsala,  hvor  han  endog  var  optraadt  som 
Forfatter  i  det  svenske  Sprog  med  en  Afhandling;  ,,For- 
sok  till  en  Historia  om  Handel  och  Siofart  uti  de  iild- 
sta  Tider". ^  Den  lærde  Tydsker  indskrænkede  sig  imid- 
lertid ikke  til  Uddrag  og  Oversættelser,  men  optraadte 
ogsaa  som  Kritiker  og  gjorde  adskillige  Bemærkninger 
ved  Schønings  Fremstilling,  fornemmelig  med  Hensyn 
til  dennes  Behandling  af  Plinius,*  Schøning  fandt  sig 
ikke  tilfreds  med  disse  Bemærkninger  og  udgav  i  den 
Anledning  i  Sorø  en  anonym  Brochure  som  Tilsvar.^ 


'  .,Ich  habe  diese  Schrift  wie  alte  Tressen  ausgebrannt.  Aber  was 
davon  iibriggeblieben  ist,  bestehet  in  seltenen  oder  vielmehr  ganz 
neiien  Nacbricbten  von  dem  Zustande  der  Welt  im  Norden,  dies- 
und  jenseits  der  Ostsee,  seit  dera  9ten  Seculo,  Nacbricbten,  die 
eine  grosse  Lucke  in  unserer  bisberigen  Nordiscben  Welt-  und 
Gescbicbtskunde  ausfiillen."  Fortsetzung  d.  allg.  Weltbistorie,  durch 
eine  Gesellscbaft  von  Gelebrten  in  Teutscbland  und  Engeland 
ausgefertiget.     Tb.  XXXI.     Halle   1771.  4to.  S.  438. 

'  Vorlaiifige  Abhandlung  von  der  Unwissenheit  der  alten  Griecben  und 
Romer  in  der  Erd-  und  Gescbicbtskunde  des  Nordens  von  Herrn  Ger- 
bard  Scbøning,  Professor  in  Sorøe,  Allg.  Weltbistorie  XXXI,  S.  1 — 
203.  Scbønings  Afbandlinger  i  Videnskabsselskabets  Skrifter  over- 
sattes ogsaa  paa  Tydsk  af  Heinze. 

*  August  Ludwig  von  Scblossers  oifentlicbes  und  Privatleben  von 
dessen  altesten  Sobne  Christian  von  Scblosser.  lipz.  1828.  I,  S. 
28-43. 

•*  A.  L.  Scblossers  Versucb  einer  ricbtigeren  Auslcgung  der  geogra- 
pbisfsben  Nacbricbten  des  Plinius  vom  Norden.  Allg.  Weltbistorie, 
XXX,  S.   103  flg. 

^   Sigurd  Sigurdsens  Anmærkninger  i  et    Brev   til   sin  Ven    over  den 

I  1769  udgav  Schøning  i  Sorø  som  Indledning  til 
sin  Norges  Historie:  „Afliandling  om  de  Norskes  og 
endel  andre  nordiske  Folks  Oprindelse",  og  i  Aarene 
1771  og  1773  udkom  de  to  første  Dele  af  selve  Hoved- 
verket, „Norges  Riges  Historie''.  Til  disse  Skrifter 
skulle  vi  senere  vende  tilbage.  Omtrent  samtidig  ud- 
gav Suhm  sine  tilsvarende  Skrifter:  „Forsøg  til  et  Ud- 
kast  af  en  Historie  over  Folkenes  Oprindelse  i  Almin- 
delighed  som  en  Indledning  til  de  nordiske  Folks  i 
Særdeleshed"  (1769),  „0m  de  nordiske  Folks  ældste 
Oprindelse"  (1770),  „0m  Odin  og  den  hedenske  Gude- 
lære" (1771),  «Historie  om  de  fra  Norden  udvandrede 
Folk"  (1-2,  1771—1772),  bvorpaa  „Critisk  Historie  af 
Danmark  i  den  hedenske  Tid"  begyndte  at  udkomme 
i  1774.  Selvfølgelig  stode  de  to  Lærde  fremdeles  i 
nøieste  Forbindelse  under  Udgivelsen.  Schønings  Skrif- 
ter om  de  nordiske  Folks  Oprindelse  og  om  Darius 
Hystaspis  citeres  saaledes  i  den  første  af  hine  Suhms 
Bøger  som  endnu  utrykte,  og  i  den  følgende  vil  man 
paa  flere  Steder  (f.  Ex.  S.  147  og  150)  finde  Schønings 
Forskninger  paaberaabte  og,  som  man  paa  Forhaand 
kan  formode,  omtalte  med  megen  Anerkjendelse. 

31te  Del  af  Allgemeine  Welthistorie,  forfattet,  af  A.  L.  Schlosaer. 
Sorø  1773.  (52  S.).  S.  8.  Langebek  skriver  i  den  Anledning  til 
Suhm:  „Jeg  har  med  Fornøielse  gjennemlæst  Schønings  Pjece  og 
under  gjerne  de  tydske  Pralere  alt  det,  de  kan  faa.  Han  kunde  gjerne 
sætte  sit  Navn  derunder,  thi  det  falder  let  i  Øinene,  at  han  og 
ingen  anden  har  skrevet  den."  Langebekiana,  udg.  af  R.  Nyerup, 
S.  60. 


VI. 

Schønings  paatænkte  Ansættclse  som  Professor  i  Kjøbenhavn.  Han 
udgiver  Olafsens  og  Poyelsens  islandske  Reise.  Faar  Understøttelse 
til  selv  at  bereise  Xorge.  Tidligere  ridenskabelige  Reiser  i  vert 
Land.  Han  forlader  Sorø  og  drager  til  Throndhjem  1773.  Reiser  i 
Stiftet.  Biskop  Gunnerus's  Død.  Literære  Arbeider  i  Throndhjem.  Be- 
gynder  at  undersøge  ogsaa  det  Søndenfjeldske  og  tænker  paa  at  drage 
til  Vestlandet.  Udnævnes  til  Geheimearchivar  og  drager  fra  Christiania 
tilbage  til  Danmark.     Norske  Diplomer. 

I  Struensees  Dage  syntes  der  at  skulle  aabne  sig 
en  Udsigt  for  Schøning  til  en  ny  og  for  hans  Arbeider 
bekvemmere  Stilling.  Biskop  Gunnerus  blev  nemlig,  som 
bekjendt,  1771  nedkaldt  fra  Throndhjem  til  Kjøbenhavn 
for  at  reformere  Universitetet,  og  den  IGde  December 
havde  han  sit  Udkast  færdigt  til  en  ny  Indretning  af 
dette.  Faculteterne  skulde  ordnes  paa  en  forandret 
Maade  og  store  Personalforandringer  foregaa.  To  histo- 
riske Professorer,  en  i  almindelig  europæisk  Historie  og 
Statistik,  en  i  den  nordiske  Historie  og  Antiquiteter, 
skulde  udgjøre  et  eget  Fakultet  for  sig.  Til  det  sidste 
af  disse  to  Professorater  foreslog  Gunnerus  nu  Schøning, 
der  skulde  allægges  med  en  fast  Gage  af  700  til  800 
Rdlr.' 

Men  denne  Reformplan  blev,  ligesom  ogsaa  Planen 
til  et  norsk  Universitet,  tilintetgjort  ved  Revolutionen 
af  17de  Januar  177:2,  og  Schøning  vedblev  altsaa  indtil 

'    R.  Nyerup,   Historisk-statistisk   Skildring  af  Tilstanden  i  Danmark 
og  Norge  i  ældre  og  nyere  Tider,     III,  2,  S.  385, 

videre  at  være  Professor  i  Sorø.  Ikke  ret  længe  efter 
kom  han  dog  til  at  forlade  Academiet,  og  skjønt  Fjer- 
nelsen vistnok  oprindelig  kun  var  tænkt  at  skulle  blive 
midlertidig,  bevirkede  dog  Omstændighederne,  at  han 
ikke  mere  kom  til  at  vende  tilbage  til  sin  soranske 
Virksomhed. 

Schøning,  hvis  hele  Sjel  hang  ved  Norge,  og  hvis 
lærde  Arbeider  aitid  først  og  fremst  sigtede  til  den 
norske  Histories  Belysning,  havde  længe  ønsket  gjennem 
en  Reise  i  Fødelandet  at  gjøre  sig  bekjendt  med  dettes 
forskjellige  Egne,  af  hvilke  han,  naar  undtages  Thrond- 
hjem  og  Omegn  samt  Nordlandene,  kun  havde  seet  de 
færreste  og  det  kun  gjennem  flygtige  og  tilfældige  Be- 
søg.  Jeg  antager,  at  dette  i  og  for  sig  naturlige  Ønske 
er  blevet  endnu  mere  levende  hos  ham  derved,  at  det  af 
det  danske  Videnskabernes  Selskab  blev  ham  overdraget 
at  udgive  Beskrivelsen  om  den  Reise,  som  de  arnamagnæ- 
anske  Stipendiarier,  Philologen  Eggert  Olafsen  og  Medici- 
neren  Bjarne  Povelsen,  havde  foretaget  i  sit  Fødeland  Is- 
land i  Aarene  1752  —  1757.  Reisebeskrivelsen  var  bleven 
affattet  af  Olafsen  og  derefter  givet  John  Erichsen  til 
,,Forbedring  i  Henseende  til  Stilen",  men  med  Udgivel- 
sen  var  det  gaaet  i  Langdrag,  indtil  Selskabets  Secre- 
tair  Hielmstierne  endelig  i  1769  bevægede  Schøning  og 
John  Erichsen  til  at  foretage  en  endelig  Revision  og  at 
besørge  Skriftet  i  Trykken.  Da  imidlertid  Erichsen  1771 
bortkaldtes  fra  sit  Professorat  i  Sorø  for  at  overlage 
en  Embedsstilling  i  Rentekammeret,  overtog  Schøning 
alene  Fuldendelsen,  forfattede  det  omhyggelige  Register 
og  udgav  det  Hele  i  Sorø  1772  i  to  store  Kvartbind. 
Som  bekjendt  hører  Verket  i  sit  Slags  til  den  dansk- 
norske Literaturs  Prydelser;   det  oversattes  saavel  paa 

Tydsk  som  paa  Fransk  og  vil  stedse  bevare  et  betydeligt 
historisk  Værd.' 

Schøning  betroede  sine  „bedste  Velyndere  og  Ven- 
ner" sit  Ønske  om  at  bereise  Norge.  Disse,  mellem 
hvem  man  udentvivl  først  og  fremst  maa  tænke  paa 
Suhm  og  Luxdorph,  begge  nær  forbundne  med  den  Guld- 
bergske  Regjering,  den  sidste  seiv  en  af  Cancelliets 
øverste  Embedsmænd,  befordrede  ivrigt  denne  hans  Plan. 
og  i  Begyndelsen  af  1773  blev  det  gjennem  Cancelliet 
tilgjendegivet  Schøning,  at  Kongen  alleruaadigst  havde 
skjænket  ham  500  Rdlr.  til  Reisen  „for  i  Norge  at  op- 
søge  og  samle  hvad  endnu  kunde  være  at  linde,  enten 
den  Norske  Historie  eller  vore  Old-Sager  og  andre  saa- 
danne  Ting  vedkommende".^  Nogen  Tid  efter  udgik 
tillige  et  Cancelli-Promemoria  af  15de  Mai  1773,  hvorved 
tilkjendegaves,  at,  da  Professor  Schøning  efter  kongelig 
Befaling  skulde  foretage  en  Reise  gjennem  Norge  ..for 
at  samle,  hvad  der  kunde  lindes  til  den  norske  Hi- 
storie, og  bese  de  i  Historien  mærkværdige  Steder,'"  bleve 
alle  civile  og  geistlige  Betjente  anmodede  om  „i  alh'  mu- 
lige Maader  at  vise  Prof.  Schøning  al  Villighed  saavel 
med  Raad  og  Anvisninger  som  med  Udlaan  til  Afskrift 
af  endnu  tilstedeværende  Documenter  og  Papirer  samt 
andre  til  hans  Øiemærke  tjenlige  Midler".-' 

Videnskabelige  Reiser  i  Norge  havde  hidtil  hørt  til 
Sjeldenhederne.  Vi  skulle  her  ikke  dvæle  ved  rent  til- 
fældige   Besøg   i   vort   Land   af   Videnskabsmænd.    som 


>  C.  Molbech,  Det  kgrl.  Danske  Vidcnsk.  Selskabs  Historie.  S.  59 
flg.  samt  Schønings  Fortale  til  Olafscus  og  Povelsens  Reise. 

'   G.  Schøning,  Reise  gjennem  en  Deel  af  Norge  o.  s.  v.,  J'ort:ilen. 

'  Kongelige  Rescripter  o.  s.  v.  for  Norge.  udg.  af  F.  A.  Wessel- 
Berg,  IV,  S.  1147—1148. 

ganske  uformodet  kunne  have  vundet  et  større  Udbytte 
i  dette  for  sit  Fag,  f.  Ex.  den  svenske  Lærde  Sparf- 
wenfeldt,  der  under  den  skaanske  Krig  som  Krigsfange 
kom  til  at  henleve  otte  Maaneder  i  Norge  og  derfra 
medførte  ret  vigtige  haandskriftlige  Berigelser  for  sin 
berømte  Samling/  og  en  anden  Svenske,  Professor  Kalm 
fra  Åbo,  der  i  sin  amerikanske  Reise  har  givet  vigtige 
Oplysninger  om  Vestlandets  Tilstande  og  Vilkaar  ved 
Aar  1747.^  Mag.  Melchior  Ramus's  allerede  ovenfor  be- 
rørte Reiser  i  geographisk  Øiemed  ere  altfor  lidet  be- 
kjendte,  men  dog  mærkelige  som  henhørende  til  de 
ældste  i  saadant  Øiemed.  I  1689—1690  havde  Arne 
Magnussen  bereist  endel  af  Norge  lige  op  til  Thrond- 
hjem^  for  at  samle  historiske  Kildeskrifter  og  Docuraen- 
ter  og  ført  mange  saadanne  med  sig,  der  senere  for- 
gjeves forlangtes  tilbage.*  I  den  første  Halvdel  af  det 
attende  Aarhundrede  havde  en  lærd  Svenske,  Browallius, 
siden  Biskop  i  Åbo,  besøgt  Norge,  især  i  mineralogisk 
Øiemed,  og  forfattet  en  udførlig  Beskrivelse  over  sine 
Reiser  der,  som  dog  aldrig  blev  udgiven  og  nu  formo- 
dentlig er  tabt.^     Senere  havde  den  berømte  Oeder  i 


'  Den  25de  Febr.  1678  forlod  han  Skien,  livor  han  erhvervede  sig 
en  Codex  af  Gulathingsloven,  for  at  „resa  til  Sueriget  igen".  R. 
Nyerups  Reiser  til  Stockholm  i  Aarene  1810  og  1812,  S.  141.  Se 
forøvrigt  om  denne  vidtbereiste  Mand  J,  H,  Schrøder,  Itinera  et 
labores  J.  G.  Sparfvenfeldii,  Diss.  Ups.  1830,  Delag.  Archivet 
VI,  S.  162,  164,  Allen,  Aktstykker  til  Christian  II's  og  Frederik 
1'8  Historie,  Fortalen  S,  XVIII,  Carlsson,  Sveriges  Hist.  II,  S. 
310,  samt  Sv.  Biogr.  Lex.  XV,  S.  153  flg. 

*  P.  Kalm,  Resa  till  Norra  Amerika.  Sthlm,  1753.  I,  S.  42 — 138. 

3  Nordisk  Tidsskrift  for  Oldkyndighed,  III,  S.  18. 

''  P.  A.  Munch  i  Literaturtidende,  udgivet  og  forlagt  af  Johan  Dahl. 
Chra.  1845—1846.  S.  47  —  48,  samt  Chr,  Lange,  De  norske  Klostres 
Historie,  Iste  Udg.  S.  8—9. 

'■  I  liangebeks  utrykte  Breve  til  Carl  Deichman  (Deichm.  Bibl.  Mscr, 

4 

sine  botaniske  Studiers  Interesse  fra  1755  af  i  flere 
Aar  efter  hverandre  besøgt  Norge,  for  hvilket  Land 
han  fattede  en  varm  og  oprigtig  Interesse;  han  havde 
ogsaa  i  længere  Tid  opholdt  sig  i  Throndhjem  og  der 
knyttet  en  venskabelig  Forbindelse  saavel  med  Schø- 
ning som  Suhm.^  I  Aarene  1761 — 1763  havde  Regje- 
ringen ogsaa  understøttet  Nordmanden  Magnus  Theiste 
og  Meklenburgeren  Kammerjunker  Christian  Ludvig  Wil- 
helm v.  Flotow  til  i  Forening  at  bereise  Norge  i  øko- 
nomisk Øiemed.^  Videre  fortjener  her  at  erindres  den 
østerrigske  Astronom.  Jesuiten  Maximilian  Hells  Reise 
til  Vardøhuus  for  at  iagttage  Planeten  Venus's  Gang 
gjennem  Solskiven  i  Aaret  1769,  det  samme  astrono- 
miske Phænomen,  der  frerakaldte  Cooks  første  Opdagel- 
sesreise  til  Sydhavet.  Pater  Hells  Reise  havde  ogsaa 
foranlediget  en  mærkelig  linguistisk  og  ethnographisk  Op- 
dagelse,  idet  hans  Ledsager,  Ungareren  Sainovicz,  med 


111.  4to)  heder  det  (25de  Jan.  1755):  „Ho3  Biskop  Browallius  i 
Abo,  som  er  en  stor  Mineralogist  og  i  sine  unge  Aar  flittig  har 
reist  i  Norge,  saa  jeg  et  stort  Opus  med  hans  norske  Reise,  som 
han  lovede  at  ville  give  ud,  men  jeg  tvivler  paa  det  bliver  noget 
af;"  og  (2den  Juli  1757,  efter  Browallii  Død):  „Jeg  erindrer 
meget  vel,  da  jeg  1754  var  i  Abo,  at  han  viste  mig  nogle  volumina 
med  hans  norske  Reise,  som  fornemligen  indeholdt  Observationer 
om  Bergverkerne." 

Vidnesbyrd  herom  haves  bl.  a.  i  hans  Breve  til  Suhm,  se  dennes 
Saml,  Skr.  XV,  S.  421. 

Af  Theistes  Reisebeskrivelse  er  et  Stykke  meddelt  i  Fr.  Thaarups 
Magazin  for  Danmarks  og  Norges  topographiske,  økonomiske  og 
statistiske  Beskrivelse,  II,  S.  45—77,  men  Fortsættelsen,  der  skulde 
komme  ,,en  anden  Gang",  udeblev.  Theiste,  der  senere  blev  Amt- 
mand,  først  i  Lister  og  Mandal,  derpaa  i  Nordre  Bergenhus.  afsat- 
tes  1779  ved  Høiesteretsdom  fra  sit  Embede  og  døde  i  Kbhvn. 
1791.  Flotow  mistede  Livet  paa  Tilbagoreisen  fra  Norge  1763  i 
Nærheden  af  Uddevalla,  idet  han  faldt  med  Hovedet  under  Bagage- 
vogncns  Hjul.  (J.  N.  Wilse,  Rciseiagttagelser  i  nogle  af  do  nor- 
diske Lande,  II,  S.  .314). 

Forbauselse  var  bleven  var,  at  Lappernes  Sprog  i  den 
Grad  lignede  hans  eget  Modersmaal,  at  han  ligefrem 
kunde  forståa  en  stor  Del  af  deres  Tale,  hvorved  man 
først  kora  til  Kundskab  om  Magyarernes  og  de  finske 
Folkestammers  nære  Slægtskab.'  Glemmes  maa  det 
endelig  heller  ikke,  at  enkelte  Embedsmænd  have  be- 
nyttet den  Leilighed,  som  deres  Forretningsreiser  tilbød 
dem,  til  at  gjøre  videnskabelige  lagttagelser  og  Opteg- 
nelser.  I  denne  Henseende  fortjene  Biskop  Jens  Nilsen 
1  Oslo,  Torfæus  som  Kammererer  paa  Vestlandet,  samt 
Biskopperne  Erik  Pontoppidan  i  Bergen  og  Gunnerus  i 
Throndhjem  med  Erkjendtlighed  at  erindres. 

Schønings  Reise  er  imidlertid  at  betragte  som  den 
første,  der  ligefrem  tilsigtede  en  systematisk  og  saavidt 
mulig  udtømmende  Undersøgelse  af  Norges  Land  i  hi- 
storisk og  antikvarisk  Retning,  ligesom  han  ogsaa  var 
den  første  af  sit  Fag,  der  reiste  med  den  bestemte  Hen- 
sigt  at  nedlægge  sine  lagttagelser  i  en  udførlig  Reise- 
beskrivelse. Den  vil  derfor  til  alle  Tider  bevare  en  høi 
Interesse  i  den  fædrelaudske  Videnskabeligheds  Historie. 

Schønings  Embede  i  Sorø  blev  midlertidig  overtaget 
af  en  af  hans  Disciple  fra  Throndhjem,  Caspar  Abraham 
Borch,  der  Aaret  i  Forveien  var  bleven  Repetent  ved 
Academiet  og  senere  blev  sin  Lærers  Eftennand.^  Selv 
forlod  denne  Sorø  den  12teMai  1773  og  medtog  sin  Hus- 
tru, der  vistnok  glædede  sig  til  med  sin  Mand  at  skulle 
gjense  Fødeland  og  Fødeby.  I  Kjøbenhavn  opholdt 
han  sig   otte  Dage,  og  saa  gik  Reisen  gjennem  Sverige 

'  Johannes  Sainovicz's  Bevis,  at  Ungarernes  og  Lappernes  Sprog  er 
det  samme,  se  Danske  Vidensk.  Selskabs  Skrifter,  X,  S.  653 — 672. 
Smlgn.  F.  Schiern,  Europas  Folkcstammer,  I.  S,  98  flg. 

-   Samling  af  Mindetaler,  udg.  af  II.  J.  Wille,  S.  228. 

og  Smaalenene  over  Christiania  og  derfra  ikke  uden  Be- 
sværligheder formedelst  Førefaldet  og  de  slette  Veie 
over  Dovre  op  til  Throndhjem.  Her  indtraf  han  den 
12te  Juni. 

Selvfølgelig  fornyede  han  strax  sin  gamle  Omgang 
med  Gunnerus,  og  det  aftaltes,  at  de  to  gamle  Venner 
skulde  reise  sammen  til  Nordmøre,  Romsdalen  og  andre 
Søegne,  hvorhen  Biskoppen  just  agtede  sig  i  Visitats, 
Gunnerus  nødtes  imidlertid  til  at  blive  hjemme  for  det 
første,  idet  Kongens  Svoger,  Prinds  Carl  af  Hessen,  og 
hans  Gemalinde,  Prinsesse  Louise,  ventedes  til  Thrond- 
hjem.^ Schøning  benyttede  da  Mellemtiden  til  en  mindre 
Reise,  som  han  tiltraadte  den  6te  Juli,  til  Klæbo,  hvor 
han  i  Presten  fandt  en  gammel  Discipel,  Digteren  Hans 
Bull,  og  derfra  videre  gjennem  Selbo  og  Tydalen;  Veien 
var  besværlig,  og  Schøning  minder  derfor  om  det  Thrond- 
hjemske  Mundheld,  at  en  Kones  Barselseng  pleier  at 
kaldes  „hendes  Selbo-Reise".  Herfra  drog  han  videre 
til  Røraas,  hvor  Leiligheden  benyttedes  til  at  indsamle 
Materialier  til  en  Fremstilling  af  Verkets  i  flere  Hen- 
seender interessante  Historie,  og  kom  saa  gjennem  Aa- 
len, Holtaalen  og  Singsaas  tilbage  til  Throndhjem. - 

I  August  var  Biskop  Gunnerus,  der  imidlertid  havde 
optaget  Prinds  Carl  i  Videnskabsselskabet,^  bleven  istand 
til  at  drage  ud  paa  sin  Visitats.  Schøning  og  han 
droge  nu  den  Ilte  August  tilsøs  fra  Throndhjem  og 
besøgte  Hevne,  Aure,  Surendalen,  Stangvik,  Thingvold, 


'  Smlgn.  M('raoire8  de  mon  temps  dictés  par  S.  Å.  Charles,  prince 
de  Ilesse,  Copenhague  1861,  p.  74. 

-  Beskrivelsen  af  denne  Udflu^  optager  første  Hefte  af  Reisebeskri- 
velsens trykte  Del. 

3  Mindetaler,  udg.  af  H.  J.  Wille,  S.  71. 

Sundalen,  Nesset,  Veø  og  Gryten.  Ved  Veblungsnes 
undersøgtes  den  berømte  Ruueindskrift,  der  er  udhuggen 
i  Fjeldet  lige  ved  Vandkanten,  og  som  senere  yderligere 
er  gransket  af  Andre. ^ 

Under  Fortsættelsen  af  Reisen  var  det,  at  Gunnerus 
ved  en  fortidlig  Død  blev  Norge  berøvet.  Paa  Reisen 
over  Hustad  viken,  et  af  de  søhaardeste  Steder  paa  den 
norske  Kyst,  blev  Biskoppen,  der  var  bleven  forkjølet, 
og  hvis  Mave  var  slet,  meget  syg  og  maatte  gaa  tilsengs 
paa  Kvernes  Prestegaard.  Man  frygtede  dog  enduu  in- 
gen Fare,  og  Schøning  benyttede  Tiden  til  at  besøge 
Fredøen  og  dens  berømte  Valplads,  Rastarkalv,  samt  til 
at  undersøge  Bremsneshulen.  Biskopen  kom  sig  ogsaa 
saa  vidt,  at  han  kunde  sætte  over  til  Christiansund. 
Her  forværredes  hans  Tilstand  hurtigt,  og  han  døde 
Natten  til  Løverdag  den  25de  September,  kun  55  Aar 
gammel.  Schøning  var  imidlertid  komraen  til  ham  og 
var  tilstede  ved  hans  Dødsleie,  hvor  han  var  Vidne  til 
hans  Bekymring  for  Søsteren  og  dennes  Børn  og  forfat- 
tede hans  Testamente  til  Fordel  for  disse. ^  Ved  denne 
triste  Begivenhed  afbrødes  Schønings  Reise,  og  han  drog 
tilbage  til  Throndhjem  igjen. 

Længere  ud  paa  Høsten  besøgte  han  Bynesset,  Bør- 
seskogn,  Meldalen,  Rennebo  og  Orkedalen,  hvorefter 
han  tog  V^interophold  i  Throndhjem  for  at  udarbeide 
Beskrivelsen  over  de  Dele  af  det  Nordenfjeldske,  som 
han  havde  faaet  Leilighed  til  at  befare.  Man  opfordrede 
ham  til  at  holde  en  Mindetale  over  Gunnerus  i  Viden- 
skabsselskabet,  og  han  unddrog  sig  ikke  dette  Hverv, 
skjønt  man  af  en  Ytring  i  et  Brev  til  Suhm  tør  slutte, 


'   Se  B.  E.  Bendixen  og  Sophus  Bugge  i  Aarbøger  for  nordisk  Old- 

kyndighfd  og  Historie,   1872,  S.  185-191  og   192  —  197. 
''   Schønings  Brev  i  Suhms  Saml.  Skr.  XV,  S.  442  tig. 

at  han  havde  liden  Lyst  til  en  saadan  rhetorisk  Udar- 
beidelse,'  og  Talen  blev  afholdt  den  Iste  Marts  1774, 
hvorpaa  den  udgaves  i  Trykken. ^  Imidlertid  var  den 
lille  Understøttelse,  som  var  tilstaaet  Schøning  til  Rei- 
sen, opbrugt,  Gagen  fra  Sorø  synes  ikke  at  være  ind- 
løben  ordentlig,  og  hertil  kom,  at  en  Udnævnelse  til 
Justitsraad,  som  Schøning  uden  at  begjære  den  havde 
faaet  i  Anledning  af  Christian  den  syvendes  Fødselsdag 
(29de  Januar),  truede  med  at  volde  ham  nye  Udgifter.' 
Det  var  ham  ubehageligt  ..bestandig  og  aarlig  at  skulle 
betle"  om  flere  Reisepenge,  han  gruede  for  i  den  An- 
ledning at  skulle  skrive  til  Arveprindsen.  og  „hans  Hu- 
meur  var  fortrædeligt".  Men  ikke  ret  længe  efter  glæ- 
dedes  han  ved  det  Budskab  fra  Suhm,  at  der  var  til- 
staaet ham  1000  Rdlr.  til  Reisens  Fortsættelse. 

Ved  Foraarets  Begyndelse  begav  hau  sig  altsaa 
paany  ud  og  antog  nu  en  Tjener  til  Opvartning  under- 
veis. Lexviken.  Inderøen,  Ytterøen  og  Frosten  vare  de 
Bygder,  han  nu  gjestede.  Efter  at  være  kommen  til- 
bage  til  Throndhjem  tænkte  han  paa  foreløbig  at  gjøre 
en  kort  Reise  til  Danmark,  men  undlod  det,  dels  fordi 
han  mærkede,  „at  man  der  nede  var  af  andre  Tanker", 
dels  af  økonomiske  Hensyn,  og  drog  i  Sommertiden  til 
Stadsbygden,  Ørlandet  og  Aafjorden.  Selvfølgelig  var 
Østraat  og  dets  mange  Minder  her  en  Hovedgjenstand 
for  hans  Opmærksomhed.  En  tredie  Reise  i  dette  Aar 
gik  til  Stjørdalen,  Skogn   og  Værdalen,   Sparboen,   Stod 


'  „Min  Tale  over  Gunnerus  er  færdig  og  Dagen  fastsat,  paa  hTilken 
jeg  skal  opramse  den".     Suhms  Saml.  Skr.  XV,  S.  446. 

•   Senere  optrykt  i  Willes  Samling  af  Miudetaler,  S.  41 — 76. 

'  _0m  man  fordrer,  at  jeg  skal  indløsc  Bestalling,  er  det  mit  fulde 
Forsæt  at  lade  den  uindløst,  du  jeg  aldrig  har  forlangt  den  justits- 
raadelige  Ære  og  kan  gjerne  undvære  den''.    Suhms  Saml.  Skr.  1.  c. 

og  Snaasen,  videre  over  Fjeldet  til  Overhalden,  derfra 
til  Beitstaden  og  saa  igjen  til  Throndhjem.^ 

Vinteren  blev  nu  ligesora  den  foregaaende  anvendt 
til  literært  Arbeide  i  Throndhjem.  Reisebeskrivelsen 
fortsattes,  han  nedskrev  sine  økonomiske  lagttagelser 
i  de  undersøgte  Egne  og  sendte  dem  ned  til  Guldberg, 
corresponderede  med  forskjellige,  der  havde  lovet  ham 
sin  Bistand,  og  han  undersøgte  ogsaa  det  throndhjem- 
ske  Byarchiv,  ,, hvori  der  ingen  gamle  Papirer  fandtes, 
de  fleste  ei  ældre  end  Ildebranden  i  1708". ^  Han  øn- 
skede ogsaa  at  kunne  benytte  Vinteren  til  at  fortsætte 
sin  Norges  Historie  og  udbad  sig  fra  Suhm  nogle  Hjelpe- 
midler i  dette  Øiemed,  der  savnedes  i  Throndhjem.  En 
ny  liden  Reise  til  Hevne  foretoges  ogsaa  i  denne  Vinter. 

I  Foraaret  1775  bereiste  Schøning  Leinstranden, 
Melhus,  Støren  og  Bynesset.  Han  havde  nu  tilbragt  to 
Aar  i  Throndhjems  By  og  Stift,  af  hvilket  nu  Hitteren 
og  Edøen  vare  de  eneste  Prestegjeld  søndenfor  Nord- 
landene, som  han  ikke  havde  seet,  og  han  fandt  det 
da  paa  Tide  at  undersøge  ogsaa  Landets  sydligere  Egne. 
For  at  kunne  udrette  mere  med  det  ham  tilstaaede 
Stipendium  ønskede  han  meget  at  faa  Bevilling  til  Fri- 

'  Noget  af  Reisen  i  disse  Bygder  er  siden  trykt  i  Throndhjeraske 
Blandinger,  udg.  af  N.  H.  S.  Bloch,  H.  1,  S.  60  flg.  og  H.  2,  S, 
97  flg.  (om  Stjørdalen),  ligesom  Optegnelserne  om  Stenvikshobn 
tindes  i  Kjøbenhavns  Skilderi  1807,  Xo.  48 — 50  og  atter  i  Norske 
Samlinger  Svo.  II,  S.  321  flg.  (medd.  af  N.  Nicolaysen).  Besøget  i 
Værdalen  er  meddelt  i  Top.  Journal  for  Norge,  H.   12. 

-  Sammenlign  C.  N.  Schwachs  Bcmærkninger  om  dette  Archiv  i 
Norsk  Tidsskrift  for  Videnskab  og  Literatur,  III  (1848),  S.  146  — 
147,  Not,  Schwach  besaa  Archivet  1831  i  Anledning  af  Ekdahls 
Nærværelse  i  Throndhjem.  Det  var  da  i  meget  stor  Uorden,  men 
man  vidste  at  tale  om  et  saakaldet  „Jemteland8skrin",  der  havde 
indeholdt  Documenter  fra  dette  Landskab,  med  .hvilke  en  uredelig 
Raadstuetjener  havde  drevet  Handel. 

skyds  og  ansøgte  ogsaa  herom  hos  Cancelliet.  Endnu 
den  13de  Juli  1775  var  han  i  Throndhjem,  men  kort 
efter  begav  han  sig  sydover.  Veien  gik  og  gjennem 
Guldalen  over  Indset  Verk  til  Gudbrandsdalen,  hvor  hau 
omhyggelig  undersøgte  samtlige  Bygder.^  Hedemarken 
fik  han  bereist  fuldstændigt.  og  af  Romerike  et  Par  Pre- 
stegjeld, Eidsvold  og  Skedsmo.  Herfra  ankom  han  til 
Christiania,  hvor  han  naturligvis  især  undersøgte  Oslo  og 
Hovedøen. 

Allerede  glædede  han  sig  til  at  gjøre  Bekjendt- 
skab  med  Vestlandet,  hvor  han  aldrig  havde  været,  naar 
undtages  et  Besøg  i  Bergen  i  tidlige  Ungdorasdage 
under  sin  første  Reise  til  Universitetet.  Men  endnu 
medens  han  opholdt  sig  i  Christiania,  modtog  han 
et  Budskab  om,  at  hans  Embedsstilling  var  forandret. 
Jacob  Langebek  var  død  den  16de  August  1775,  og 
allerede  efter  en  Uges  Forløb  (23de  s.  M.)  var  Schø- 
ning bleven  udnævnt  til  hans  Eftermand.  Man  maa 
altsaa  antage,  at  Udnævnelsen  er  foregaaet,  uden  at 
man  i  Forveien  har  forespurgt  sig  hos  Schøning,  om 
han  ønskede  denne  Stilling.  Man  har  altsaa  forudsat, 
at  en  Befordring  til  et  af  de  behageligste  og  anse- 
ligste Embeder,  som  en  Historiker  kunde  opnaa  i  Ho- 
vedstaden, ikke  har  kunnet  være  ham  andet  end  vel- 
kommen. Meddelelsen  om  Udnævnelsen  var  ledsaget 
af  en  Befaling  om  strax  at  overtage  Embedet,  og  der 
var  saaledes  ikke  andet  for  end  ufortøvet  at  tiltræde  Til- 
bagereisen  til  Danmark.  Den  foregik  gjennem  Smaa- 
lenene  og  Sverige,  og  den  25de  September  1775  befandt 
Schøning  sig  paa  dansk  Grund  i  Helsingør. 

'   Reisen  i    Gu(ii)rand8dalen   er    udgivct   (af  J.  Kraft)   i   Budstikken» 
2den  og  3die  Aargaug. 

Schønings  Ønske  om  gjennem  Selvsyn  at  lære  hele 
Norge  at  kjende  var  altsaa  kun  delvis  blevet  opfyldt, 
og  hau  kom  herefter  ikke  tiere  til  at  gjense  sit  Føde- 
land. Men  hvad  han  i  denne  Tid  havde  faaet  udrettet 
var  dog  betydeligt  og  blev  ikke  alene  af  Nytte  for 
ham  selv,  men  ogsaa  gjennem  flittige  og  udførlige  Op- 
tegnelser  bevaret  for  Eftertiden.  Han  medbragte  ogsaa 
en  ikke  ringe  Del  norske  Diplomer,  hvilke  ellers  maa- 
ske  vilde  have  gaaet  tilgrunde,  da  netop  i  den  nærmest 
følgende  Tid  den  store  Ødelæggelse  af  disse  vigtige  hi- 
storiske Vidnesbyrd  synes  at  være  indtraadt,  hvorfor 
man  dobbelt  maa  glæde  sig  over,  at  Mænd  som  Schø- 
ning, Deichman,  Wille  og  Mørch  hver  for  sig  itide  red- 
dede en  Del  deraf  fra  Tilintetgjørelsen.  Og  dog  maa 
det  ikke  forties,  at  Samlere  stundom  ufrivilligen  ogsaa 
have  bidraget  til  at  fremskynde  denne.  Almuens  bekj endte 
Mistænkelighed  fremkaldte  nemlig  undertiden  Frygt  for, 
at  saadanne  gamle  Documenter  skulde  blive  benyttede 
til  vedkommende  Gaardeieres  Fortræd,  og  denne  utidige 
Ængstelse  drev  sommesteds  Bonden  til  omhyggeligt  at 
skjule  eller  endog  til  at  opbrænde  sine  Skindbreve. 
Saaledes  skriver  Presten  Mørch,  dengang  residerende 
Capellan  til  Ringsaker,  til  Geheimearchivar  Thorkelin 
den  10de  August  1801:  „Flere  Documenter  vilde  vel 
og  kunnet  komme  mig  i  Hænde,  dersom  ikke  Bønder 
og  Andre  havde  af  taabelige  Fordømme  opofret  adskil- 
lige vigtige  Documenter  til  Ilden,  da  de  hørte,  at  det 
Slags  blev  efterspurgt  af  Justitsraad  Schøning  paa  hans 
Reise  gjennem  Norge.  "^ 


Thorkelins  Breve  i  det  danske  Geheimearchiv. 


VII. 

Schøning   som   Geheimearchivar.      Udgiver  Heimskringla.     Das8's  Død, 

Schøning  arver    en  Del   af  hans    Bøger.      Schønings    Forhold   til  Lux- 

dorph  og    Suhm,    den  sidstes   huslige    Ulykker.      Schønings    Sygelighed 

og  Død.     Hans  Character. 

Schønings  første  Forretning  i  Kjøbenliavn  blev  hans 
Deltagelse  i  den  Commission,  der  var  uedsat  angaaende 
Langebeks  Bo,  thi  af  dennes  store  Samlinger  skulde 
der  udsondres,  hvad  der  maatte  ansees  for  privat  Eien- 
dom, og  endel  lieraf  indkjøbes  for  kongelig  Regning. 
Hans  Colleger  i  Commissionen  vare  Carstens,  Suhm  og 
Erichsen.  Dernæst  skulde  han  overtage  sit  Embede. 
men  „understod  sig  ikke  at  aabne  H.  K.  Maj.s  Ge- 
heime-Archiv,  førend  det  ved  visse  dertil  allernaadigst 
beskikkede  kgl.  Betjente  blev  ham  overleveret  og  af 
dem  tillige  med  ham  selv  efterseet."  Til  saadanne  Com- 
missarier  udnævntes  Secretair  C.  F.  v.  Terber,  Cancelli- 
raad  og  Archivar  Chr.  Rud.  Scharffenberg  og  Cancelli- 
raad  C.  E.  Voss.'  Som  Embedsløn  var  der  tilstaaet  ham 
1200  Rdl.  aarlig,^  en  forholdsvis  ret  anstændig  Lon, 
der  efter  Pengenes  daværende  Værd  maa  ansees  bedre 
end  tilsvarende  Lønninger  i  Nutiden.  Som  Medhjelper 
i  Embedet  fik  han  Registratoren  Jens  Jacob  Weber, 
der  ansattes  i  denne  Post  1776   efter  tidligere    at  have 


'  Protokol  over  Forhandlingerne  i  Langebeks  Bo  i  Gcheime-Archivet. 
■^  Antegnelse  i  Luxdorphs  Almanak  for  1775  i  Geh.-Aich. 

været  Amanuensis  ved  Universitetsbibliotheket,  en  vel- 
studeret  og  flittig  Mand  ikke  uden  literære  Fortjenester. 

Om  Schøning  som  Archivar  er  der  forresten  meget 
lidet  at  sige,  og  Sporene  af  haus  Virksomhed  som  saadan 
i  de  faa  Aar,  han  virkede  i  dette  sit  sidste  Embede,  ere 
kun  faa,*  men  hans  literære  Virksomhed  fortsattes  ogsaa 
i  hine  Aar  med  uforandret  Flid.  Der  var  først  givet 
ham  Befaling  til,  at  han  skulde  fortsætte  Langebeks 
store  Verk,  Udgivelsen  af  Scriptores  Rerum  Danicarum, 
hvoraf  tre  Bind  vare  udkomne  i  dennes  levende  Live, 
ligesora  han  ogsaa  skulde  antage  sig  det  store  Diploma- 
tarium, men  efter  en  Ordre  fra  Arveprinds  Frederik. 
der  foranledigede  Rescriptet  af  17de  Juni  1776,  foran- 
dredes Bestemmelsen  saaledes,  at  Suhm  skulde  overlage 
Scriptores,  medens  Schøning  skulde  udgive  Heimskringla. ''^ 
Denne  forelaa  hidtil  kun  i  Peringskolds  Udgave,  men 
allerede  Gram  havde  begyndt  at  forberede  en  ny  ved 
at  lade  Islændinger  afskrive  og  conferere  Haandskrif- 
terne. 

Paa  dette  store  Arbeide  tog  nu  Schøning  fat  med 
stor  Iver,  og  i  Aarene  1777  og  1778  udkom  to  svære 
Bind  af  den  bekjendte  Folioudgave  af  Snorre  og  en 
stor  Del   af  tredie   Bind    (til   S.  211)   var  færdigtrykt.^ 

'  Conferentsraad  Wegener,  en  af  Schønings  Efterfølgere  saavel  i 
det  historiske  Professorat  som  i  Geheimearchivar-Embedet,  gav 
mig  i  sin  Tid  med  udmærket  Forekommenhed  Adgang  til  at  gjen- 
nemse  den  af  ham  selv  forfattede  Registratur  over  Archivets  Em- 
bedspapirer,  hvilke  imidlertid  for  Schønings  Tid  ikke  frembød 
nogen  Oplysning  af  Interesse. 

''   Ser.  R.  D.  V,  Praefatio. 

''  Heimskringla  edr  Noregs  Konunga  Sogor  af  Snorra  Sturlasyni. 
Historia  Regum  Xorvegicorum  conscripta  a  Snorrio  Sturlae  filio. 
Havniae.  I— II  (III),  1777,  1778,  (1783).  Folio.  I  Upsala  optryk- 
tes  Originaltexten  i  tre  Bind,  (1815,   1817,  1829). 

Deime  Udgave,  hvis  Fortsættelse  senere  overdroges  Skule 
Thorlacius,  holdt  sig  tre  Menneskealdre,  lige  indtil  Unger 
gjorde  den  overflødig  (1868).  Selvfølgelig  havde  den 
store  Mangler,  Kritiken  af  de  benyttede  Haandskrifter 
lod  meget  tilbage  at  ønske,  og  fra  Peringskold  optoges 
,, mange  Træk  som  tilhørende  SnoiTes  Text  af  Konge- 
sagaerne,  der  ere  denne  uvedkommende  og  eiendomme- 
lige for  den  senere  vidtløftigere  Bearbeidelse  af  disse, 
for  ikke  at  tale  om.  at  man  har  ladet  Ord  og  Vendin- 
ger falde  Snorre  i  Pennen,  som  have  været  aldeles 
ubekjendte  for  ham  og  hans  Tid."*  Det  „islandske" 
Sprogstudium  var  endnu  ikke  saaledes  udviklet,  at  fuld- 
komne  Udgaver  af  den  gamle  Literaturs  Skrifter  vare 
blevne  mulige,  men,  som  X.  M.  Petersen  beraærker 
om  Schønings  Snorre,  ., desto  mere  vidunderligt  er  det, 
at  Sprogets  Behandling  ikke  blev  ganske  forfeilet."^ 
Den  latinske  Oversættelse,  der  ledsagede  Snorres  Text, 
skyldtes  ogsaa  Schøning,  hvorimod  den  danske  besør- 
gedes af  Jon  Olafsen. 

Ogsaa  paa  anden  Maade  kom  Schøning  i  denne 
sin  sidste  Periode  til  at  virke  for  Oldliteraturens  Ud- 
givelse.  Han  var  nemlig  den  12te  Juni  1776  bleven 
Medlem  af  den  Arnamagnæanske  Commission^  og  havde 
i  denne  Egenskab  Del  i  Udgaven  af  Hungrvaka,  hvortil 
han  ogsaa  forfattede  Fortalen. 

Endelig  hidrører  ogsaa  fra  hine  Aar  tredie  Bind  af 


'   Heimskringla  eller  Norges  Kongesagaer  af  Snorre  Sturlassøn,  udg. 

ved  C.  R.  Unger.     Chra.   1868.   Forord,  S.  XVII-  XVIII.     Gustav 

Storm,    Snorre    Sturlassøns    Historieskrivning.      Kbhvn.    1873.    S. 

228  flg. 
^   N.    M.    Petersen,  Bidrag  til    den   danske  Literaturs  Historie,  V,  2. 

Kbhvu.  1861,  S.  67. 
^  Ser.*  R.  D.  V,  1.  c. 

Norges  Historie,   hvilket   Forfatteren   ikke   oplevede  at 
se  trykt. 

Med  Hensyn  til  Schønings  private  Forhold  var  en 
stor  Forandring  indtraadt  under  hans  Reise  i  Norge. 
Da  han  skulde  bosætte  sig  i  Kjøbenhavn,  fandt  han  ikke 
mere  Benjamin  Dass  i  Live.  Denne  havde  1773,  samme 
Aar,  som  Schøning  forlod  Sorø,  seet  sig  nødt  til  forme- 
delst tiltagende  Sygelighed  at  ty  til  et  Hospital  i  Kjø- 
benhavn, men  i  Suhm  og  hans  Hustru  havde  han  tro- 
faste og  deltagende  Venner,  og  Schøning  bestred  Udgif- 
terne,  idet  dog  den  Gamle  søgte  at  lette  ham  disse  ved 
at  sælge  adskillige  af  sine  Medailler  og  andre  Kostbar- 
heder, som  han  i  fordums  Dage  havde  samlet.^  Den 
5te  Mai  1775  døde  Dass  i  sit  69de  Aar.  Allerede  i  1768 
havde  han  gjort  sit  Testamente'^  og  indsat  Suhm  til 
dettes  Executor.  Hans  væsentligste  Eiendom  var  hans 
store  Bogsamling,  til  hvilken  Suhm  havde  givet  ham  Lo- 
cale.  Af  denne  skulde  alle  „ danske  (og  norske)  Mænds 
Skrifter,  saa  og  Fremmedes,  som  oplyse  danske  Sager, 
efter  Aftale  tilhøre  Schøning,  for  hvilket  mig  for  længe 
siden  er  skeet  Vederlag,  og  er  det  mine  Arvinger  eller 
Andre  uvedkommende,  paa  hvad  Maade  samme  er  skeet." 
I  lige  Maade  skulde  Schøning  „tage  til  sig  endel  svenske 
Mænds  Skrifter  til  det  Brug,  som  imellem  os  er  aftalt, 
og  ingen  Bog  i  hans  levende  Live  skilles  fra  bemeldte 
Samling,  men  heller  forbedres,  saavidt  ske  kan."  Denne 
Aftale  mellem  Lærer  og  Discipel  var,  at  det  Hele  i  sin 
Tid    skulde    til   Throndhjem.^      Den   øvrige   Del   af  Bø- 


'   Schønings  Breve  i  Suhms  Saml.  Skr.  XV,  S.  452. 
-'   Suhms  Saml.  Skr.  XV,  S.  305  flg. 
'■"   Suhms  Saml.  Skr.  XV,  S.  51. 

gerne^  skulde  sælges,  tilligeined  hvad  Dass  forresten 
maatte  efterlade,  til  Fordel  for  hans  to  Søstre.  Schø- 
ning, der  selv  stadig  havde  samlet  Bøger,  saa  ved  dette 
Testamente  sin  Bogskat  betydelig  formeret  og  var  nu 
Besiilder  af  et  anseligt  Bibliothek. 

Blandt  Schønings  Venner  i  disse  Aar  var  udentvivl 
Geheimeraad  Bolle  Willura  Luxdorph  en  af  hans  for- 
troligste og  kjæreste.  Denne  sande  Lærdomselsker  op- 
skrev  i  en  lang  Række  af  Aar  i  sine  Alnianaker,  der 
bevares  i  Geheimearchivet,  en  kort  Redegjørelse  for 
hver  Dags  Begivenheder,  og  vi  erfare  heraf,  at  han  ide- 
lig saa  Schøning  i  sit  Huus  og  selv  igjen  ofte  besøgte 
ham.  Luxdorph  holdt  ikke  af  at  gjøre  Selskaber  og 
kom  sjelden  til  Hove.  men  desto  mere  Pris  satte  han 
paa  en  stadig  Omgang  med  en  liden  Kreds  af  Venner, 
og  i  Valget  af  disse  lod  han  ikke  Standshensyn  raade; 
.,han  var,"  siger  Suhm,^  „ikke  en  Geheimeraad  som 
andre,  men  en  philosophisk  Geheimeraad."  Hielm- 
stierne,  Kofod-Ancher,  Erichsen  og  Suhm  hørte  til  dem, 
med  hvem  Schøning  her  traf  sammen. 

Til  den  sidstnævnte  stod  hau  fremdeles  i  det  nær- 
meste Forhold,  men  just  fordi  dette  V^enskab  var  saa 
gammelt  og  prøvet,  maatte  Schøning  berøres,  og  det 
vistnok  meget  smerteligt,  ved  den  store  Ulykke,  der  i 
den  senere  Tid  havde  fordrevet  Glæden  fra  Suhras  Hjem. 
Der  var  nemlig  i  Suhms  Liv  en  mørk  Plet,  og  det  var  hans 
Opførsel  mod  den  Hustru,  hvis  rige  Arvemidler  havde 
sat  ham  i  Stand  til  at  leve  det  sorgfrie,  Videnskaberne 
indviede  Liv.  Han  havde  ægtet  den  af  alle  vel  omtalte, 
men   ikke   smukke   Karen   Angell    for  Pengenes   Skyld. 


'   Catalogus  librorum,  qvos  reliqvit  Benjamin  Dass.     Hafniae  1775. 
'   Saml.  Skr    VI,  S.  68. 

Saadant  var,  allerhelst  i  den  Tid,  iutet  usædvanligt, 
Langebek  f.  Ex.  havde  gjort  noget  lignende  og  det  to 
Gange  efter  hinanden.^  Men  medens  den  correcte  Lan- 
gebek ogsaa  i  sit  Husliv  blev  et  Mønster,  var  Suhms 
Forhold  i  denne  Henseende  ikke  bifaldsværdigt.  Efter 
Karen  Angells  Død  berømmede  han  i  varme  Udtryk  hendes 
mange  gode  Egenskaber^  og  tilstod,  at  hun  havde  været 
en  fortræffelig  Kone,  der  „ sørgede  for  alle  Ting  i  Hu- 
set, endog  naar  Bygninger  skulde  opføres,  saa  at  hen- 
des Mand  ikke  havde  andet  at  gjøre  end  at  studere  og 
fornøie  sig,  da  hun  med  al  mulig  Ømhed  sørgede  for 
ham  i  alle  Ting."  Han  erkjendte  ogsaa  da,  at  hun,  paa 
hvis  Opdragelse  Intet  var  sparet,  besad  megen  Dan- 
nelse og  mange  Kundskaber.  Men  forlængst  havde  den 
forøvrigt  saa  ansete  Suhms  Liv  i  en  vis  Henseende  vakt 
almindelig  Forargelse,  og  dette  skal  endog  have  været 
Grunden  til,  at  han  flere  Gange  efter  hverandre  gik 
glip  af  det  hvide  Baand,  der  var  ham  tiltænkt  saavel  i 
1774  som  i  1784.^    I  1777  vilde  Fru  Suhm  endog  klage 

'  Langebek  skriver  selv  til  Carl  Deichman  fra  Stockholm  den  3die 
Dec.  1753:  „I  Norrkoping  havde  jeg  mit  S.oveå-Qvartér,  der  var 
det,  jeg  kom  i  en  uventet  Correspondence  med  negle  af  mine  Ven- 
ner i  Kjøbenhavn,  som  bragte  mig  et  fordelagtigt  Parti  i  Forslag, 
hvorefter  jeg  i  Octohri  maatte  skyndigst  reise  hjem  og  fik  den 
Sag  lykkeligt  bragt  i  Rigtighed."  Deichm.  Bibl.  Mscr.  No.  111» 
4to,  smlgn.  Langebekiana,  udg.  af  Nyerup,  S.  181. 

'^  Character  af  Frue  Karen  Suhm  f,  AngeU,  i  Saml.  Skr.  IV,  S. 
361  flg. 

^  I  et  udateret  Brev,  der  dog  rimeligvis  (jvfr.  Schønings  Brev  i 
Suhms  Saml.  Skr.  XV,  S.  445)  maa  henføres  til  1774,  skriver  den 
lærde  Prest  E.  G.  Schytte  i  Bodø :  „Paa  min  Efterspørgsel  i  Kjø- 
benhavn, hvorfor  Suhm  ikke  har  faaet  Baandet,  fik  jeg  til  Svar, 
at  Enkedronningen  har  afværget  det  formedelst  hans  altfor  bc- 
kjendte  amours.^^  (Thjems  Vid.  Selsk.  Mscr.  265,  fol.).  Luxdorphs 
Skrivkalendere  og  nogle  senere  udarbeidede  Commentarer  til  disse 
(ligesaa   i    Geh.-Arch.)    meddele    forskjellige  Enkeltheder  til   denne 

over  ham  til  Kongen,  dels  af  den  antydede  Grund,  dels 
fordi  han  forødte  sine  Midler.  Hun  søgte  Trøst  og  Raad 
hos  Luxdorph  og  hos  Schøning,  der  var  hendes  Lands- 
mand  og  gamle  Bekjendt,  og  hvis  Hustru  var  hendes 
Byesbarn  og  Veninde.  Luxdorph  skrev  Suhm  et  alvor- 
ligt  Brev  til  i  Februar  1777.  ^  Kort  efter  fik  det  ulyk- 
kelige Ægtepar  en  stor  fælles  Sorg,  idet  deres  eneste 
Barn,  den  syttenaarige  Ulrik  Frederik  (Fritz),  døde  3die 
Januar  1778.  Begge  vare  ganske  utrøstelige,  og  Faderen 
„laa  som  i  en  Døs" ;  ved  Begravelsen  „var  han  saa 
overvældet  af  Sorg,  at  intet  kunde  være  ynkværdigere 
at  se."  I  disse  triste  Dage  var  Schøning  og  hans  Hu- 
stru stadig  hos  dem,  og  maaske  har  den  bitre  Modgang 
for  en  Tid  fremkaldt  en  Tilnærmelse  mellem  Suhm  og 
hans  Hustru;  man  ser  i  det  mindste,  at  de  nu  i  Forening 
oftere  have  besøgt  Schønings,  Luxdorph  og  Hielmstierne. 
Men  inden  Aaret  var  omme,  vakte  Suhms  Liv  paany 
Forargelse.  Da  Schøning  den  12te  December  1778 
spiste  Middag  hos  Luxdorph,  „fik  han  over  Bordet  et 
Concept  til  et  Brev  fra  Fru  Suhm  til  hendes  Mand", 
som  han  i  Forening  med  Luxdorph  skulde  gjennemse, 
inden  det  afgaves.^ 


sørgelige  Historie,  hvilke  her  forbigaaes.  Om  1784  se  N.  M,  Pe- 
tersen, Bidrag  til  den  danske  Literaturs  Historie,  V,  2,  S.  88.  Ka- 
ren Angells  Cousine,  den  talentfulde  Fru  Ditlevine  Feddersen,  født 
Collett  (om  hvem  se  L.  Daae,  Det  gamle  Christiania,  S.  174,  og 
Alf  Collett,  Familien  Collett,  S.  31),  har  i  et  Brev,  der  findes  i 
den  Fayeske  Samling  i  Rigsarchivet  i  Christiania,  berørt  denne  Sag 
og  givet  et  sørgeligt  Billede  af  Fru  Suhms  sidste  Aar. 
„Suhm  er  blevet  meget  opirrct  ved  mit  Brev,  Gud  forbedre  ham", 
skriver  Luxdorph  i  sin  Almanak  under  27de  Febr.  1777. 
Luxdorphs  Almanak.  Som  bekjendt  døde  Fru  Suhm  i  Juli  1788 
og  allerede  i  October  s.  A.  ægtede  Suhm  sin  anden  Kone,  den 
smukke  Christiane  Becker,  i  hvem  han,  som  han  selv  tilstod,    alle- 

Schøning  havde  stedse  arbeidet  med  anstrengt  Flid, 
men  haus  Helbred  havde  dog  hidtil  været  ret  god. 
En  regelmæssig  Levemaade  og  de  Legemsøvelser,  hvor- 
paa  han  synes  at  have  sat  Pris,  have  vistuok  ogsaa 
bidraget  til  at  bevare  den.  I  1778  var  han  imidlertid 
begyndt  at  skrante.  Han  blev  i  April  angreben  af  en 
Betændelse  i  Leveren;  Luxdorph  fandt  ham  «farlig  syg", 
da  han  var  hos  ham  den  20de  April,  og  besøgte  ham 
derfor  saagodtsom  daglig  i  den  nærmestfølgende  Tid. 
Allerede  den  16de  Mai  var  Schøning  dog  „vel  igjen"  og 
aflagde  et  Gjenbesøg  hos  Luxdorph.  I  Slutningen  af 
September  1779  overfaldtes  han  imidlertid  pludselig  af 
Betændelse  i  Underlivet,  og  atter  se  vi,  at  hans  tro- 
faste Ven  Luxdorph  flittig  besøger  ham,  stundom  endog 
flere  Gange  daglig.  Schøning  blev  aldrig  mere  frisk 
efter  den  Tid,  skjønt  han  dog  kom  ud  igjen.  I  Juni 
1780  var  han  ude  paa  Landet,  men  her  fik  han  i  den 
følgende  Maaned  en  Blodstyrtning.  Han  ønskede  at  se 
Luxdorph,  som  ogsaa  besøgte  ham,  men  fandt  hans  Til- 
stand meget  slet.  Den  18de  Juli  døde  han,  og  den  24de 
s.  M.  blev  han  begravet  i  Frue  Kirke. ^ 

Samme  Dag  som  Schøning  døde  Hielmstierne,  der 
havde  erhvervet  sig  saa  store  Fortjenester  af  Videnska- 
bernes  Selskab,  og  hvis  ypperlige  Samling  af  dansk 
Literatur  hører  til  det  kongelige  Bibliotheks  store  Skatte. 
Tremaanedersdagen  efter,  18de  October,  døde  Histori- 
keren Johan  Henrik  Schlegel,  der  i  de  sidste  Aar  havde 


rede  længe  før  sin  førete  Hustrus  Død  havde  været  forelsket.  (Folke, 
udg.  af  Fr.  Barfod,  I,  S.  461    flg.). 

Luxdorpha  Almanakcr.  Suhms  Saml.  Skr.  VI,  S.  46.  J.  Chr,  Berg 
har  antegnet,  at  Schøning  oprindelig  havde  paadraget  sig  sin  Syg- 
dom  i  Geheimearchivets  kolde  Hum. 

5 

været  Møllmanus  Efterfølger  som  Professor  og  Bibliothe- 
kar.    Den  21de  April  var  Carl  Deichman  død  i  Porsgrund. 

Den  navnkundigste  af  Schønings  Disciple  fra  Thrond- 
hjem,  Johan  Nordal  Brun,  om  hvem  han  selv  har  ned- 
skrevet i  SkoleprotokoUen  de  Ord:  ,,Største  Haab",' 
kom  kort  før  sin  Død  leilighedsvis  til  at  udtale  sig 
om  sin  fordums  Lærer  og  bedømte  ham  da  saaledes: 
..Blandt  de  Rectorer,  som  jeg,  TOaarige,  kan  erindre, 
har  jeg  Ingen  hørt  rose,  blot  som  Rector,  mere  end 
Thrønderen  Benjamin  Dass.  Kun  et  af  hans  Rector- 
Mesterstykker  vil  jeg  nævne,  min  Rector  Schøning,  af 
Naturen  saa  ganske  uden  Geni,  som  nogen  Adams  Søn, 
men,  Dass's  Opdragelse  og  Yndling,  blev  han  den  Ufor- 
glemmelige, som  Verden,  som  Norge  især  kjender  og 
ærer."^  Ganske  vist  er  dette  overdrevne  Ytringer,  der 
paa  engang  indeholde  en  Overvurderen  af  Dass's  Evner 
som  Lærer,  ja  af  den  pædagogiske  Kunsts  Kræfter  i 
Almindelighed,  og  en  Undervurderen  af  Schønings  natur- 
lige Gaver.  Men  det  er  dog  værd  at  lægge  Mærke  til  dem, 
thi  de  indeholde  et  Vidnesbyrd  af  en  aandfuld  Mand, 
der  har  kjendt  Schøning  godt,  om  det  end  maa  medgives. 
at  Nordal  Brun  efter  sin  hele  Retning  let  kunde  være 
udsat  for  at  misforstaa  visse  Sider  hos  den,  der  som 
Schøning  først  og  fremst  var  og  vikle  være  Lærd.  Han, 
der  selv  har  klaget  over  sit  „Humeur'',  kan  nok  til  dag- 
lig og  udenfor  Venners  Kreds  have  været  alvorlig  og 
ordknap,  og  Brun  kan  have  opfattet  dette  som  Mangel 
paa  Aand. 

Suhm,  der  saa  stærkt  berømmer  Schøning  og  i  sin 


'    Throndhjems  Skoles  Propfratn  for   185.9,  S.  84. 

'   J.  N.  Brun,  Frederich  Christian  Ilolberp^  Arentz'8  Portrait  og  Bio- 
praphie.     Khhvn.    181G.   S.    11. 

Skildring  af  ham  endog  forsikrer,  at  han  „aldrig  ved 
den  ideligste  Omgang  kunde  opdage  nogen  Feil  hos 
ham 'V  har  dog  paa  et  andet  Sted  indrømmet,  at  ,,han 
heldede  noget  lidet  til  Hidsighed,  hvilket  Rectoratet  for- 
voldte",^ og  Schøning  selv  tilstod,  som  vi  have  seet, 
under  sin  Strid  med  Nannestad,  at  hau  havde  et  pirre- 
ligt  Sind.  Hans  Udvortes  synes  ogsaa  at  have  baaret  Præ- 
get  af  et  saadant  Indre,  thi  han  var  en  bleg  og  mager 
Mand  af  et  alvorligt  Udseende.  Presten  Lorentz  Witt- 
rup,  ligesom  Brun  en  fordums  Discipel,  kunde  ikke 
undgaa  i  sin  Mindetale  at  røre  ved  de  Egenskaber,  vi 
her  have  antydet,  men  han  fremhæver  ogsaa,  at  der  var 
indtraadt  en  Forandring  i  hans  hele  Væsen,  da  han  som 
Professor  kom  tilbage  til  Throndhjem  i  1773.  ,,Nu  ind- 
toghan  alle  uden  at  gjøre  sig  Umage  derfor,  vort  Thrond- 
hjem saa  ham  atter  med  en  blid  Munterhed,  en  sjelden 
Belevenhed,  der  ligesom  aabnede  for  Verden  hans  ædle 
Bryst  og  lagde  hans  sande  Gemytsbeskaffenhed  kjende- 
lig  for  Dagen."' 

Skjønt  fortrinsvis  fordybende  sig  i  historiske  Kilde- 
forskninger,  hengav  Schøning  sig  ogsaa  til  philosophisk 
Læsning  og  blev  ikke  uberørt  af  de  nyere  Tankeret- 
ninger i  Aarhundredet.  Leibnitz's  Theodicee  tiltalte 
ham  i  særdeles  høi  Grad,  og  hvad  der  er  mærkeligt, 
han  sværmede  ogsaa  lidt  for  Ptousseau.  Vel  erkjendte 
han,  at  „Videnskaber  vare  Mennesket  fornødne  i  dets 
nærværende  Tilstand",  men  han  troede  dog,  at  „Menne- 
sket  var  lykkeligere  i  den  naturlige  Stand,  end  i  den 
slebne",  og  herom  havde  han  mangen  venskabelig  Strid 

'  Saml.  Skr.  VI,  S.  46. 
•  Saml.  Skr.  VI,  S.  82. 
•^    Willes  Samling  af  Mindetalcr,  S.  217,  229. 

med  Suhm.  Ja,  han  var  ikke  langt  fra  at  tro  paa  St. 
Pierres  Theorier  om  en  evig  Fred.^  I  god  Samklang 
hermed  staar  den  .,velmente  Paamindelse",  som  han  i  For- 
talen til  sin  Norges  Histories  anden  Del  giver  ,, sine  kjære 
Landsmænd"  ora  ;,noget  bedre  at  studere  Forfædrene, 
end  hidindtil  er  skeet",  —  „ei  i  deres  Laster,  ei  i  et 
stivt  og  ubøieligt,  tildels  følesløst  Gemyt,  ei  i  Ting, 
der  ikke  passe  paa  vore  Tider,  men  i  en  tarvelig  Leve- 
raaade,  i  Tapperhed,  i  et  høit  Mod,  i  Kjærlighed  til  Fæ- 
drenelandet,  i  at  lægge  Vind  paa  allehaande  Legemsøvel- 
ser, i  en  ædel  Tænkemaade,  og  i  en  Opførsel,  der  passer 
sig  paa  vore  egne  Lande,  paa  den  Himmel-Egn,  under 
hvilken  vi  leve,  der  kan  characterisere  os  som  en  Nation, 
som  en  Original,  og  ei  gjøre  os  til  en  Copie  af  andre 
Nationer,  som  vi  en  Tid  lang  have  gjort  os  Umage  for 
at  blive."  Han  glæder  sig  ogsaa  over,  at  Norges  Hi- 
storie „ikke  har  at  opvise  nogen  Alexander,  Cæsar,  Mu- 
hamed,  Cingischan  og  Tamerlan  eller  andre  saadanne, 
der  have  forhvervet  sig  et  stort  Navn  i  Historien  ved 
at  ødelægge  det  menneskelige  Kjøn." 

Som  endel  af  de  her  meddelte  Udtalelser  nok  kan 
lade  os  aue,  var  Schøning  neppe  fuldt  ud  orthodox. 
Men  dette  var  et  Emne,  hvorpaa  han  nødig  indlod  sig; 
thi  Strid  om  religiøse  Meninger  var  ham  imod.  Som 
Skolemand  havde  han  naturligvis  efter  Datidens  For- 
hold ogsaa  været  Religionslærer  og  besad  gode  theolo- 
giske  Kundskaber,  men  han  tiltaltes  mere  ved  Erasmus, 
Melanchthon  og  Grotius  end  ved  den  strengt  lutherske 
Skole.  Da  han  laa  paa  sin  Dødsseng,  hændte  det,  at  en  ung 
Prest,  der  i  sin  Tid  havde  været  hans  Discipel,  trængte 


'    Suhms   Saml.   Skr.  VI,  S.  46—47. 

sig  ind  til  ham,  gjorde  ham  „Formaninger  og  Bebrei- 
delser" og  ytrede  „Tvivl  om  hans  rigtige  Religions  Begreb". 
Da  han  var  gaaet,  sagde  Schøning:  „Den  Pedant  I" ^ 

Ligesom  Schøning  rostes  som  en  kjærlig  Ægtemand, 
var  han  ogsaa  en  trofast  Ven.  Det  kjærlige  Forhold 
mellem  ham  og  Dass  have  vi  oftere  seet  Beviser  paa,  og 
hans  Venskab  med  Suhm  er  bekjendt.  Denne  forsikrer, 
at  .,Schøning  og  Hielmstierne  kom  Dass  nærmest  i  Tro- 
fasthed,  Fasthed  og  Ubøielighed  og  i  at  sige  deres  Me- 
ning lige  ud."2  Mellem  Venner  kunde  Schøning  ogsaa 
være  munter  og  oprømt. 

Literær  Bistand  ydede  han  med  Redebonhed  En- 
hver, der  søgte  den  hos  ham,  og  Mange  nød  derfor  godt 
af  den,  f.  Ex.  Hans  Strøm,  i  Anledning  af  sin  classiske 
Beskrivelse  af  Søndmøre,  og  Schnabel,  Forfatteren  af 
Hardangers  Beskrivelse.  Disciple,  der  viste  Lærelyst, 
kom  jevnlig  i  hans  Hus,  hvor  han  glædede  sig  ved  at 
vise  dem  sine  Bøger  og  Lærdomsapparater,  og  de  dyg- 
tigste  af  dem  anbefalede  han  hyppigen  til  Dass's  Veiled- 
ning i  Kjøbenhavn.3 

Schønings  naturlige  Eftermaalsmaud  var  Suhm,  der 
følte,  hvormcget  han  skyldte  ham,  og  som  selv  af  Schøning 
i  deres  throndhjemske  Periode  havde  modtaget  Impul- 
serne  til  det  store  historiske  Verk,  som  han,  lykkeligere 
end  sin  Ven,  skulde  udføre.  Suhm  skrev  en  kort  Lev- 
netsbeskrivelse af  ham,  der  meddeltes  baade  paa  Dansk 
som  Fortale  til  tredie  Bind  af  Norges  Historie  og  paa 
Latin  som  Praefatio  til  Ser.  Rer.  Dan,  Tora.  V.  Paa 
mangfoldige  Steder  rundt  om  i  Suhms   „Samlede  Skrif- 


'    Suhms  Saml.  Skr.  XIV,  S.  270. 

•    Saml.  Skr.  XIV,  S.   268. 

'  Willc,  Samling  af  Mindetaler,  S.  215. 

ter"  vil  man  derhos  finde  Schøning  omtalt.  Disse  Suhms 
Meddelelser  have,  som  let  vil  sees,  været  Forfatteren  af 
nærværende  Mindeskrift  uundværlige,  ligesom  de  ville 
være  det  for  Enhver,  der  maatte  komme  til  at  sysle 
med  hans  Levnetshistorie.  Allerede  lige  efter  Schønings 
Bortgang  havde  Suhm  efter  Datidens  Skik  udtalt  sine 
Følelser  i  en  latinsk  Gravskrift,  der  lyder  saaledes: 

FLENTIBUS  MUSIS 

LANGEBEKIO  ADEMPTO 

APOLLO  DIXIT: 

NE  FLETE  SORORES, 

SCHØNINGIUS   VIMT. 

NUNC  SCHØNINGIO  SUBLATO 

PLORANTIBUS  MUSIS 

COMPLORAT  APOLLO 

ET  TACET. 

Videnskabsselskabet  i  Throndhjem,  der  skyldte  Schø- 
ning saameget  og,  som  vi  senere  skulle  høre,  kora  til 
efter  hans  Død  at  se  denne  Taknemlighedsgjeld  end- 
mere  forøget,  hædrede  hans  Minde  ved  en  Fest  den 
18de  Juli  1781,  Aarsdagen  efter  hans  Død.  Selskabets 
Secretair  og  Schønings  fordums  Discipel,  Mag.  Lorentz 
Wittrup,  holdt  ved  denne  Leilighed  den  Mindetale,  af 
hvilken  her  nogle  Træk  til  haus  Biographi   ere   laante.* 


Wille,  Samling  af  Mindetaler,   S.   193  —  238, 


VIII. 

Schøning  som  Historieskriver.     Ea  Prøve  af  hans  Hovedverlc.     Domme 
om  ham.     Hans  Gjernings  Betydning  for  hans  Fædreland. 

Schøning  havde  sat  sig  den  uhyre  Opgave  at  skrive 
Norges  Historie  ligefra  den  tidligste  Oldtid  af  og  havde 
oprindelig,  ligesora  i  vort  Aarhundrede  ogsaa  Munch  en- 
gang havde  tænkt  sig,  villet  føre  Fremstillingen  ned  hen- 
imod  sin  egen  Samtid.  I  dette  Arbeides  Interesse  havde 
hau  gjennemgaaet  alle  tænkelige  trykte  Skrifter,  som 
kunde  give  endog  den  mindste  Oplysning  i  Emnet,  og 
gransket  og  excerperet  Masser  af  uudgivne  Sagaer  og 
andre  Haandskrifter,  ligesom  han  tilsidst  ogsaa  havde 
faaet  Geheimearchivets  diploraatariske  Skatte  under  sin 
umiddelbare  Varetægt  og  efter  Reisen  i  Norge  vundet 
nye  Betingelser  til  at  forståa  vort  Lands  Fortid.  Men 
Embedsforretniuger.  mellemkomraende  literære  Arbei- 
der og  en  fortidlig  Død  bevirkede,  at  han  ikke  kom  til 
at  fuldføre  mere  end  tre  Dele,  af  hvilke  den  sidste  ud- 
kom  efter  hans  Bortgang.  Denne  sidste  Del  standser 
ved  Olaf  Tryggvasøns  Død  995. 

Men  Maalet  havde  ikke  alene  været  stort  forme- 
delst Emnets  Omfang,  men  ogsaa  i  Henseende  til  Be- 
handlingsmaaden.  Schøning  vilde  ikke,  saaledes  som 
hans  Ven  Suhm  senere  gjorde  det  i  sin  „Historie  af 
Danmark",  nøie  sig  med  at  levere  en  stor  Material- 
samling, udførlige  Aarbøgcr  eller  Regester,  Han  stilede 
høiere,  thi  han  vilde  være  Norges  pragmatiske  Historie- 

skriver  og  fremlægge  et  Arbeide,  der  ikke  alene  skulde 
udtømme  Stoffet,  men  ogsaa  udfome  det  til  et  Kunst- 
verk. Forbilledet  var  Polyb,  hans  Yndling  blandt  de  au- 
tike  Historieskrivere.  Torfæus,  hvis  Fortjenester  Schø- 
ning iøvrigt  fuldt  indrømmede,  „havde  af  de  gamle  Skri- 
benter, men  især  af  de  islandske  Documenter  samlet, 
udtrukket  og  oversåt  alt,  hvad  som  løber  ind  i  den 
norske  Historie,  men  ikke  kunnet  bringe,  hvad  han 
havde  samlet,  i  behørig  Sammeuhæng  og  henføre  enhver 
Ting  til  sin  rette  Tid  og  sit  rette  Sted,  kort,  ikke  deraf 
forfattet  det  norske  Riges  Historie."'  Dette  var  det  nu 
Schønings  Hensigt  selv  at  gjøre.  Han  vikle  ikke  ind- 
skrænke  sig  til  blot  at  fortælle  de  historiske  Begiven- 
heder.  men  ogsaa  skildre  hele  de  gamle  Xordmænds  Liv, 
„ei  alene  i  Felten,  i  Krigs-  eller  Stats-Sager,  men  ogsaa 
i  deres  Handteringer,  deres  Sæder,  deres  Huus-Væsen, 
deres  Religion,  deres  Øvelser  og  Tænkemaade."^  Disse 
Skildringer  har  han  søgt  at  indtlette  i  selve  Fortællingen, 
idet  han  sindrigt  benytter  Leiligheden  til  at  anbringe 
dem  der,  hvor  en  eller  anden  Begivenhed  synes  at  for- 
dre en  nærmere  Forklaring  eller  tilbyder  sig  som  et 
typisk  Exempel.  Saaledes  har  han  i  Anledning  af  Egil 
Uldserks  Begravelse  efter  Slaget  ved  Rastarkalv  anbragt 
et  Excurs  om  de  Gamles  Begravelser,^  og  førend  han 
skildrer  Haakon  den  Godes  sidste  Kamp,  giver  han  en 
udførlig  Beskrivelse  af  deres  Vaaben.* 

Schøning  var  ivrig  for  Norges  Ære,  tænkte  høit  om 
sine  Landsmænds  fordums  Herlighed.     Det  var  et  frem- 


•  Fortalen  til  Schønings  Norges  Higes  Historie,  I. 
^  Fortalen  til  N.  R.  H.  II. 

^  N.  R.  H.  II,  S.  377. 

*  Ibid.   II,  S.   391  —  400, 

trædende  Træk  hos  ham,  at  han  gjerne  vilde  føre  andre 
Folks  Udspring  tilbage  til  Norge.  At  Normanner  og 
Nordmænd  vare  et  og  det  samme,  var  for  ham  en  given 
Sag,  men  han  gik  endnu  langt  videre,  idet  han  ogsaa 
vilde  godtgjøre,  at  Tydsklands  Saxer  vare  udvandrede 
fra  Norge,  dengang  dette  erobredes  af  Nor  og  Gor,  en 
historisk  Begivenhed,  som  han  henlagde  til  det  første 
Aarhundrede  efter  Christi  Fødsel.  Disse  udvandrede 
Nordmænd  havde  da  „givet  Tydskerne  Smag  paa  Sø- 
røveri."  Den  samme  norske  Oprindelse  tillagfle  han 
ogsaa  Skotlands  Picter.^  Saxo's  Beretninger  om  de  dan- 
ske Skjoldunger  og  de  svenske  Ynglinger  søgte  han  at 
forklare  saaledes,  at  baade  Skjoldunger  og  Ynglinger 
ble  ve  til  Nordmænd^  „saa  at  alle  de  store  Ting,  som 
en  Skjold,  en  Gram,  en  Hadding  efter  Saxo's  Fortælling 
have  forrettet  i  og  udenfor  Danmark,  bør  forstaaes  om 
en  norsk  Skjold,  en  norsk  Gram,  en  norsk  Hadding.'-' 

Som    man    allerede    kan    slutte    af  det  ovenanførte 
Sted,    hvor  Nor  og  Gor   forudsættes   at   være   virkelige 


'  N.  R.  Hist.  I,  S.  127,  129,  446  o.  s.  v.  Recensenten  i  Kbhvns  Addr.- 
Contoirs  kritiske  Journal  for  1772  (S.  296)  bemærker  i  den  An- 
ledning: ,,De  Beviser,  hvorpaa  alt  dette  grunder  sig,  ere  tagne 
af  saa  mange  Omstændigheder,  saa  mange  sammenlignende  Beret- 
ninger, at  det  ikke  er  os  muligt  at  bringe  dem  i  Udtog,  Elskere 
af  saadanne  Undersøgelser  maa  efterse  dem  hos  Forfatteren  selv, 
og  vi  ere  foraikrede  om,  at  deres  Høiagtelse  for  hans  store  Lær- 
dom og  ugemene  Sindrighed  skal  blive  ligesaa  stor,  som  deres 
Uvished  om  Sagen  selv." 

-    N.  R.  Hist.  I,  S.   164  o.  s.  v. 

'  Kritisk  Journal  for  1772,  S.  299.  Recensenten  tilføier :  „En  Lykke 
bliver  det  for  Danmarks  Ære,  at  dets  Historie  har  fundet  ligesaa 
lærd,  ligesaa  vittig  en  Skribent  i  Hr.  Conferentsraad  Suhm,  som 
den  norske  i  Hr.  Professor  Schøning,  og  vi  tvivle  ikke  naa,  at  jo 
Hr.  Conferentsraaden  vil  søge  at  redde  Saio  det  bedste  muligt, 
allerhelst  da  der  i  disse  mørke  og  forviklede  Sager  ikke  kan  feg- 
tes  for  Sandhed,  men  alene  for  Jjærdom  og  Sindrighed." 

Personer,  gik  Schøning  meget  vidt  i  sin  Tro  paa  den 
gamle  islandske  Literaturs  Paalidelighed  som  historisk 
Vidnesbyrd.'  Og  mellem  de  paalidelige  Kilder  regnede 
han  ogsaa  Fandinn  Noregr,  I  denne  Misfurstaaelse 
laa  hans  største  Svaghed. 

Suhms  Dom  om  sin  Vens  Verk  var  denne:  ,,En- 
hver  Upartisk  og  Kyndig  maa  tilstaa,  at  alt,  hvad  Skarp- 
sindigbed,  Ettertanke,  møisommelig  Undersøgelse,  ud- 
bredt  Læsning,  Sandhedskjærlighed  kan  tilveiebringe, 
er  her  anbragt.  Stilen  er  tydelig,  ordentlig,  mandig 
og,  hvor  Tildragelserne  det  taale,  smuk."-  Og  skjønt, 
som  vi  have  seet,  allerede  Recensenten  af  Verkets  før- 
ste Del  i  ,,Kritisk  Journal"  nok  kunde  nære  Tvivl  om 
de  dristigste  Hypotheser  og  endog  tillade  sig  ironiske 
Bemærkninger  derom,  er  der  ingen  Tvivl  om,  at  Sam- 
tiden satte  Verket  overmaade  høit,  og  det  er  vis- 
selig blevet  læst  med  Fornøielse  af  Mange,  saameget 
mere  som  den  omhyggeligt  udarbeidede  Fremstilling 
gjorde  Læsningen  let  og  behagelig.  Thi  fra  Formens 
Side  staar  uimodsigelig  ,,Norges  Riges  Historie"  høit 
for  sin  Tid.  Staar  det  end  tilbage  for  0.  H.  Guldbergs 
omtrent  samtidig  udkomne.  classiske,  men  desværre  ufuld- 
endte  Verdenshistorie.^  kan  det  dog  forsvare  en  Plads 
blandt  den  Tids  bedste  danske  Prosa.  Jeg  hidsætter  en 
længere  Prøve,  for  at  Læseren  selv  kan  dømme: 

'    Se  hans  Udtalelser  herom  i  N.  R.  Hist.  I,  Fortalen. 

2    Saml.  Skr.  VI,  S.  42. 

'  Med  Guldbcrg  synes  en  kyndig  Dommer,  Rector  Oluf  Worm,  at 
sammenligne  ham  i  et  Brev  til  Nyerup  af  1797,  hvori  han  i  sin 
for  den  Tid  meget  strenge  Dom  om  Suhm  bl.  A.  udtaler:  ,,Det  er 
mig  ubegribeligt,  hvorledes  man  kan  sætte  ham  ved  Siden  af  eller 
over  en  Gram,  Schøning  eller  Guldberg."  N.  M.  Petersen,  Bidrag 
til  den  D,  Lit.  Historie,  V,  2,  S.  85  (efter  Nyt  theol.  Bibl.  B.  19, 
S.   177). 

Regie ringens   Tilstand    i    Norge,    under   Kong 

Hagen  den  Første,  kald  et  den  Gode  eller 

Adelsteins-Foster. 

§.   76. 

Vi  lade  Kong  Eriek,  efter  hans  Bortreise  fra  Norge,  indtil  viidere 
sværme  om  i  de  vestlige  Earvande,  og  vi  følge  den  nye  Norske  Eene- 
volds-Regent,  i  hans  første  Rogiering,  og  dertil  hørende  Foretagender. 
Efterat  Kong  Eriek  havde  forladt  Norge,  fandt  Kong  Hagen  der  ikke 
niindste  Modstand,  og  det  blev  ham,  efter  forauførte  Omstændigheder, 
en  læt  Sag,  at  sætte  sig  i  Besiddelse  af  det  hcele  Eiige.  Dermed,  og 
med  at  bringe  de  didhtn  hørende  Sager  i  Eigtighed,  hendreev  han  føl- 
gende Sommer,  og  opholdt  sig  til  den  Ende  i  de  vestlige  Kanter  af 
Riiget,  i  de  Provincer,  som  tilforn  havde  staaet  under  Kong  Ericks 
Herredømme,  indtil  henimod  Vinteren,  da  han  drog  tilbage  til  Thrond- 
hiem,  for  ogsaa  der  at  sætte  Sagerne  paa  en  fast  og  sikker  Fod.  Til 
den  Ende  overlod  han  heeie  Throndelagen,  med  dertil  hørende  Pro- 
vincer, som  et  Jarlsdømme,  til  Sigurd  Jarls  Bestyrelse,  paa  samme 
Maade,  og  med  alle  de  Rettigheder,  som  hans  Fader  for  ham  og  han 
selv  havde  havt  det,  under  Kong  Haralds  Regiering.  Derimod  ansaae 
Kong  Hagen  det,  efter  nærværende  Omstændigheder,  for  tienligst,  at 
forflytte  sin  Boepæl  eller  Residents  til  de  middelste  Provincer  i  Riiget, 
saasom  til  Fiordafylke,  til  Sogn,  til  Horda-  og  Rogaland,  hvor  endnu 
fandtcs  endeel  af  Kong  Ericks  Tilhængcre,  og  hvor  man  følgelig  havde 
meest  at  frygte  for  et  Angreeb,  saafremt  Kong  Eriek  fik  i  Siude  at 
giøre  Norge  et  Besøg,  for  der  at  sætte  sig  igien  paa  Thronen.  Dette 
finder  man  ikke  at  han  har  nogensinde  forsøgt,  ei  engang  at  have  for- 
uroeliget  Norge  eller  Kong  Hagen,  ved  fiendtlige  Angreebe;  og  hvad 
kan  have  været  Aarsag  deri  r  Jeg  vil  soge  derom  at  give  behørig  Op- 
lysning.  Den  ulykkelige  Kong  Eriek  gik,  efterat  have  forladt  Norge, 
over  til  Ørkenøerne,  som  tilforn  er  berettet,  hvilke  Øer,  efter  forom- 
talte  seeneste  Tildragelse,  mellera  Kong  Harald  Haarfager  og  Einar 
Jarl,  havde  længe  været  i  Einars  Eie,  men  vare,  efter  hans  Død,  til- 
faldnc  hans  Sønner,  Arnkell,  Erland  og  Thorfind  Hausakliu- 
fur.  Her  bestørkede  Kong  Eriek  sig  med  en  Hoh  Krigsfolk  og  Skibe; 
han  angreeb  derpaa  Skotland,  hvilket  Riiges  Kyster  han  udplyndrede ; 
og  han  gik  siden  løs  paa  Engelland,  hvor  han  mcente  sig  med  saa 
meget  større  Føie  at  kunne  øve  Fiendtlighcder,  som  Kong  Adelstan, 
ved  at  understøtte  Kong  Hagens  Foretagende  mod  Norge,  havde,  for 
en  stor  Deel,  været  Aarsag  i  Ericks  Ulykke.  For  derover  saavel  at 
hævne  sig,  som  tilliige  for  at  giøre  Bytte,  -øvede  denne  Fiendtlighcder 
overalt  i  Kong  Adelstans  Riige,  men  fornemmelig  i  Northumb  erland. 
I  dette  Land  havde  tilforn  en   stor  Deel  Norske  eller  Noidmænder  sat 

sig  ned;  de  Danske  og  Xorske  havde  adskillige  Gange  havt  det  i  Be- 
siddelse, fornemmelig  medens  de  en  Tiid  _  lang  vare  foreenede,  under 
Kong  Regner  Lodbrok  og  hans  Sønner;  og  desse  havde  længe  havt 
deres  Residents  i  Staden  York,  som  de  Norske  kaldte  J  or  vik.  Efterat 
Landet  var  dem  igien  af  de  Engelske  frataget,  havde  de  dog  idelig 
hiemsøgt  det  med  deres  Streiferier;  der  havde  ogsaa  adskillige  Stæders 
Navne,  saasom  Grimsbær,  Hauksfliot,  med  fleere,  sin  Oprindelse 
fra  det  Norske  Sprog;  og  de  bare  der  Vidne  om  de  Norskes  Eiendeele, 
Boepæle  og  forige  Besiddelse  af  Landet.  De  Norske  havde  altsaa,  fra 
gamle  Tiider  af,  tileegnet  sig  et  Slags  Ret  til  Northumberland;  jeg 
har  desuden  tilforn  yttret  mig  med  den  Tanke,  at  Kong  Adelstan  har 
givet  Kong  Hagen,  mens  han  endnu  var  Prints,  et  Slags  Testamente 
eller  Løfte  paa  benævnte  Deel  af  Engelland,  ventelig  til  Erstatning 
for  den  Deel  af  Norge,  som  ham  burde  tilfalde;  og  jeg  bestørkes  meget 
1  denne  Tanke,  af  den  i  Fagurskinna  forekommende  Beretning,  at  Kong 
Adelstan  lod,  ved  Gesandte,  som  fulgte  Hagen  over  til  Norge,  giøre 
Kong  Erick  det  Tilbud,  at  saafremt  han  godvillig  vilde  afstaae  Riiget 
til  benævnte  Prints,  skulde  han  i  dets  Sted  faae  Northumberland.  At 
dette  Tilbud  er  skeet  efter  Aftale  med  Hagen,  er  ei  at  tvile  paa;  i 
Betragtning  af  Sagernes  Omstændigheder  i  Norge,  ansaae  Kong  Ericks 
Venner,  efter  bemeldte  Fagurskinnas  Beretning,  det  ogsaa  for  raade- 
ligst,  at  tåge  mod  Forslaget:  men  han  forkaster  det  ventelig  for  det 
første,  som  haanligt ;  han  nødes  derpaa  at  rømme  Norge  ;  han  angrii- 
ber  Kong  Adelstans  Lande;  og  i  Anledning  deraf  igientager  denne, 
ved  et  nyt  Gesandtskab,  sit  forige  Tilbud,  med  det  Tillæg,  som  findes 
hos  Snorro,  at  i  Betragtning  af  det  store  Venskab,  der  havde  været 
mellem  Kong  Harald  og  Kong  Adelstan,  ansaae  denne  det  for  sin 
Skyldighed,  at  beviise  Kong  Erick,  som  bemeldte  sin  Vens  Søn,  al 
Ære  og  Tieneste.  Kong  Erick  tager  nu,  efter  derom  mellem  ham  og 
Kong  Adelstan  sendte  Gesandtskaber,  med  Glæde  imod  Tilbudet;  og 
han  faaer  Northumberland  at  regiere  over,  med  alle  dertil  hørende  Ind- 
komster,  dog  under  de  Vilkaare,  at  han  skulde  tåge  dette  Riigc  til 
Leen  af  Kong  Adelstan,  forsvare  det  mod  Naboerne,  de  Skoter,  men 
især  mod  de  Danskes  samt  andre  Søerøveres  Angreebe,  og  selv  med 
sin  Familie,  samt  heele  Følge,  lade  sig  døbe  og  antage  den  Christne 
Religion.  Alt  dette  indgaaer  Kong  Erick;  han  bliver  paa  den  Maade 
eat  i  Besiddelse  af  Northumberland;  han  opslaaer  sin  Residents  i  Sta- 
den York;  og  linder  saaledes  i  sin  Landflygtighed  et  nyt  Riigc.  Men 
Kong  Adelstan  selv  vandt  herved  ei  mindre  Fordeele :  hau  forbandt 
•ig  alle  Norske,  ei  mindre  dem,  som  vare  paa  Kong  Hagens,  end  dem 
af  Kong  Ericks  Partie ;  han  satte  sit  Land  i  Sikkerhed  mod  deres  fo- 
rige Angreebe;  og  han  fandt  i  Kong  Erick,  som  var  striidbar  og  tap- 
per nok,  et  mægtigt  Forsvar  for  Northumberland,  som  var  meest  udsat 
for  de  Nordiske  Folkes  Angreebe. 

Men  skulde  for  Kong  Hagen  ei  ogsaa  ved  denne  Leilighed  visse 
Fordeele  være  betingede,  naar  Sagen  var  af  den  Beskaffenlied,  som  vi 
tilforn  have  forestillet  den,  at  Northumberland  var  ham  givet  af  Kon" 
Adelstanr  jo  vist  nok:  man  finder  i  den  aaa  kaldte  Flateyar-Bok,  at 
Kong  Adelstan  har  været  Mellem-Mand,  mellem  sin  Foster-Søn,  Kon» 
Hagen,  og  Kong  Erick,  i  deres  Trette  om  Eiiget;  at  for  at  forliige 
den,  er  Northumberland  afstaaet  til  Kong  Erick ;  og  følgelig  har  denne, 
mod  at  faae  bemeldte  Riige,  som  tilforn  var  Kong  Hagens,  forbundet 
sig  til  at  lade  Norge  blive  uantastet.  Herover  finder  man  ogsaa  ei 
mindste  Spor  efter,  at  Kong  Erick  har  nogensinde  giort  mindste  For- 
sag, at  sætte  sig  igien  paa  den  forlorne  Throne,  eller  foruroliget  Norge, 
saa  længe  han  levede.  Imidlertiid  havde  dog  Kong  Hagen  Aarsag,  til 
at  bruge  al  muelig  Forsigtighed:  han  kiændte  Kong  Ericks  Hævn- 
gierrighed  og  Dronning  Gunhillds  Ondskab;  han  erfarede,  at  en  stor 
Deel  Norske,  som  tilforn  havde  været  paa  hans  Partie,  droge  efter- 
haanden  fra  Norge  over  til  Northumberland,  efterat  Kong  Erick  havde 
der  nedsat  sig;  han  vidste,  at  ham  følgelig  ei  fattedes  Kræfter,  til  at 
foretage  Ting  af  Betydenhed ;  og  derover  udvalgte  han  bemeldte  Steder 
i  Riiget  til  sin  Residents,  for  at  være  ved  Haanden,  hvor  Fornøden- 
heden det  udkrævede,  Desse  med  fleere  Anstalter,  som  ei  kunde  være 
Kong  Erick  ubekiændte,  men  Undersaatternes  almindelige  Kiærlighed 
især,  satte  Kong  Hagens  Riige  i  Sikkerhed;  han  nød  i  19  Aar  en  be- 
standig Fred,  og  den  Tiid  anvendte  han  paa  Indretninger  i  Riiget,  som 
forhvervede  ham  Tilnavn  af  den  Gode,  en  Titel,  som  hos  en  Regents 
Navn  bør  skrives  med  meere  end  gyldene  Bogstaver,  og  sættes  langt 
over  de  i  Historien  pralende  Tilnavne  afStor,  Seierriig,  Striid- 
bar,  m.  fl.  Det  var  Kong  Hagens  Hoved-Øiemærke,  da  han  besteeg 
Thronen,  at  sætte  sig  fast  i  Undersaatternes  Yndest,  sit  Riige  i  Sik- 
kerhed, og  alting  indenlands  paa  en  varig  og  ordentlig  Fod :  men  dertil 
ansaae  han  Lovenes  Forbedring  at  være  eet  af  de  tienligste  Midler; 
og  derpaa  anvendte  han  derover  megen  Fliid  og  Umage.  Uden  al 
Tvil  havde  han,  under  sine  Reiser  i  de  vestlige  Kanter  af  Riiget,  i  de 
Provincer,  som  tilforn  havde  staaet  under  Kong  Ericks  Herredømme 
især,  mærket  megen  Mangel  eller  Urigtighed  i  Lovenes  og  Retter- 
gangenes Forfatning.  Paa  dette  satte  han  sig  da  for  at  raade  Bod, 
og  henvendte  først  sit  Sind  til  de  i  bemeldte  Provincer,  eller  i  de  nu 
værende  Bergenhuusiske  Districter,  hidindtil  brugclige  Love,  hvilke  han 
lod  nøie  igieunemgaae  og  forbedre.  Dertil  betiente  han  sig  især  af 
den,  i  Landets  Love  kyndige  Thorleif  den  Viises  Raad  og  An- 
førsel, der  uden  Tvil  har  været  en  Sønnesøn  af  den  ældre  Thorleif  hin 
Viise,  som  Hagens  Farfader,  Halfdan  den  Gamle,  havde  brugt  i  samme 
Forretning,  og  en  af  de  saa  kaldte  Lagamænd  eller  Lovkyndige,  der 


eelr  kiændte  Lovene,  Rettergangs-Maaden,  med  dertil  hørende  Forma- 
liteter, og  underriiste  eller  oplærte  andre  deri,  saadan  en  f.  Ex.,  som 
Nial,  om  hvilken  det  heeder,  _at  han  var  saa  stor  en  Lavmand, 
at  „han  deri  ei  havde  sin  Liige,  og  underviiste  Thorhalld  saa  vel  i 
Lovene,  at  denne  blev  den  største  Lagmand  paa  lisland."  Ved  denae 
Thorleifs  og  fleere  kyndige  Mænds  Hiælp,  lod  Kong  Hagen  forfatte 
den  saa  kaldt»  Gul  athi  ngs  Lov,  som  siden  galt  i  nu  værende  Bergen- 
huus-Leen,  samt  i  de  tvende  Provincer,  Ryggia-Fylke  og  Agder 
(uden  Tvil  Norder-Agder),  men  er  efterhaanden  blcven  forøget,  eller 
u^viidet  og  forbedret,  af  adskillige  Konger,  især  af  Kong  Magnus 
Lagabæter.  Foruden  denne  Lov,  lod  Kong  Hagen  ogsaa  sætte  eller 
udgive  den,  siden  i  Throndelagcn  brugelige,  og  saa  kaldte  Fro  sto - 
Things  Lov;  og  dertil  betiente  han  sig  af  Sigurd  Jarls,  samt 
andre  lovkyndige  Thrønders  Hiælp  og  Raadførsel.  Kong  Hagen  har 
altsaa  været  een  af  Norges  ældste  og  største  Lovgivere;  han  indlagde 
sig  derved  en  almindelig  Høiagtelse  blandt  Undersaatterne ;  hans  mun- 
tre Sindelav,  hans  milde  og  indtagende  Væsen,  hans  Omgiængelighed, 
hans  store  Forstand  og  Yeltalenhed  satte  ham  hos  dem  i  en  ei  min- 
dre Yndest  og  Anseelse;  hans  Regiering  blev  derfor  een  af  de  lykke- 
ligste for  Norge ;  og  Himmelen  selv  velsignede  den  med  de  frugtbareste 
Aaringer,  med  de  beste  Tiider,  som  Landet  nogensinde  havde  havt:  en 
Sag,  som  vore  Forfædre,  for  en  storDeel,  tilskreve  den  Yndest,  i  hvil- 
ken deres  Konger  stode  hos  Guderne;  og  en  Belønning,  som  var  denne 
elskværdige  Regents  Dyder  værd.  der  satte  sit  fornemste  Vel  i  Under- 
saatternes  Lyksalighed,  i  at  fremme  sit  Riiges  Tarv  og  sande  Beste. 
Til  den  Ende  drog  han  den  ømmeste  Omsorg  for  Undersaatternes  al- 
mindelige  Fred  og  Sikkerhed;  han  føiede  tilUige  overalt  i  Riget  de 
Anstalter,  at  Kiøbraænd  og  andre  kunde  der  driive  deres  Handel  og 
øvrige  Handtering,  uden  mindste  Hinder  og  Afbræk;  og  han  giorde 
derved  en  Erobring,  som  er  langt  berømmeliger,  end  alle  de  ere,  der  skee 
ved  Krige  og  Sværd-Slag.  Vi  have  tilforn  fortaalt  Anledningen  til 
Jamtelands  og  Helsinglands  første  Beboelse  af  Norske,  fra  det 
Throndhiemske,  fra  de  Ind-Thrønderske  Districter  især.  Da  Harald 
Haarfager  siden  fiendtlig  angreeb  de  Throndhiemske  og  Nummedalske 
Konger,  som  tilforn  er  berettet,  flydde  paa  nye  mange,  for  at  undgaae 
hans  Herredømme,  baade  fra  Throndhiem  og  fra  Nummedalen,  over  til 
Jamteland,  deels  ogsaa  til  Helsingland,  hvor  de  anseelig  forøgede  Ind- 
byggernes  Antal.  Blandt  Hclsingerne  nedsatte  sig  efterhaanden, 
langs  Søesiiden  især,  en  stor  Deel  Svenske;  den  hecle  vestlige  Strand- 
kant af  den  Botniske  Bugt  blev  derover  i  de  ældre  Tiider  kaldet  Hel- 
singialand;  Landets  gamle  Indbyggere  komme  ved  den  Lcilighed 
i  Omgang  med  de  Svenske  ;  de  dreeve  deres  Handel  paa  Sverrig,  som 
det  næstgrændsende  Land;  og  de  blevc  derfor,  i  det  mindste  for  den 
største   Deel,   bemeldte   Riige   skatskyldige.      Med   Jamteland  havde 

det  derimod  en  anden  Beskaffenhed  :  det  laae  midt  imellem  Norge  og 
Sverrig;  og  ingen  kiærte  sig  i  lang  Tiid  derefter.  Vel  synes  det,  af 
endeel  Omstændiglieder,  som  Harald  Haarfager  skulde  have  underlagt 
sig  Jamteland :  der  tales  i  hans  Tiid  om  en  Ved  orm,  Herse  eller  Høv- 
ding i  Jamteland,  som  skal  have  været  en  Søn  af  Eognvalld,  men 
Sønnesøn  af  Ketill  Raum ;  man  nævner  os  ogsaa  en  J.irl  i  Jamtaland, 
liigeledes  i  Kong  Haralds  Tiid,  ved  Navn  K  i  all  ak,  hvis  Dotter  blev 
givt  med  Ketill  Flatnefs  Søn  Biørn:  men  Jarl  i  et  Land  tilkiænde- 
giver  Regieringens  Førelse  paa  en  andens  Vegne ;  og  naar  saa  var  i 
Jamteland,  paa  hvis  da  riimeligere,  end  paa  Kong  Haralds?  Men  dette 
afgiør  ei  Sagen.  Bemeldte  Ve  dorm  siges  paa  et  andet  Sted,  at  have 
været  Vemund  den  Gamles  Søn,  ventelig  i  Sogn,  og  en  riig  Herae, 
som  af  Frygt  for  Kong  Haralds  Overmagt,  rømte  over  til  Jamteland, 
hvor  han  opryddedc  endeel  Marker,  og  fæstede  der  Boepæl.  Denne 
Vemund  har  altsaa  ei  været  Jarl  eller  Herse  i  Jamteland,  sat  dertil  af 
Kong  Harald,  men  kun  een  af  de  anseeligste  Mænd  i  Landet;  og  i 
Navnet  Jamteland,  hvor  forhenævnte  Kiallak,  var  Jarl,  troer  jeg  at 
der  stikker  en  Feil.  Jamtaland  er  uden  Tvil  sat  for  Iraland ;  dette 
giver  Navnet  Kiallak  tilkiænde,  som  synes  meere  at  være  Irrskt  end 
Norsk.  Det  er  derfor  uvist,  om  Kong  Harald  har  nogensinde  enten  havt, 
eller  tileegnet  sig,  nogen  Ret  til  Jamteland;  Jamterne  synes  heller  at 
have  en  Tiid  lang  været  et  Slags  frict  Folk,  i  samme  Tilstand  om- 
trent, som  lisland  i  de  første  Tiider,  og  ei  staaet  under  Naboe-Kon- 
gerne,  men  dog  havt  Omgang  og  Handel  med  de  Norske,  især  med 
Thrønderne.  Denne  deres  Handel  paa  Norge,  og  Thrøndernes  i  Jamte- 
land, satte  Kong  Hagen  paa  en  sikker  og  ordentlig  Fod,  ved  at  for- 
skaffe de  Handlende  Sikkerhed,  og  indrette  ordentlige  Markeder;  han 
vidste  dernæst  ved  Foræringer,  ved  Æres  Beviisninger,  ved  T^fafter  og 
Tienstvillighed,  at  skaffe  sig  de  mægtigste  og  anseeligste  Mænd  i  Jamte- 
land til  Venner;  desse  søgte  derfor  flittig  til  hans  Hof  i  Throndhiem, 
hvor  Kong  Hagen  som  oftest  opholdt  sig,  efterat  Riiget  var  sat  i  Sik- 
kerhed for  Kong  Ericks  Overfald;  og  de  bleve  der  imodtagne  med  den 
Belevenhcd,  hvorved  Kong  Hagen  vandt  og  indtog  alle.  Paa  denne 
Maadc  vandt  han  nu  ogsaa  sit  Øiemeed  i  Hensigt  til  Jamteland.  Kong 
Hagens  milde  og  kloge  Regiering  blev  Indbyggerne  den  kraftigste  Op- 
muntring,  heller  at  foreene  sig  med  de  Norske,  fra  hvilke  de  desuden 
nedstammede,  end  med  de  Svenske ;  de  gave  sig  derfor  under  hans 
Lydighed,  svore  ham  deres  Troeskab,  og  forbunde  dem  til  at  betale 
ham  Skat.  Dette  Exempel  havde  den  Virkning  blandt  Helsingcrne,  at 
saa  mange  af  dem,  som  havde  deres  Herkomst  fra  Nordmændene,  til- 
sagde liigeledes  Kong  Hagen  deres  Troeskab  og  Lydighed,  hvilken 
derimod,  for  dem  saavel,  som  for  Jamterne,  lod  forfatte  visse  Love  og 
en  Lands  Ret,  hvorved  deres  Sager  for  Fremtiiden  kunde  sættes  i  en 
retskaffen  og  ordentlig  Forfatning. 

I  mere  end  en  Menneskealder  efter  sin  Død  omtaltes 
Schøning  ikke  lettelig  uden  som  den  store  og  høitfor- 
tjente  Historiker,  hvis  Berømmelse  ingen  vovede  at  an- 
taste. Enduu  Wachler,  der  1820  af sluttede  sit  Verk 
om  den  historiske  Forsknings  og  Kunsts  Historie,  an- 
viser hans  Hovedverk  en  Plads  ved  Siden  af  Mosers 
og  Johannes  von  Miillers  Arbeider.  ^ 

I  1818  udtalte  deriraod  Grundtvig  i  Forordene  til 
sin  Oversættelse  af  Snorre  en  hidtil  uhørt  Dom  om  Schø- 
nings P'ortjenester.  Grundtvig  gjorde  ikke  alene  gjæl- 
dende,  at  Schøning  var  «lettroende,  hvor  det  gjaldt  Is- 
lændernes  og  hans  egne  Indfald,  vantro,  hvor  det  gjaldt 
andres  Viduesbyrd,  høist  partisk  for,  hvad  han  kaldte 
Norsk,  og  høist  ubillig  mod  Saxo",  men  han  erklærede 
ligefrem,  at  han  ,,med  al  sin  Læsning,  Kundskab,  Flid 
og  Betænksomhed  var  aldeles  uskikket  til  at  skrive  en 
Norges  Historie,  som  kunde  hædre.  gavne  eller  glæde 
Folket,  ja  ligesaa  uskikket  til  ved  Granskning  at  opklare 
Oldtidens  Dunkelhed,  thi  han  fattedes  Liv  og  Aaud.'-'^ 
Men  ikke  destomindre  indrømmede  han  dog,  at  „Schø- 
ning  altid  bliver  en  saare  mærkværdig  Mand,  hvis  hæ- 
derlige  Ihukommelse  aldrig  kan  uddø,  saalænge  Nordens 
Historie  elskes,  kjendes  og  fortsættes."  Hans  Adkomst 
til  denne  Ros  søger  Grundtvig  deri,  .,at  han  var  den 
første  Nordmand,  der  prøvede  paa  at  skrive   en  Norges 


'  ^Seine  Geschichte  von  Xorvregt-n  behauptet  eine  ehrenvoUe  Stelle 
neben  J.  Mosers  und  J.  ?>lullers  Werken ;  wie  dicse  beabsichtigte 
er  durch  traue  auschauliche  Erneuung  der  Vergangenheit  den  va- 
terlandischen  Volkssinn  lur  Gegenwart  und  Zukunft  zu  reinigcn 
und  zu  erkraftigcn,  —  —  _  dem  cntapricht  auch  die  edle  Ein- 
falt  der  Darstellung  und  Spracbe  u.  s.  w."  L,  Wachler,  Geschichte 
der  historischen  Forschung  und  Kunst,  II,  Gottingen  1820,  S.   1017. 

^  Norges  Konge-Krøniko  af  Snorro  Sturlesøn,  fordansket  af  Nik. 
Fred.  Sev.  Grundtvig.    Kbhvn.  1818  flg,  4t.o.  I,  Fortalen  S.  XI^VIII. 

Historie,  og  den  første  lærde  Nordmand  efter  Videnska- 
bernes  Gjenfødelse,  som  lagde  sig  efter  gammel  Norsk 
eller  Islandsk,  saa  man  i  alle  Maader  kan  sige,  at  det 
først  var  ved  ham,  at  Norge  tilegnede  sig  Snorro  Stur- 
lesøns  udødelige  Verk."  Det  vilde  ikke  være  heldigt 
for  lærde  Verker,  ifald  Spørgsmaalet  om  deres  „Liv  og 
Aand"  skulde  afgjøres  efter  Grundtvigs  Principer,  og 
dennes  Dom  om  Schøning  er  visselig  ubillig,  men  dog  er 
der  i  de  Ord,  jeg  her  har  anført,  som  i  alt,  hvad  Grundt- 
vig skrev  i  sine  yngre  Aar,  ogsaa  noget  træffende  og 
sandt.  Han  har  ved  at  betone,  at  Schøning  var  den 
første  Nordmand,  der  har  villet  skrive  sit  Fødelands 
Historie,  netop  peget  paa  det,  som  til  alle  Tider  skal 
sikre  ham  mod  Glemsel. 

Endnu  strengere  faldt  imidlertid  Dommen  over  Schø- 
ning, da  Dahlmann  1822  udgav  sine  „Forschungen  auf 
dem  Gebiete  der  Geschichte".  Ogsaa  denne  anerkjendte 
endnu  Schønings  Fortjenester  af  Snorre  og  dertil  ogsaa 
hans  geographiske  Forskninger,  men  fandt  hans  historiske 
Hovedverk  omtrent  under  al  Kritik  og  tog  navnlig  skarpt 
fat  paa  ham  for  hans  Benyttelse  af  Fundinn  Noregr 
som  et  paalideligt  Kildeskrift. ^     Et  nærmere  Studium 


'  „Wer  Schønings  Yerdienst  zur  Ansicht  bringen  will.  braucht  nur 
auf  seinen  Snorre  hinzuweisen  und  seine  geographischcn  Forschun- 
gen,  allein  in  Betracht  des  historischen  Urtheils  steht  derselbe  auf 
einer  niedrigen  Stufe,  wclche  nicht  durch  die  Verschwendung  des 
Beiworts:  „der  grosse  Schøning"  erhohct  wird.  Seine  drei  Quar- 
tanten  der  norwegischen  Geschichte,  bis  auf  Håkon  den  Guten,  sind 
ihre  Grundlage  nach  wedcr  Geschichte  noch  Volkssage,  sondern 
ein  aus  beiden  erwachsenes  unerfreuliches  Gerede  und  Gemachte". 
F.  C.  Dahlmann,  J'orschungcn  auf  dem  Gebiete  der  Geschichte,  I, 
Altona  1822,  S.  394.  (Gjengivet  i  Budstikken,  IV,  Chra.  1823, 
S.  257  med  en  Bemærkning  af  J.  Chr.  Berg), 


82 

af  Nordens  Historie  har  dog  maaske  bragt  Dahlmaun  til 
i  senere  Aar  at  betragte  Schønings  mange  lærde  Arbei- 
der med  noget  mildere  Øine,  thi  da  han  i  1841  vilde 
yde  Werlauff  sin  Anerkjendelse  for  dennes  mange  Bidrag 
til  norsk  Historie,  gav  han  sin  Udtalelse  heraf  den  Form, 
at  den  danske  Lærde  ..siden  Schøning  havde  erhvervet 
sig  de  mangesidigste  Fortjenester  af  Norges  Historie. '"^ 
Werlauff,  hvis  Bedømmelse  af  Begivenheder,  Til- 
stande  og  Personligheder  altid  iidmærker  sig  ved  For- 
domsfrihed  og  Upartiskhed,  har  i  de  Forelæsninger  over 
„Kilderne  til  Norges  Historie",  som  han  holdt  i  Aarene 
1842—1843  ved  Kjøbenhavns  Universitet,  udtalt  sig  saa- 
ledes  om  Schønings  Norges  Historie:  .,Suhms  Dom  er 
vistnok  endnii  grundet.  Der  spores  en  fast  Plan,  Omhu 
for  Indhold  og  Foredrag,  og  der  kan  ikke  miskj endes  en 
vis  Kunst,  hvorved  Excurser  indflettes  uden  at  afbryde 
den  historiske  Fortællings  Gang.  Man  kan  udsætte :  en 
altfor  kjendelig  Higen  efter  at  efterligne  Polybius;  han 
vil  formeget  pragraatisere,  bedømmer  Forholdene  efter  en 
nyere  Tids  Maalestok.  Første  Del  har  den  Feil,  at  han 
anser  ethvert  islandsk  Skrift  for  at  indeholde  historisk 
Stof,  intet  for  blot  og  bar  Digtning,  mindre  kan  derimod 
udsættes  paa  hans  Kritik  i  det  tredie  Bind.  Det  er  at 
beklage,  at  han  dvælede  saameget  ved  den  ældste  Tid 
og  derved  hindredes  for  at  rykke  videre  frem  i  den 
senere." - 


'  „Seit  Schøning  hat  Werlauff  sich  die  vielseitigstcn  Verdienste  um 
die  Noiwegische  Gcschichte  erworben."  F.  C.  Dahlmann,  Geschichte 
von  Dannemark,  II,  S.   178. 

■■  Efter  et  Collegiehefte,  nedskrevet  af  Allens  flittige  Medhjelper, 
Udgiveren    af    Diplomatarium    Flensburgense,    P.     Seidelin.      Den 

Da  Keyser  og  Munch  optoge  den  gamle  norske  Hi- 
storie til  Behandling,  fulgte  det  ganske  vist  af  sig  selv, 
at  de  i  det  hele  maatte  betragte  tidligere  Forsøg  som 
ikke  existerende  og  overalt  gaa  tilbage  til  de  oprinde- 
lige  Kilder,  De  toge  da  intet  Hensyn  hverken  til  Schø- 
nings Norges  Riges  Historie  eller  til  hans  Afhandling 
om  de  Korskes  Oprindelse.  Paa  den  Maade  gik  det  til, 
at  de  to  Mestre  kom  til  at  overse,  at  en  historisk  Theori, 
paa  hvilken  de  selv  satte  meget  stor  Pris,  da  den  var 
Grundlaget  for  deres  hele  Betragtniug  af  Norges  Oldtid, 
og  som  ogsaa  af  Alraeuheden  en  Tidlang  betragtedes 
som  en  af  den  ,,norske  historiske  Skoles"  originaleste 
og  aandfuldeste  Opdagelser,  —  allerede  i  1769,  sytti 
Aar,  forend  Keyser  udtalte  den  som  en  formentlig  Ny- 
hed,  var  bleven  fremsat  af  Schøning.  Denne  Theori 
er  ingen  anden  end  Læren  om,  at  vore  Forfædre  som  et 
allerede  existerende  Folk  skulde  være  indvandrede  til 
Norge  ad  en  nordlig  Vei,  og  at  Haalogaland  skulde 
være  den  først  befolkede  norske  Bygd,  en  Paastand, 
om  hvis  Ælde  ikke  alene  Keyser  og  Munch  selv.  men 
ogsaa  alle  andre,  Modstandere  som  Tilhængere,  synes  at 
have  været  lige  uvidende,  uagtet  den  dog  forelaa  i  et 
trykt  Skrift,  der  findes  i  ethvert  offentligt  Bibliothek. 
Jeg  hidsætter  her  Schønings  Ord  jevnsides  med  Keysers: 


samme  Bemærkning  om,  at  Schøning  desværrc  anvendte  alt  for 
megen,  tilsidst  dog  ufrugtbar  Flid  paa  Norges  forhistoriske  Tid, 
var  allerede  i  1804  fremsat  af  G.  L.  liaden  i  Forordene  til  hans 
„Det  norske  Riges  Historie"  :  „Schøning,  der  for  Norges  Historie 
kunde  have  gjort  meget,  opholdt  sig  for  længe  ved  Oldtidens  uop- 
klarlige  Begivenh^dcr,  (saa)  at  Døden  hindrede  ham  fra  at  fuld- 
føre  den  egentlige  norske  Historie." 

6* 


84 


1769. 

G.  Scbøninf,   Afhandlins  om  de  Norskes 
Oprindelse.     S.  222—224. 


„Man  maa  med  Rimelighed 
slutte,  at  de  Xorske  og  Svenske 
have  Tæret  i  de  ældste  Tider  af 
følles  Oprindelse,  at  de  førend  deres 
Fløtning  her  ind  i  Norden  skede, 
have  udgjort  et  Folk,  —  —  at  en- 
delig hemeldte  Norske  og  Svenske 
Folkefærd  har  allerførst  delt  sig 
i  tvende  Hobe,  enten  efterat  de 
vare  komne  over  det  Alandske 
Hav,  da  de  Svenske  have  sat  dem 
ned  i  det  nuværende  Sverrig,  de 
Norske  tåget  Veien  mod  Vesten, 
eller  rettere  have  de  Sidste  gaaet 
norden  om  den  Botniske  Bugt, 
sat  dem  først  ned  i  den  siden  saa- 
kaldte  Throndelagen  og  paa 
Helgeland,  mens  de  Svenske 
ginge  over  det  Alandske  Hav  og 
til  Sverrig  eller  Upland  især.  Hvor- 
ved da  er  skeet,  at  ligesom  be- 
meldte Upland  blev  de  Svenskes 
fornemste  Opholdssted,  hvor  deres 
ypperste  Konge-Sæde.  deres  for- 
nemste Tempel  og  Guds-Dørkelse 
var,  saa  har  bemeldte  Thronde- 
lagen ligeledes  været  det  Sted, 
hvor  det  fornemste  og  største  Tem- 
pel i  hele  Norge  fandtes — , 

Ikke  nok  dermed:  Bemeldte  Thron- 
delagen var  desuden  det  Sted,  hvor- 
paa  Norges  fornemste  Styrke  i  de 
ældre  Tider  beroede,hvisKyndighcd 
eller  Exempcl  de  andre  gjerne  ret- 
tede sig  efter  —  —  —  — ,  hvor, 
men  fornemmelig  paa  Helgeland, 
Othins  Efterkommere   have    fæstct 


1839. 

R.  Keyser,  i  Saml.  lil  det  Norske  Folks 

Sjrog  oe  Historie.   VI,  S.    429.     (Samlede 

Afhandlinper,  S.  205  og  208). 

,,Det  var  naturligt,  at  Nord- 
mændene,  fremfor  at  indlade  sig  i 
en  uvis  Kamp  [med  Tschuderne] 
foretrak  [fra  Finland]  at  drage 
uhindret  frem  i  en  nordligere  Ret- 
ning imellem  de  svage  Finlapper. 
Imidlertid  maa  her  en  eller  anden 
Begivenhed  have  foranlediget  Sv i- 
arnes  Afsondring  fra  Hovedstam- 
men. Det  er  sandsynligt,  at  disse, 
der  rimeligvis  allerede  dengang 
som  Fylke  eller  mindre  Afdeling 
af  Stammen  betegnedes  ved  Nav- 
net Sviar,  have  prøvet  paa  at 
nedsætte  sig  paa  den  botniske 
Bugts  Østside,  at  de  her  ere 
blevne  afskaarne  fra  den  øvrige 
Stamme  og  ved  Tschudernes  Paa- 
trængen  tvungne  til  at  drage  sig 
over  Aalandshavet  til  Upland,  hvis 
frugtbare  Sletter  stedse  siden  bleve 
deres  Hovedsæde. 

,,Hovcdstammen  har  imidler- 
tid fortsat  sin  Vandring  nord  om 
Bugten  jgjennem  det  nuværende 
svenske  Lapland,"  —    — 

„Veien  nord  om  den  botniske 
Bugt  og  vestover  Kjølen  maatte 
bringe  den  norrøne  Stamme  til 
de  nuværende  Nordland e,  hvil- 
ket hele  vidtløftigf'  Kystland  lige 
nord  til  Malanger  Fjord  benævn- 
tes  Haalogaland  og  regnedes 
forNorges  nordligste  Fylke. 
Navnet  er  mærkeligt.  Det  be- 
tegner det  hellige  Land,'  vist- 
nok  et  Minde  om,  at  det   var  den 


Om  Keysers  Forklaring  af  Navnet  Haalogaland,  der  videre  er  ud- 
ført  af  Munch,  (N.  F.  Hist.  I,  1,  S.  331  og  i  Norsk  Maanedsskr. 
Ill,  S,  146),  ae  S.  Bugge  i  Norsk  hist.  Tidsskr.  I,  S.  135—140. 

deres  Bopæle,  ligesom  i  Upland  i 
Sverrig,  ei  at  tale  derom,  det  de 
Norske  i  et  vist  gammelt  Vers 
kaldes  HelgelændernesBørn. 
Alt  dette  mener  jeg  nu  kan 
være  tilstrækkelig  Grund  for  at 
stadfæste,  hvad  tilforn  er  anført, 
og  for  at  bevise  de  Slutningers 
Rigtighed,  som  heraf  kan  udtræk- 
kes,  nemlig  disse:  Åt  den  Nor- 
denQeldske  Del  af  nuværende  Norge, 
særdeles  Throndelagen  og  Hel- 
ge land,  er  af  de  egentlig  saa- 
kaldte  Norske,  jeg  mener  dem, 
som  i  Selskab  med  de  Svenske 
komme  ind  i  Norden,  først  bleven 
beboet."' 


hellige  Jord,  paa  hvilken  Stammen, 
efter  at  have  i  flere  Menneskeal- 
dre  vandret  ustadig  om,  allerførst 
fandt  et  fast  Tilholdssted,  hvor 
den  trygt  kunde  bygge  sin  Arne 
og  uforstyrret  tilbede  sine  fædrene 
Guder.  Haalogaland  i  Norge 
benævntes  ligesom  Upland  i  Svi- 
thjod  i  de  ældste  Tider  fortrins- 
vis  Mannheimr,  det  er  Mænde- 
nes  —  Folkets  —  Hjem,  og  lige- 
som Ynglingernes  gudebaarne 
Æt  efter  Sagnet  stammede  fra  Svi- 
arnes  Mannheim,  nemlig  det  sven- 
ske Upland,  saaledes  udsprang 
Lade-Jarlernes  Æt,  der  i  An- 
seelse vel  kunde  jævne  sig  med 
hin,  fra  det  norske  Mannheim, 
fra  Haalogaland,  hvor  dens  før- 
ste Stamfader  Sæming,  Odins 
Søn,  skulde  have  hersket.  Haalo- 
galand var  altsaa  med  Hensyn  til 
Norge  ikke  alene  den  norrøne 
Stammes,  men  ogsaa  Asatro- 
ens  første  Hjem,  og  det  er  uden 
Tvi  vi  med  Antydning  heraf,  at 
Nordmændene  i  et  Oldtidskvad 
kaldes  Haaleygernes  Sønner. 
„Men  snart  bleve  uden  Tvivl, 
da  flere  Fylker  vare  indvandrede, 
Throndheims  frugtbare  Dale, 
indbyrdes  forbundne  ved  den  store 
Fjord,  Stammens  Middelpunkt. 
Langt  ned  i  Tiden,  længc  efter  at 
Norge  var  blevet  et  samlet  Rige, 
ansaaes  endnu  Throndheim  for 
dettes  Hovedstyrke,  der  med  et 
Slags  Ærefrygt  bctragtedes  af  det 
øvrige  Land.'   —  — 


Alle  Udhævelser  ere  gjorte  af  Schøning  og  Keyser  selv. 

Intet  er  vissere,  end  at  nu  forlængst  ikke  et  eneste 
af  Schønings  Skrifter  mere  bliver  le&st  af  den  større  dan- 
nede Almenhed.  Det  er  endog  kun  de  færreste  af  dem, 
som  fremdeles  kunne  siges  at  være  uundværlige  for 
Historikere  af  Fag.  Men  det  vilde  være  en  stor  Uret- 
færdighed,  om  nogen  herved  vilde  lade  sig  forlede  til 
at  glemme  hans  store  Betydning  for  vort  Folks  Udvik- 
ling  eller  negte  hans  Norges  Eiges  Historie  en  Plads 
blandt  vore  monumentale  Verker.  Thi  mellem  de  glæde- 
lige  Tidens  Tegn,  som  i  Slutningen  af  det  attende  Aar- 
hundrede  bebudede  Norges  store  Opsving  i  det  nittende, 
var  det  ikke  det  mindst  betydningsfulde,  at  vort  Land 
da  for  første  Gang  frembragte  en  lærd  Historiker,  der 
indsatte  et  helt  Liv  paa  at  granske  og  fremstille  dets 
Fortid.  Hans  Forsøg  blev  ufuldendt,  og  det  var  ufuld- 
komment,  men  kun  fordi  Tiden  til  et  saa  uhyre  Arbeide 
endnu  ikke  engang  tilnærmelsesvis  var  kommeu,  ikke  at 
tale  om,  at  den  Art  Arbeider  neppe  nogensinde  lykkes 
ved  det  første  Tilløb  af  en  eneste  Mand.  Men  for  at 
vise,  hvilken  Betydning  et  Tilløb  som  Schønings  dog 
har  for  vor  Nation,  behøve  vi  kun  at  gjøre  det  Spørgs- 
maal:  Hvis  Schøning  ikke  havde  levet,  hvad  saa?  Jo, 
da  vilde  det  med  Føie  kunne  siges:  I  den  hele  Tid,  i 
hvilken  Norge  var  forenet  med  Danmark,  var  der  ikke 
en  eneste  iudfødt  Nordmand,  der  forsøgte  at  skrive  dets 
Historie.     Sed  in  magnis  voluisse  sat  est. 

Hos  mange  af  dem,  der  med  eller  uden  Berettigelse 
kalde  sig  Literaturhistorikere,  er  det  en  gjennemgaaeude 
Feil,  at  de  over  den  æsthetiske  Literatur  som  oftest 
glemme  den  videnskabelige,  uagtet  denne  for  et  Folks 
Udvikling  tilsidst  dog  ikke  spiller  nogen  ringere  Kolle 
end  hin.    Saaledes  har  man  hos  os,  og  det  ganske  vist 

med  fuld  Føie,  fremhævet  Betydningen  af  det  norske 
Selskab  og  de  norske  Digtere  i  forrige  Aarhundredes 
Slutning,  men  man  har  ikke  lagt  den  tilbørlige  Vegt 
paa,  at  samtidig,  eller  endog  uoget  tidligere,  Natur- 
videnskaben  liavde  faaet  en  Repræsentant  som  Gunne- 
rus og  Historien  en  Repræsentant  som  Schøning.  En 
grundigere  Betragtning  vil  lære  os  at  betragte  ogsaa 
disses  Liv  og  Gjerning  som  uundværlige  i  den  Tid.  da 
deres  Landsmænd  vaagnede  til  national  Selvbevidsthed. 
Derfor  skal  ikke  Schøning  bedømmes  blot  efter 
Antallet  af  uheldige  Hypotheser,  der  ikke  have  kunnet 
holde  Stand  mod  videre  fremskredne  Tiders  Kritik. 
Og  lykkelig  vil  den  norske  Videnskabsmand  fortjene  at 
prises,  der  hundrede  Aar  efter  sin  Bortgang  maatte  for- 
tjene at  omfattes  af  hans  Landsmænd  med  den  Erkjendt- 
lighed,  hvorpaa  Gerhard  Schøning  har  Krav  endnu  i 
Aaret  1880. 


IX. 

Schønings  efterladte  Arbeider  og  Samlinger.     Hans  Bibliothek. 

Schønings  Excerpter,  utrykte  Skrifter,  Udkast  og 
Begyndelser  til  literære  Arbeider,  bans  i  Norge  ind- 
samlede  Diplomer,  forskjellige  af  Dass's  Antegnelser 
som  Schøning  bavde  arvet,  alle  disse  Ting  bleve  heldig- 
vis reddede  for  offentlige  Samlinger.  I  Ligbed  med 
hvad  der  var  skeet  efter  Laugebeks  Død,  nedsattes  der 
nemlig  ogsaa  efter  Schønings  Bortgang  en  Commission 
til  at  gjennemgaa  og  vurdere  dette  hans  Efterladen- 
skab,  hvilket  for  en  Sum  af  12G2  Rdlr.  2  Mark  ind- 
kjøbtes  for  kongelig  Regning. 

Diplomerne  afgaves  til  Geheimearchivet,  hvorfra  i 
vort  Aarhundrede  en  stor  Del  af  dem  ere  afgivne  til 
Norge,  indleraraede  i  det  norske  Rigsarchiv  og  efter- 
haanden  trykte  i  Diplomatarium  Norvegicum;  Paateg- 
ninger  paa  vedkommende  Documenter  vise  endnu,  at 
de  hidrøre  fra  Schøning.  Det  Øvrige  gik  ind  i  det 
store  kongelige  Bibliothek,  hvor  det  senere  oftere  er 
blevet  benyttet  af  historiske  Forskere,  fornemmelig  af 
Nordmænd.  Adskilligt  er  derfor  senere  kommet  Litera- 
turen  tilgode  gjennem  Andres  Skrifter,  flere  Ting  ere 
ogsaa,  som  tildels  allerede  ovenfor  leilighedsvis  anført, 
blevne  udgivne  dels  fuklstændigen,  dels  i  Uddrag'.     Det 


'    WerlaufF,  Historiske  Efterrctningcr   om   det   store   kgl.  Bibliothek, 
2.  Udg.,  S.  215,  314. 

vigtigste  af  disse  i  Haandskrift  efterladte  Arbeider  var 
hans  Reise,  hvoraf  han  selv  kun  havde  udgivet  den 
mindste  Del.  Mange  længtes  efter  at  se  den  fuldstæn- 
dig  offentlig^ ort,'  men  det  er  endnu  ikke  skeet,  kun 
Brudstykker  ere  hidtil  fremkomne.  Nogle  Aar  før  Nor- 
ges og  Danmarks  Adskillelse  var  der  for  Alvor  Tale  om 
en  fuldstændig  Udgave.  Jacob  Aall  paa  Nes,  som  ved 
denne  Tid  saa  varmt  understøttede  literære  Foretagen- 
der, havde  lovet  at  bekoste  den,  og  J.  C.  Berg  skrev 
allerede  til  Nyerup  den  23de  Dec.  1811:  „At  Schønings 
Reise  omsider  dog  engang  bliver  trykt,  er  mig  over- 
maade  behageligt.  Gid  der  og  maatte  findes  nogen, 
der  vilde  udgive  hans  øvrige  Excerpter  paa  det  konge- 
lige Bibliothek."^  Men  Udgaven  kom  ikke,  thi  man 
havde  uheldigvis  overdraget  Arbeidet  til  en  Mand.  der 
aldrig  fik  noget  færdigt,  den  forøvrigt  i  Norges  Special- 
historie  og  Topographi  vel  bevandrede,  men  tillige  saare 
ulykkelige  Literat  Sigvard  Kildal  Jentoft,  ligesom  Schø- 
ning selv  en  Landhandlersøn  fra  Lofoten  (f.  1765, 
f  1831).^  Mange  Aar  senere  (i  1825)  gjorde  Jentoft, 
der  levede  i  Armod  i  Kjøbenhavn,  en  Reise  til  Christi- 
ania for  at  ansøge  Kong  Carl  Johan  om  Understøttelse 
til  at  udgive  Schønings  Reise,  „men  hans  Ansøgning 
blev  ikke  bønhørt.'-*  Det  norske  historiske  Kildeskrift- 
Fonds  Bestvrer  har  imidlertid  for  kort  Tid  siden  ladet 


Luxdorph  skriver  saalcdes  til  Suhm  2den  Jan.  1785:  „Grey  Thott 
jamrede  sig  igaar  over,  at  der  ikke  kommer  mere  ud  af  Schønings 
Reise.     Jeg  gjør  ligesaa." 

TJdvalg  af  Breve  fra  Nordmænd  til  R.  Nyerup,  udg.  af  L.  Daae, 
S.  61. 

Dette  er  mig  1861  fortalt  af  Conferentsraad  Werlauff. 
J.   C,   Berg   til    Werlauff   18de   April    1826    (Norsk   historisk  Tids- 
skrift, I,  S.  452). 

tåge  eu  fuldstæudig  Afskrift  af  det  hele  Verk,  der  saa- 
ledes  er  tilgjængeligt  i  det  norske  .Rigsarchiv,  og  det 
tor  vel  haabes,  at  man  endnu,  naar  en  dertil  skikket 
Mand  maatte  melde  sig,  kan  opleve  at  se  det  gamle 
Ønske  om  en  hel  Udgave  af  denne  vigtige  Reise  opfyldt. 

Medens  saaledes  Schønings  egentlige  literære  Efter- 
ladenskaber  dog  idetmindste  ere  reddede  fra  at  gaa  til- 
grunde,  ere  derimod  hans  private  Papirer  udentvivl  at 
betragte  som  forsvundne.  Breve  til  ham  existere  saa- 
godtsom  slet  ikke,  og  det  behøver  ikke  at  siges,  hvor 
uheldigt  dette  er,  ikke  alene  fordi  en  Hovedkilde  til 
hans  egen  Levnetsbeskrivelse  derved  maa  undværes, 
men  ogsaa  for  Literærhistorien  overhovedet.  For  kun 
at  nævne  et  Exempel,  hvor  interessant  skulde  det  ikke 
have  været  at  besidde  Dass"s  Breve  til  Schøning,  da 
man  jo  af  hans  tildels  bevarede  Breve  til  Suhm  kan 
slutte  sig  til.  hvor  indholdsrige  de  maa  have  været? 
Ogsaa  Breve  fra  Schøning  høre  til  de  store  Sjelden- 
heder.  Trykte  ere  neppe  flere  end  de  faa  af  hans 
Breve  til  Suhm,  der  udgjøre  et  af  de  vigtigste  Bidrag 
til  Brevskriverens  Levnet,  samt  et  Forretningsbrev  til 
den  ripensiske  Samler  David  Grønlund.* 

Da  Rector  Dass  testamenterede  Schøning  den  Del 
af  sit  Bibliothek,  der  bestod  af  danske  (og  norske)  samt 
svenske  Skrifter  eller  angik  Nordens  Historie,  tilføiede  han 
ingen  udtrykkelig  Betingelse  om  denne  Bogskats  frem- 
tidige Bestemmelse,  men  antydede  kun,  at  der  mellem 
ham  og  Schøning  bestod  en  Aftale.  Denne  gik  ud  paa, 
at  Bøgerne  efter  Schønings  Død  skulde  tilhøre  Thrond- 
hjem.      Schøning    besluttede    imidlertid,    at    ikke   alene 

'    Historisk-biographieke  Samlinger,  udg.  af  C.  Molbcch,  S,  215 — 216, 

den  ham  tilfaldne  Del  af  Dass"s  Bogsamling,  men  at 
ogsaa  alle  hans  egne  Bøger  skulde  skjænkes  til  det  nor- 
ske Videnskabsselskab.  Herom  har  han  en  Maanedstid 
før  sin  Død  udtalt  sig  for  Luxdorph,  som  under  17de  Juni 
1780  har  antegnet:  ..Besøgt  med  min  Kone  Schøning, 
som  vil  gjøre  sit  herlige  Bibliothek  til  en  publique 
Stiftelse  i  Throndhjem."'  Denne  Bogsamling,  der  fuldt 
fortjener  hin  Luxdorphs  Characteristik,  udgjorde  noget 
over  11,000  Bind.  Den  største  Del  heraf  har  aaben- 
bart  været  samlet  af  Schøning  selv,  thi  hvad  han  arvede 
efter  Dass  udgjorde  neppe  Trediedelen  af  dette  Antal.^ 
Efter  Schønings  Død  kom  ogsaa  denne  hans  rige 
Gave  den  Stad  tilgode,  i  hvilken  han  havde  tilbragt  saa 
mange  Aar  af  sit  Liv.  Efterat  Arveprinds  Frederik,  der 
var  det  norske  Videnskabsselskabs  Præses,  havde  ud- 
virket  en  Cabinetsordre  om,  at  Schønings  Enke  skulde 
erholde  en  livsvarig  Pension,  overdrog  denne  Bogsam- 
lingen  til  Selskabet  ved  et  formeligt  Gavebrev  af  28de 
Marts  1781,  aabenbart  forfattet  af  Suhm.  der  ogsaa 
undertegnede  til  Vitterlighed,  og  26de  Septbr.  s.  A.  blev 
dette  Gavebrev  af  Kongen  confirmeret.^  Bøgerne  bleve 
derefter  nedlagte  i  Kasser  under  (den  senere  Geheime- 
archivar)  Thorkelins  Tilsyn  og  sendte  til  Throndhjem, 
hvor  Bibliotheket  dog  først  1787  fik  et  passende  Locale 

'    Luxdorphs  Almanak  for  1780. 

'  I  Fortalen  til  Catalogus  librorum,  quos  reliquit  B.  Dass,  Hafn. 
1775,  anføres,  at  de  Bøger,  som  i  denne  opføres  til  Salg,  omtrent 
kunde  ansees  for  Halvparten  af  Dass'8  hele  Bogsamling.  De  i 
Catalogen  opførte  Bøger  vare  80  Folianter,  775  Qvarter,  2,088 
Octaver,  224  in  12'no. 

="  Norske  Stiftelser,  II,  S.  740—741.  Efter  dette  Gavebrevs  Ud- 
stedelse  har  jeg  kun  en  Gang  seet  Schønings  Hustru  nævnt,  nem- 
lig i  1782  (Suhms  Saml.  Skr.  XV,  S.  365).  Hendes  senere  Skjebne 
er  mig  saaledes  ubekjendt. 

i  den  store  og  anselige  Bygning,  som  for  Thomas 
Angells  Penge  opførtes  for  Cathedralskolen  og  Viden- 
skabsselskabet  i  Forening.^ 

Saaledes  besidder  Throndhjem  ikke  alene  et  Minde 
om  en  af  de  mest  fortjente  Mænd,  det  nogensiude  har 
regnet  blandt  sine,  men  det  besidder  i  denne  hans 
Gave  en  Skat,  der,  om  end  hidtil  ikke  benyttet  i  den 
Udstrækning,  som  Giveren  vistnok  havde  tænkt  sig,  dog 
sikkerlig  herefter  vil  i  betydelig  Grad  lette  og  befordre 
historisk  Studium  i  den  gamle  og  berømte  By. 


Catalog   over  det  Norske  Videnskabsselskabs  Samlinger,  I,  Kbhyn. 
1808.  4to.  Fortalen  S.  XIII  flg. 

